বাৰাংগনাৰ জুপুৰি -পৰী পাৰবীন | Xahitya.Org\nবাৰাংগনাৰ জুপুৰি -পৰী পাৰবীন\nby Rupankar Choudhury\tNovember 17, 20170comments\nছবিয়ে কথা কয় নে নকয়? যদি কয়, সেই ছবিয়ে বুকুত বিহৰ ঢল আনে নে? তেনে ছবিয়ে কলিজাত দুখৰ ফুলনি সাজে নে?\nনাজানে অলংকৃতাই৷ নাজানে সেই ছবিয়ে হুমুনিয়াহবোৰ ওলাই আহিব নোৱাৰাকৈ কিদৰে তাইৰ বুকুত শিলনি বান্ধি ল’লে৷ সেয়া যেন ছবি নহয়, এহাল কিশোৰ কিশোৰীৰ জীৱন্ত প্ৰেম গাঁথা৷\nঅলংকৃতাই অফিচৰ বিশাল টেবুলৰ কাষতে লাগি থকা কম্পিউটাৰটোলৈ চেয়াৰখন ঘূৰাই ল’লে৷ অফিচ ইতিমধ্যে ছুটি হ’ল৷ কম্পিউটাৰৰ ছোৱালীজনীও গ’লগৈ৷ তাইহে অকলে অকলে পৰি ৰৈছে৷ বিশাল অফিচ চৌহদৰ সুসজ্জিত কোঠা এটিত অকলশৰীয়াকৈ জীৱন-জগত-প্ৰেম-হুমুনিয়াহৰ ককটেইল মিলাই পান কৰি গৈছে৷\nকঞ্জনীলে পঠোৱা ফটোবোৰ তাই কম্পিউটাৰত চাই ৰ’ল৷ যিমানেই তাই কথাবোৰ সহজভাৱে ল’ব বিচাৰিছে, সিমানেই তাই সুৰংগ ফালি ৰহস্যভেদত আবদ্ধ হৈছে৷ পখিলা এজনীৰ দৰেই লাগিছে ছোৱালীজনীক। কি নাম আছিল তাইৰ? কি নাম সেই ৰঙীন ৰংগনাৰ? যদিও তাই মনত পেলাব নোখোজে সেই নাম, তথাপি সেই নামে তাইৰ পিছ নেৰে৷\nউল্কি আছিল তাইৰ নাম৷ উল্কি শইকীয়া৷ এহাতেৰে কঁকালত ধৰি সেয়া আল্ট্ৰাছ নিয়াজিৰ৷ খুব সুখী যেন দুয়োটি৷ চঞ্চল বতাহজাকে যেন চঞ্চল কৰি তুলিছে দুয়োকে৷ মায়’ডিয়াৰ শুভ্ৰ হিমগুৰিৰে উল্কিৰ ৰঙা টুপীটো শুকুলা কৰি তুলিছে৷ বৰফে বৰফে উৰি ফুৰা সেইকুৰা যেন জ্বলি থকা আঙঠা এটুকুৰা৷ ইমান উত্তাপ! ইমান উত্তাপ সেই সম্বন্ধত! যি সম্বন্ধত সমাজৰ দৰবাৰ কঁপে, যি সম্বন্ধত ৰাষ্ট্ৰ আৰু আইন ধৰাশায়ী হয়, সেই সম্বন্ধই কিয় ইমান উত্তাপ কঢ়িয়ায়?\nনিজক পাৰে মানে আঁতৰাই থৈ তাই উল্কি আৰু আল্ট্ৰাছৰ ছবিবোৰ চাই গৈছে৷ প্ৰতিখনেই বেলেগ বেলেগ ৰঙৰ কেনভাচ৷ প্ৰতিখনেই যেন নিয়মৰ বিপৰীতে অনিয়মৰ বাণী ছটিয়াই গৈছে৷\nক’ৰবাত তাইৰ চিঞৰটো মায়’ডিয়াৰ পাহাৰত ঠেকা খাইছে৷ “এয়া অনীতি”, তাই চিঞৰিছে৷\nপাহাৰৰ সিপাৰৰ পৰা খিলখিলনিৰ প্ৰতিধ্বনি ভাঁহি আহিছে, “নহয় অনীতি৷ এয়াই সত্য”৷\nসত্য! এই অনীতিবোৰ সত্য৷ অনিয়মবোৰ হেনো অনিয়ম নহয়৷ কোনে কয় সেই কথা? সমাজে বান্ধি থোৱা এডাল সোলোক ঢোলোক শিকলিত বন্দী হৈ তাইৰ কাঠগৰাত থিয় দি নৰয় সেই নাৰী, যি নাৰীয়ে তাইৰ একান্ত প্ৰিয়জনৰ সতে ঘনিষ্ঠতাৰ ঘৰ সাজিছে৷\nআল্ট্ৰাছৰ ফেচবুক একাউণ্টত সোমাই তাই ফটোবোৰ ক্লিক কৰি যায়৷ তাৰ পাছত উল্কিৰ একাঊণ্ট খুঁচৰে৷ একেই ঠাইৰ ফটো৷ যুগ্ম ফটোবোৰ তাত নাছিল৷ যুগ্ম ফটোবোৰ আছিল কঞ্জনীলে পঠোৱা ফটোবোৰত৷ যুগ্ম মানে উল্কি আৰু আল্ট্ৰাছ, আল্ট্ৰাছ আৰু উল্কি৷ ধৰফৰাই ৰৈছে তাই আৰু কঞ্জনীল৷ প্ৰেমক সদায়ে প্ৰাধান্য দি অহা তাই এই প্ৰেমত মূক হৈ পৰিছে৷ ধৰ্মৰ প্ৰসংগ নহয় সেয়া, বয়সৰ ব্যৱধানৰ কথাও নহয়, এই প্ৰসংগ এক জটিল নিয়মৰ প্ৰসংগ৷ সমাজ নামৰ দেৱালখনত উভতি অহা কিছু প্ৰশ্ন৷\nঘড়ীটোলৈ চালে তাই৷ সাত বাজিল৷ কঞ্জনীলে ফোন কৰাৰ কথা আছিল৷ হুইল চেয়াৰখনতে ওপৰমুৱাকৈ মূৰটো পেলাই তাই পিছলৈ আউজি ফোনটোৰ অপেক্ষাত ৰ’ল৷ পাতল নীলা ৰঙৰ দীঘল দীঘল পৰ্দা ভেদি ৰূমৰ পোহৰ ষ্ট্ৰিট লাইটৰ পোহৰত বিলীন হৈছে৷ পোহৰৰ ছয়াঁময়াত তাইৰ হঠাতে ল’ৰা দুটিলৈ মনত পৰিল৷ তাইৰ বুকুৰ জিউ দুটিক অকলে এৰি থৈ তাই বিয়লি এপৰলৈকে অফিচত বহি আছে৷ নিজৰ ওপৰতে ধিক্কাৰ জন্মিল তাইৰ৷ ড্ৰাইভাৰক গাড়ী সাজু কৰিবলৈ কৈ তাইৰ পাৰ্ছ মিৰৰখনত মুখখন চাই ল’লে৷ ওঁঠৰ ওপৰেৰে পাতল গুলপীয়া লিপষ্টিকডাল বুলাই তাই ঠিয় হ’ল৷\nমুখখন শান্ত৷ সৌম্য৷ ভিতৰৰ ধুমুহাজাকৰ চাৰিওফালে দেৱাল গঁথা হৈ গ’ল৷ সেই ধুমুহাজাকে তাইৰ কণমানি দুটাৰ মনত আউল নলগায়৷ তাই নাৰী৷ তাই হাজাৰ ৰূপ বৰণ কৰিব পাৰে৷ অলপ আগলৈকে তাই আছিল ধুমুহাত বিধ্বস্ত দেশৰ সৰ্বস্ৰান্ত নাগৰিক, এতিয়া হৈ পৰিছে মমতাবোধৰ পৃথিৱীৰ দায়িত্বশীল নাগৰিক৷\n“বাইদেউ ঘৰলৈ যাব নে বেলেগ ক’ৰবালৈ যাব”, ড্ৰাইভাৰজনে পিছফালৰ দুৱাৰখন খুলি দি সুধিলে৷\n“ঘৰলৈ বলা”, বুলি তাই পিছফালে চিটত মূৰটো পেলাই বহি দিলে৷ বৰ জটিল এই পৃথিৱী, বৰ জটিল এই জীৱন৷ মুখত ব্যৰ্থতাৰ প্ৰলেপ তাই সানিব নিবিচাৰে, নিবিচাৰে বাবেই মানুহে হিংসা কৰাকৈ তাই সবল আৰু সেইবাবেই তাইৰ খোজৰ গতিও প্ৰবল৷\nএই যে গেটখন খোলাৰ লগে লগে দুয়োটা ল’ৰা দৌৰি আহি তাইৰ শাৰীখনত জপতিয়াই ধৰিব, এটাই তাইৰ বেগটো কেকোঁজেকোকৈ দাঙি লৈ যাব, এটাই আকৌ তাইৰ কাৰণে টাৱেলখনকে বাথৰূমত সাজু কৰি দিব, এইখনেই তাইৰ সৰুকৈ পৃথিৱী৷ কিন্তু আজিৰ কথা কাণ্ড কিছু বেলেগ৷ দেখিলেই বুজা যায়, দুয়োটাই এখুন্দা লাগি থৈছে ইতিমধ্যে৷\nফুলা লুচিখনৰ দৰে মুখখন ফুলাই সৰুটি তাইৰ আঁচলত ধৰিলেহি, “মা মা, পাপা কেতিয়াকৈ আহিব? ”\nবুকুখন তাইৰ চিৰিংকৈ গ’ল৷ দেউতাকবলীয়া দুযোটি পোনা৷ প্ৰতিবাৰৰ দৰেই হয়তো এইবাৰো দেউতাক বাহিৰলৈ যাওঁতে আদায় কৰি থৈছে উপহাৰৰ প্ৰতিশ্ৰুতি৷ তাৰ নিমিত্তেই প্ৰশ্নৰ উপৰি প্ৰশ্ন, “মা, পাপা কেতিয়াকৈ আহিব”৷\n“আহিব বাবা, এতিয়া তুমি পঢ়াটেবুলত বহাগৈ যোৱা”, বুলি কৈ তাই বাথৰূমৰ ফালে দৌৰ মাৰিলে৷ সন্ধ্যাৰ এই সময়খিনি তাইৰ বৰ ব্যস্ত সময়৷ ল’ৰা দুটিৰ হাতত গাখীৰৰ গিলাচ তুলি দিয়াৰে পৰা সিহঁতৰ অংকৰ সমস্যাটোলৈকে চকু দিব লাগে তাই৷ দিনটোৰ এইকণ সময়েই পায় তাই৷ এইখিনি সিহঁতৰ গুণগত সময়৷ সাধু, নীতি কথাৰে সিঁহতৰ মনবোৰত চিন্তাৰ ৰেশ সানি দিয়ে তাই৷ আজি পিছে তাই নিজৰ সতে নাই, নাই কণমাণিকেইটাৰ সতেও৷ দিনটোৰ ব্যস্ততাখিনিৰ মাজত থমকি ৰোৱা খোজৰ গতিটোৱে, দৈনন্দিন কোলাহলৰ মাজত লুকাই ৰোৱা মৌনতাখিনিয়ে, মুখৰ সাতোৰঙী বেলুনৰ মাজৰ শূন্যতাখিনিয়ে পলকতে বেসুৰা কৰি তোলে জীৱনৰ ছন্দ৷ নিশা গভীৰ হৈ আহে, আত্মকথনৰ স্বৰলিপি ভাঁহে৷\nআলট্ৰাছ কৰ্মসূত্ৰে বাহিৰলৈ যোৱা হেতুকে তাই বিশাল কোঠাত অকলে পৰি ৰয়৷ পুত্ৰদ্বয় গভীৰ নিদ্ৰাত৷ তাই সাৰে ৰয়৷ তাই জানে ক’ৰবাত আৰু এটি দুটি সত্বা সাৰে ৰয়৷ ঢিমিক ঢামাককৈ জ্বলে তৰাবুলীযা অনুভৱ৷ বুকুৰ মাজত এচাটি মলয়াই চুব খুজিও ৰৈ যায়৷ শীতল সৰীসৃপৰ দৰে এটি বীজলুৱা অনু্ভৱে বগুৱা বাই যায়৷\nআল্ট্ৰাছ তাইৰ হৈ নাথাকিল৷ তাই নিজৰ হৈ নাথাকিল৷ যোগাত্মক চিন্তাৰ সুঁতিত আউল লাগে সেইখিনিতেই৷ এই যে অস্থিৰতাবোৰ, তাতেই পোখা মেলে সৃষ্টিয়ে৷ সেমেকা গধূলিৰ সংগমত ৰোপণ হয় বেদনাৰ ভ্ৰুণ৷\nসময়বোৰ ধাৰাল কাঁইটৰ দৰে৷ ঠাক ঠাককৈ সজাই থোৱা কিতাপবোৰে মূৰ দুঁপিয়াই আমন্ত্ৰণ জনায়, “এই পৃথিৱীলৈ আহা, আমি তোমাৰ সকলো প্ৰশ্নৰ উত্তৰ দিম৷ আমাক মাথোঁ উমাল কৰি তোলা”৷\nতাই ধীৰে ধীৰে প্ৰবেশ কৰে তাইৰ আপোন জগতত৷ ইয়াত নাথাকে আল্ট্ৰাছ, নাথাকে উল্কি, নাথাকে কঞ্জনীল, নাথাকে প্ৰথম শ্ৰেণীৰ মেজিষ্ট্ৰেট অলংকৃতা বৰুৱা৷\nথাকে এমুঠি প্ৰশ্নৰে উদগ্ৰীৱ মুখৰ এজনী মহিলা……\nথাকে এমুঠি উত্তৰেৰে সাজু হৈ ৰৈ থকা কিতাপৰ গোন্ধৰে আমোলমোল এটি কোঠা৷\nথাকে তাইৰ দুখৰ নিচা সাৱটি ৰোৱা এচাটি অস্থিৰ বতাহ…..\nআৰু সেই বতাহত ওপঙি ফুৰা এটি বেলুনীয়া উশাহ৷\nদ্বিতীয় খণ্ডঃবাৰাংগনাৰ জুপুৰি\nভাইব্ৰেশ্বন মুডত থকা ফোনটো বাজি উঠিছিল৷ তাই তেতিয়া কেবাজনো অধিবক্তাৰ স’তে মুখ্য ন্যায়াধীশৰ কোঠাত জৰুৰী আলোচনাত৷ চাওঁ নাচাওঁকৈ অলংকৃতাই ফোনটোত দৃষ্টি নিক্ষেপ কৰিলে৷ অচিনাকি নাম্বাৰ৷ ছাৰৰ ৰূমত ফোনটো ধৰিবলৈ তাইৰ অস্বস্তি লাগিল৷ ফোনটো বাজি বাজি অফ হৈ গ’ল৷\nক্ৰিমিনেল কেচ এটাৰ আলোচনা কৰোতে কৰোতে দুপৰৰ বেলি উঠিল৷ মুখ্য ন্যায়াধীশৰ কোঠাৰ পৰা আহি গোটেইকেইজন তাইৰ কোঠাত সোমাল৷ জৰুৰী কেচকেইটাৰ ফাইলত চহী কৰি পঠিয়াব লাগে৷ তেনে এদমমান ফাইলৰ মাজতে ডুব গৈ থাকোতেই আকৌ ফোনটো বাজি উঠিল৷ কামৰ মাজত ফোনকল আহিলে ভীষণ বিৰক্তি পায় তাই৷ তাতে আকৌ অচিনাকি নাম্বাৰ৷\nক্লান্তিৰ সুৰ এটা টানি তাই মাত দিলে, “হেল্ল”৷\n“আপুনি আলট্ৰাচ নিয়াজিৰৰ পত্নী নেকি? ”\nবুকুখন কঁপি উঠিল তাইৰ৷ আলট্ৰাচৰ নাম লৈ তাইক কোনেও ফোন নকৰে৷ কিবা বিপদ হোৱা নাইতো তাৰ! কিছু শংকামিহলি অনু্ভূতিবোৰ নিয়ন্ত্ৰণলৈ আনি তাই মাত লগালে,\n“হয়৷ আপুনি কোনে ক’লে? ”\n“মোক আপুনি চিনি নাপাব৷ মই কঞ্জনীল৷ মংগলদৈৰ পৰা কৈছো”৷\n‘আলট্ৰাচ নিয়াজিৰৰ পত্নী’ আৰু ‘মংগলদৈ’, এই শব্দকেইটাৰ মাজত কি যোগসূত্ৰ? মুহূৰ্ততে দুডাল বিদ্যুৎ পৰিবাহী তাঁৰে তাইৰ মগজুলৈ সংকেতধ্বনি কঢ়িয়াই নিলে৷ উল্কিৰ ঘৰ মংগলদৈত৷ সিমানখিনি তাই জানিছিল৷ উল্কি আৰু আলট্ৰাচৰ মাজৰ বু বু বা বা খিনিও তাই নজনাকৈ থকা নাছিল৷ সেয়াইনে যোগসূত্ৰ?\n“আপুনি উল্কিৰ…..? ”, আধাতে ৰৈ দিলে তাই৷\n“হয়৷ উল্কি মোৰ পত্নী৷ আপোনাক মোৰ অলপ ক’বলগীযা আছে ”৷\nআছে আছে৷ তাইৰো ক’বলগীয়া আছে৷ কেনেকৈ বুজায় তাই, তাইৰো যে উল্কিৰ স্বামীক ক’বলৈ বহুত কথাই আছে৷ কিমান দিন যে তাই উল্কিৰ স্বামীৰ লগত যোগাযোগ কৰিবলৈ বিচাৰি ফুৰিছে৷ কিন্তু এতিয়া এই মুহূৰ্তত সেয়া সম্ভৱনে? এই মুহূৰ্তত তাইৰ সন্মুখত অধিবক্তা কৃশানু গৌতম আৰু দ্বিতীয় শ্ৰেণীৰ ন্যায়াধীশ বিশাল তামূলী৷ টেবুলৰ কাষৰ কম্পিউটাৰটোৰ সন্মুখত কাংক্ষিতা নামৰ কম্পিউটাৰ চলোৱা ছোৱালীজনী৷ ফোনৰ সিপাৰে তাইৰ স্বামীৰ অবৈধ প্ৰেমৰ অভিযোগকাৰী৷ কি কৰে তাই? কি কৰে এনে মুহূৰ্তত তাই? কি কৰিলেহেঁতেন অন্য নাৰীয়ে? তাই নাজানে সেই কথা৷ পলকতে তাইৰ মুখৰ বৰণ সলনি হৈছিল৷ তাইৰ মাতটোত শতযুগৰ মলিনতা আহি পৰিছিল৷ এই যেন এই মাত্ৰকে তাই দৌৰি গৈ শোৱনি কোঠাৰ দুৱাৰ ভিতৰৰ পৰা বন্ধ কৰি বিছনাত উবুৰি খাই পৰি গাৰু তিয়াব, এই যেন ব্ৰহ্মপুত্ৰৰ আন্ধাৰ বালিচৰত চুলি মেলি কোনোবা অতৃপ্ত আত্মাৰ দৰে বহি ৰ’ব নতুবা এজনী উদভ্ৰান্ত নাৰীৰ দৰে অসংযত সাজেৰে বৰ্ষণমুখৰ কোনো মধ্যৰাতি ঢলংপলংকৈ নিচাগ্ৰস্ত লোকৰ দৰে লক্ষ্যহীন এক যাত্ৰাত ভৰি থ’ব নতুবা নিষিদ্ধ গলিত এজাক উতনুৱা যুৱক-যুৱতীৰ দৰে চিগাৰেটৰ কুণ্ডলী পকাব নতুবা চহৰৰ উপকণ্ঠৰ কোনো ধাবাত অকলে অকলে পান কৰিব ৰঙীন পানীয়৷\nতেনে একোৱেই কৰা নহ’ল সেই সময়ত৷ তাইৰ মুখৰ অভিব্যক্তিত সন্মুখত থকা লোক দুজনে কিবা ধাৰণা কৰি উঠি যাবলৈ ওলাইছিল, তাই মুহূৰ্ততে নিজকে সম্বৰণ কৰিলে, তেওঁলোকক বহিবলৈ ইংগিত দি ফোনত ক’লে, “আপুনি অলপ পাছত ফোন কৰিব পাৰিবনে? ”\nকঞ্জনীল যেন ফাটি পৰিছিল৷ কেনেকৈ পাৰে? কেনেকৈ পাৰে এগৰাকী নাৰীয়ে এনেবোৰ মুহূৰ্তত নিজকে ইমান সন্তুলিত কৰি ৰাখিব পাৰে? কেনেকৈ? সি কিয় নোৱাৰে? কিয় ফটোখিনিত উল্কি আৰু আলট্ৰাচৰ মাজত ঘনিষ্ঠতা দেখাৰ পাছৰে পৰা সি চৰম অশান্তিত সময় কটাইছে৷ সি জানে কিদৰে সি আলট্ৰাচৰ পত্নীৰ ফোন নম্বৰ সংগ্ৰহ কৰিছিল৷ একমাত্ৰ তায়েইতো আছিল তাৰ কষ্টবোৰ ভাগ কৰিব পৰাকৈ৷ অচিনাকি সেই নাৰী, অথচ দুয়োৰে দুখবোৰ কিমান আপোন!\nসি কিবা কোৱাৰ আগতেই তাই ফোনটো কাটি দিলে৷ তাইক সদ্যহতে অকলশৰীয়া পৰিবেশ এটা লাগে৷ টেবুলৰ সন্মুখৰ মানুহ দুজনক বিদায় দিব লাগে৷ তেওঁলোকৰ কামটো কৰি আজৰাই দিব লাগে৷ কাংক্ষিতাক ছুটি দিব লাগে৷ সিমানখিনিলৈকে জ্ঞান আছে তাইৰ৷ বাকীবোৰ সমস্যাৰ কিদৰে মুখামুখি হ’ব সেই কথা এতিয়া ভবাৰ অৱকাশ নাই৷\nকৃশানু আৰু বিশালৰ লগত গোচৰ এটাৰ শুনানীৰ ফাইলটো আলোচনা কৰি ঠিক ঠাক কৰি ল’লে৷ তেওঁলোকে কথা পাতি থাকোতে তাইৰ মবাইলটোৰ মেচেজট’ন কেবাবাৰো বাজি উঠিছিল৷ তাই অনুমান কৰিছিল সেয়া হয়তো কঞ্জনীল হ’ব৷ তাইৰ অনুমানক সত্যতা প্ৰতিপন্ন কৰি সেয়া কঞ্জনীলৰে মেচেজ আছিল৷ এখনৰ পাছত এখনকৈ ফটো পঠিয়াই গৈছে সি৷ তাই এখনত ক্লিক কৰি দিয়াৰ লগে লগে স্ক্ৰীণত ভাঁহি অহা এখন ফটোৱে তাইক বোবা কৰি পেলালে৷ চকুহাল মুদি দিলে তাই৷ নিৰ্মিলিত চকুৰ পৰ্দাত চেলুলয়ডৰ দৰে ইখনৰ পাছত সিখন ছবি ভাঁহি আহিল৷ এই ছবিবোৰৰ সন্মুখীন হ’ব পৰাকৈ তাইৰ প্ৰস্তুতি নাছিল৷ ইমান নিৰ্মম সত্যৰ লগত তাইৰ পৰিচয় নাই৷ তাই শুনিছিল সিহঁতৰ কথা, কিন্তু কোনোদিনে প্ৰমাণ বিচৰা নাছিল৷ যি প্ৰমাণে তাইৰ চৌপাশ অস্থিৰ কৰি তুলিব, সেই প্ৰমাণৰ সন্মুখীন হ’ব নিবিচাৰিছিল তাই৷ হেৰুৱাৰ ভয়ত নে হতাশাৰ ঢৌত উটি যোৱাৰ ভয়ত তাই সেয়া নিবিচাৰিছিল সেই কথা তাই নুবুজে৷\nসন্মুখত দুজন কলিগ৷ অথচ ফটোখিনি দেখাৰ পাছতে তাইৰ বোধশক্তি যেন হেৰাল৷ তাই চকুমুদি ৰ’ল৷ তাইৰ অপ্ৰকৃতিস্থ আচৰণত দুয়োজন আচৰিত হ’ল৷ সিহঁত যাবলৈ ওলাল৷\nবিশাল তামূলী আৰু কৃশানু গৌতম ওলাই গ’ল৷ তাই ফটোবোৰ চাই গ’ল৷ এখনৰ পিছত আন এখন ফটোৱে তাইক জুইৰ উত্তাপেৰে গা ধুৱাই থাকিল৷ তাইৰ একান্ত নিজৰ পুৰুষজনৰ সতে অন্য নাৰী, পৰনাৰী সেয়া৷ উস! সহ্যাতীত৷ বুকুৰ দহন ভেদি হুমুনিয়াহ এটা ওলাই আহিল৷ চকুহাল তাইৰ ৰঙা পৰিল৷\nতেনেতে বিশাল তামূলী পুনৰবাৰ সোমাই আহিছিল৷ কিবা যেন ক’ব তাইক৷ তাই নিজকে লুকুৱাব বিচাৰিছিল৷ মুখত কোনোমতে সেমেকা হাঁহি এটা বিৰিঙাই তালৈ প্ৰশ্নবোধক চাৱনি এটা নিক্ষেপ কৰিলে, “আৰু কিবা কাম থাকি গ’ল নেকি” এই ভাৱত৷ নহয়, সি কোনো কামৰ কাৰণে অহা নাই৷ সি আহিছিল তাইৰ আপদীয়া ফোনকলটোৰ আঁত বিচাৰি, যিটো ফোনকলৰ পিছতে তাইৰ উদভ্ৰান্ত আচৰণে তাৰ বুকুত শেল হৈ বিন্ধিছে ৷\n“নাযায় ঘৰলৈ? ”\n“যাম৷ সৰু এটা কাম আছে৷ কৰিয়েই যাম”৷\nসি গ’ম পালে তাই সহজে মনৰ কথাবোৰ মুকলি কৰি নিদিয়ে৷ কিন্তু তাইৰ এই ৰূপত তাৰো তাইক এৰি যাবলৈ মন যোৱা নাই৷ মানৱীয়তাৰ ফালৰ পৰা নে তাইৰ প্ৰতি জাগি উঠা কোনো এক সহানুভূতি, সি নাজানে সেই কথা৷ কিন্তু তাই যে এতিয়া তাৰ সান্নিধ্য বিচৰা নাই, সেই কথা সি বুজি পালে ৷ অগত্যা সি যাবলৈ ওলাল৷\n“মেডাম, এটা কথা কৈ যাওঁ, বেয়া পাব নেকি?\nতাই অন্যমনস্ক হৈ ৰ’ল৷ কাণত নোসোমাল বিশালে কি ক’লে৷ বিশালে আকৌ মাতিলে,\nএইবাৰ তাই থতমত খাই মাত লগালে,\n“কিবা এটা ক’লে বেয়া পাব নেকি? ”\n“বেয়া কিয় পাম? নিশ্চিন্তে ক’ব পাৰে৷ বেয়া পোৱাৰ প্ৰশ্নই নুঠে”, তাই পাৰেমানে প্ৰতিভ হ’বলৈ বৃথা চেষ্টা চলাইছে৷\nবিশালে অলপ চিন্তা কৰিলে৷ তাৰ অন্তৰৰ একোণত কোনো এক স্থান লৈ থকা সবল নাৰীগৰাকী আজি দুৰ্বল হৈ পৰিছে৷ তাইৰ মুখৰ কজলা বৰণে তাকো ছানি ধৰিছে৷ কিন্তু সেই প্ৰকাশ সি কৰে কেনেকৈ? কি কথাই তাইক কিছু পৰিমাণে হ’লেও উদ্দীপিত কৰিব? কি সমস্যাৰে জৰ্জড়িত তাই? জিলাৰ অতখিনি মানুহৰ সমস্যা সমাধান কৰা মানুহগৰাকীক কিহে ভাৰাক্ৰান্ত কৰে এনেকৈ? ইমানদিন সি ভাবি আহিছিল, শাৰীৰিক তথা মানসিক পৰিপূৰ্ণতাৰে পুষ্ট এই নাৰী৷ আজি সি গ’ম পাইছে, ক’ৰবাত সূৰ্যৰো বিচ্যুতি ঘটে৷ চকুত নপৰে মানুহৰ৷ কিছু আবেগিক হ’ল সি৷ ক’ব লগা কথাবোৰ সামৰি সি মাথোঁঁ ক’লে,\n“মেডাম, নিউটনৰ তৃতীয় সূত্ৰটো মনত আছেনে? সেই যে সু্ত্ৰটো, প্ৰত্যেক ক্ৰিয়াৰে সমান আৰু বিপৰীতমুখী প্ৰতিক্ৰিয়া আছে”৷\nতাই চাই ৰ’ল৷ কি ক’ব বিচাৰিছে বিশালে সেই কথা বুজাৰ আগতেই সি কৈ গ’ল, “যিয়েই আপোনাক আজি পিছলৈ টানিছে, সেইটোৱেই আপোনাক এদিন সিমান আগলৈ লৈ যাব৷ মই যাওঁ৷ আপুনিও বেছি দেৰি নকৰিব”৷\nকথাখিনি কৈ সি ওলাই গ’ল৷ চকুৰ কোণ সেমেকি উঠিছিল তাৰ৷ বিশাল চৌহদত তাইক অকলে এৰি সি গাড়ীৰ ষ্টিয়েৰিং পকালে৷ শৈল-মানৱীৰ দৰে তাই বহি ৰ’ল৷ উল্কি, আলট্ৰাচ, কঞ্জনীল, মায়’ডিয়া, ফটো, মেচেজ, ফোন, ৰঙা টুপী, শুকুলা তুষাৰ এই শব্দবোৰ সাৱটি তাই বহি ৰ’ল৷ ইমানবোৰ শব্দৰ মাজতো বৰ নিসংগ অনুভৱ কৰিলে অলংকৃতাই৷ সৰ্বশৰীৰ শীতল হৈ পৰিল৷ শৰীৰৰ ভিতৰত কম্পন৷ বাহিৰত তেজাল চকু৷ বিভ্ৰমৰ দুনীয়া, বিধ্বস্ত চেহেৰা৷ এই যেন চিঞৰি চিঞৰি কান্দিব, আকুলভাৱে অনুৰোধ জনাব কাৰোবাক, “তুলি ধৰচোন মোক, মোৰ পৃথিৱীখন ধ্বংস হোৱাৰ আগতেই কোনোবাই তুলি ধৰ মোক”৷ বিশালৰ গাড়ীখন ধূলি উৰুৱাই গুচি যোৱাৰ খবৰ তাই পালে, খিৰিকীৰে দেখিলে তাই, ড্ৰাইভিং ছিটৰ পৰা সি তাইৰ খিৰিকীৰ ফালে চাই গৈছিল৷\n“নাই নাই৷ আৰু অলপো পুতৌৰ দৰকাৰ নাই মোক৷ মই নিজে নিজক বুজাম৷ মোক অকলে থাকিবলৈ দে, জীৱন মোক শক্তি দে”৷ অলংকৃতাৰ দৰে সবল ব্যক্তিত্বৰ মানুহ এগৰাকীৰ এই বিভঞ্জ ৰূপ অকল্পনীয়৷ হে জীৱন, বৈচিত্ৰ্যৰে ভৰা তোমাৰ ক্ষণ৷ উচুপনিৰ ক্ষণবোৰ ঢাকিও তাই জীৱনৰে গান গাই আছে৷\nকিয় মন গৈছে তাইৰ নিজৰ ওপৰত প্ৰতিশোধ ল’বলৈ, কিয় মন যায় নৰকৰ কীটে কিলবিলোৱা সেই ৰাস্তাত ভৰি দিবলৈ, কিয় মন যায আলট্ৰাচক জনাবলৈ সেই খবৰ, “চোৱা আলট্ৰাচ, চোৱা মোক, মই তোমাৰ হৈ নাথাকিলো, মই দেখোন মোৰেই হৈ নাথাকিলো”৷\nচকুপানীটোপাল সৰিল৷ বাৰ্টাণ্ড ৰাছেলৰ কিতাপখনৰ পয়ষষ্ঠি নম্বৰ পৃষ্ঠাত চকুপানীটোপালে ঠিকনা পালে৷ তাইৰ মনৰ গতিত বাধা আহিল৷ অদূৰৰ পৰা পুৱা চাৰি বজাৰ ঘণ্টাৰ শব্দ ভাঁহি আহিল৷ টোপনি অবিহনে পাৰ হোৱা তাইৰ এয়া প্ৰথমটো নিশা৷ আলট্ৰাচ ঘৰত নাই৷ কিতাপখন জপাই তাই শোৱনি কোঠালৈ আহিল৷ পুত্ৰদ্বয় নিদ্ৰাদেৱীৰ কোলাত৷ সৰু পু্ত্ৰই মাজে মাজে খেপিয়াই খেপিয়াই মাকক বিচাৰিছে৷ জিৰো পাৱাৰৰ লাইটটো তাই নুমুৱাই দিলে৷ ভেণ্টিলেটৰেৰে পোহৰৰ ৰেঙনি দেখা গৈছে৷ আগদিনা কঞ্জনীলৰ ফোনটো নাহিল৷ তাই প্ৰস্তুত হৈ উঠিছিল তেতিয়া৷ চৰম সত্যটো শুনিলেও যাতে তাই ভাগি নপৰে, তাৰ বাবে তাই নিজকে সাজু কৰি তুলিছিল৷ কিন্তু সি ফোন নকৰিলে৷ তাৰ বিপৰীতে তাইলৈ পঠিয়াই দিলে ফটোৰূপী জুইৰ লেহন৷ সৰ্বকলিজা ভেদি যি এতিয়াও তাইৰ চকুৰ আগত নাচি আছে৷\nসৰুটোৱে বাগৰ দিছে, মুখখন উজ্জ্বল তাৰ, টোপনিতে খিলখিলকৈ হাঁহি কৈ উঠিছে, “পাপাই মোৰ কাৰণে ৰিমট কণ্ট্ৰল গাড়ী আনিব”৷\nহিতেন শৰ্ম্মাৰ দিনলিপি (ধ্ৰুৱজ্যোতি শৰ্মা) (তৃতীয় অধ্যায়) – ৫\n****সেউজীয়া পাতৰ স্মৃতি****(-দুলাল বৰুৱা)


Custom of India Archives - Growhills Publishing\nTag Archives: Custom of India\nভাৰতৰ ধৰ্ম কুইজ। Indian Religion Quiz\nভাৰতৰ ধৰ্ম, উৎসৱ, লোকাচাৰ কুইজ প্রঃ ভাৰতৰ প্রাচীনতম ধৰ্ম কি ? উঃ হিন্দু ধৰ্ম। প্রঃ কোনটো উৎসৱক ভাৰতৰ জাতীয় উৎসৱ বুলি বিবেচনা কৰা হয় ? উঃ দূৰ্গোৎসৱ। প্রঃ দৌল উৎসৱক নামনি অসমত কি উৎসৱ বুলি কোৱা হয় ? উঃ হোলি উৎসৱ। প্রঃ ভাৰতত উদ্ভৱ হোৱা দুটি ধৰ্মৰ নাম কোৱা ? উঃ জৈন ধৰ্ম আৰু শিখ ধৰ্ম। প্রঃ শংকৰদেৱৰ জন্মোৎসৱ কেতিয়া পালন কৰা হয় ? উঃ আহিন মাহৰ পূৰ্ণিমা তিথিত। প্রঃ ভাৰতৰ কোনখন ঠাইত ‘দিলৱাৰা’ মন্দিৰ অৱস্থিত ? উঃ মাউন্ট আবুত। প্রঃ ভাৰতৰ […]


xukhdukh.com July 15, 2013\n"মহা মহা পুৰুষৰ চানেকিৰে জীৱনৰ" গ্ৰন্থৰ পৰা কিছু বাণীঃ\n১. জীৱন যুদ্ধত প্ৰস্তুত হ’বলৈকে প্ৰকৃতিয়ে খেল ধেমালি বিলাক দিছে৷ ডাঙৰৰ বাবে যেনেকৈ এই পৃথিৱী কৰ্মপ্ৰধান, শিশুৰ কাৰণে ঠিক তেনেদৰে এই পৃথিৱীখন ধেমালি প্ৰধান৷ -শিশু মনোবিজ্ঞানী কালগ্ৰজ\n২. সাহসে কিছু ক্ষেত্ৰত মানুহক উদগনি দিয়ে সঁচা, কিন্তু মহৎ কামৰ বাবে মানুহক দৃঢ়তাৰহে বেছি প্ৰয়োজন ৷-নীতিশিক্ষা\n৩. মানুহৰ জীৱনলৈ বিপদ আহেই৷ আৰু সকলো বিপদৰ ঔষধ হ’ল ধৈৰ্য৷\n৪. তোমাৰ আচাৰ ব্যৱহাৰ যদি নীচ হয়, তেন্তে তুমি কেতিয়াও উচ্চ আৰু উদাৰ মনোভাৱৰ অধিকাৰী হ’ব নোৱাৰা ৷-নীতিশিক্ষা ৷\n৫. মানুহৰ শান্তিৰ মাপকাঠি সমাজতহে হ’ব পাৰে, পৰ্বতৰ শিখৰত নহয়৷\n-জৱাহৰলাল নেহৰু ৷\n৬. আজিৰ কাম কাইলৈ কৰিম বুলি পেলাই নথ’বা, কাৰণ কাইলৈ তোমাৰ কি হ’ব কোনেও নাজানে৷-হজৰত মহম্মদ ৷\n৭. এটা সৰু পোখাই গোটেই গছডালকে ধ্বংস কৰাৰ দৰে, নীচ প্ৰকৃতিৰ মানুহে সৎ প্ৰকৃতিৰ মানুহকো সবংশে ধ্বংস কৰিব পাৰে ৷ -সাই বাবা\n৮. যি মানুহে শ্ৰেষ্ঠত্ব অৰ্জন কৰে, তেওঁক বহুতেই ভুল বুজে ৷- আৰ ইমছল৷\n৯. নীৰতাই মানুহৰ শ্ৰেষ্ঠ ভাষণ৷ -থমাচ কাৰ্লাইল ৷\n১০. নিৰৱতাৰ মাজতহে প্ৰতিভাই গঢ় লয়৷ পৃথিৱীৰ অবিৰাম চিন্তা-স্ৰোত ধাৱমান হয় মনৰ মাজত ৷-গ্যেটে ৷


ব’ৰ্ড ৰিজাল্ট ২০২০\nHimachal Pradesh Board: The Himachal Pradesh Board of School Education (HPBOSE) conducts the HP Board 10th exams in the months of March and April, but both the examinations were postponed due to the COVID-19 pandemic.\nOnce they examinations are resumed in Himachal Pradesh, the HP Board Class 10 and HP Board class 12 results can be checked at News18.com after they are announced. Students can also visit the official website of the HPBSE at hpbse.org.\nAPDCLৰ নিযুক্তি কেলেংকাৰীত ১০ জনক আটক, অধ্যক্ষৰ OSD, GUৰ কৰ্মচাৰীও জালত\nUPSCৰ মুখ্য পৰীক্ষাৰ ফলাফল ঘোষণা কৰা হৈছে, এনেকৈ চাওক Result...\nহাফপেন্ট বিতৰ্ক! ঘটনাৰ তদন্ত কৰিবলৈ অসম কৃষি বিশ্ববিদ্যালয়ে গঠন কৰিলে কমিটী\n১ অক্টোবৰৰ পৰা HS ৰ চূড়ান্ত বৰ্ষৰ বিশেষ পৰীক্ষা ! চাওক পৰীক্ষা সূচী\nহাফপেণ্টৰ বাবে বাধা, শিক্ষানুষ্ঠানৰ পৰ্দা মেৰিয়াই পৰীক্ষাত বহিল ছাত্ৰী\nছয় জিলাক টেট পৰীক্ষাৰ পৰা বঞ্চিতৰ অভিযোগ, আদালতলৈ যাব AIUDF বিধায়ক!\nব’ৰ্ড ৰিজাল্ট 2021\nAssam BoardClass 12 Results Declared\nWest Bengal BoardClass 12 Results Declared\nMaharashtra BoardClass 12 Results Declared\nClass10th and 12th Results Declared\nUttarakhand BoardClass10th and 12th Results Declared\nRajasthan BoardClass 10 Results Declared\nJharkhand BoardClass 12 Results Declared\nUP BoardClass 10th and 12th Results Declared\nChhattisgarh BoardClass 12 Results Declared\nTelangana BoardResult Declared\nRegister Here for Live Result Updates\nAndhra Pradesh BoardRegister Here for Live Result Updates\nসন্তান জন্ম দিয়াৰ পিছত পৰীক্ষা শেষ কৰিলে মাতৃয়ে!\nমহাবিদ্যালয়ত নামভৰ্তিৰ বাবে সৰ্বভাৰতীয় পৰ্যায়ত হ’ব প্ৰৱেশিকা পৰীক্ষা\nমোবাইলে মোবাইলে ভাইৰেল APDCLৰ প্ৰশ্নকাকত


Dan3| AsmULB | STEP | ৰজা নবূখদনেচৰে ষাঠি হাত ওখ আৰু ছহাত বহল এনে এক সোণৰ মুৰ্ত্তি সাজি বাবিল প্ৰদেশৰ দূৰা নামেৰে সমথলত স্থাপন কৰিলে।\n1ৰজা নবূখদনেচৰে ষাঠি হাত ওখ আৰু ছহাত বহল এনে এক সোণৰ মুৰ্ত্তি সাজি বাবিল প্ৰদেশৰ দূৰা নামেৰে সমথলত স্থাপন কৰিলে। 2পাছে ৰজা নবূখদনেচৰে সেই যি মুৰ্ত্তি স্থাপন কৰিছিল, তাৰ প্ৰতিষ্ঠা কৰিবলৈ আহিবৰ নিমিত্তে, ক্ষিতিপাল, প্ৰতিনিধি, দেশাধক্ষ্য, প্ৰধান বিচাৰকৰ্ত্তা, আৰু প্ৰদেশবোৰৰ আল আল আটাই বিষয়াক গোটাই আনিবলৈ নবূখদনেচৰে মানুহ পঠালে।\n3পাছে ক্ষিতিপাল, প্ৰতিনিধি, দেশাধ্যক্ষ, প্ৰধান বিচাৰকৰ্ত্তা, ৰাজ-ভঁৰালী, ব্যৱস্থাপক, বিচাৰকৰ্ত্তাবিলাক, আৰু প্ৰদেশবোৰৰ আন আন আটাই বিষয়াই, ৰজা নবূখদনেচৰে স্থাপন কৰা সেই মুৰ্ত্তিৰ প্ৰতিষ্ঠা কৰিবলৈ, গোট খালে, আৰু নবূখদনেচৰে স্থাপন কৰা মুৰ্ত্তিৰ আগত থিয় হ’ল। 4তেতিয়া ঘোষণাকাৰীয়ে ৰিঙিয়াই ক’লে, হে সকলো জাতিৰ, দেশৰ, আৰু ভাষাৰ লোকবিলাক, 5তোমালোকলৈ এই আজ্ঞা হৈছে, যে, যি সময়ত তোমালোকে শিঙা, বাঁহী, বীণা চেৰেন্দা, চেতাৰ, আৰু মৃদঙ্গ আদি নানা বিধ বাদ্যযন্ত্ৰৰ বাদ্য শুনিবা, তেতিয়াই নবূখদনেচৰ ৰজাই স্থাপন কৰা সোণৰ মুৰ্ত্তিক উবুৰি হৈ পৰি সেৱা কৰিবা;\n6যেয়ে উবুৰি হৈ সেৱা নকৰিব, তাক সেই মুহূৰ্ত্ততে প্ৰজ্বলিত অগ্নিকুণ্ডত পেলোৱা হ’ব। 7এতেকে আটাই জাতিৰ লোকবিলাকে যেতিয়া শিঙা, বাঁহী, বীণা, চেৰেন্দা, আৰু চেতাৰ আদি নানাবিধ বাদ্য যন্ত্ৰৰ বাদ্য শুনিলে, তেতিয়া সকলো জাতিৰ, দেশৰ আৰু ভাষাৰ লোকবিলাকে উবুৰি হৈ পৰি নবূখদনেচৰ ৰজাই স্থাপন কৰা সোণৰ মুৰ্ত্তিক সেৱা কৰিলে।\n8ইয়াতে সেই সময়ত কেইজনমান কলদীয়া মানুহে ওচৰলৈ আহি যিহূদীবিলাকৰ অহিতে চুকলি লগালে। 9সিহঁতে ৰজা নবূখদনেচৰৰ আগত ক’লে, মহাৰাজ চিৰজীৱী হওক। 10হে মহাৰাজ আপুনি এই আজ্ঞা কৰিছিল যে, যি জনে যেতিয়া শিঙা, বাঁহী, বীণা, চেৰেন্দা, চেতাৰ আৰু মৃদঙ্গ আদি নানাবিধ বাদ্য যন্ত্ৰৰ বাদ্য শুনিব, তেওঁ উবুৰি হৈ পৰি সেই সোণৰ মুৰ্ত্তিক সেৱা কৰিব;\n11কিন্তু যি জনে উবুৰি হৈ সেৱা নকৰিব, তেওঁক প্ৰজ্বলিত অগ্নিকুণ্ডত পেলোৱা হ’ব। 12বাবিল প্ৰদেশৰ ৰাজ কাৰ্য্যত আপুনি নিযুক্ত কৰা চৈদ্ৰক, মৈচক, আৰু অবেদ-নগো নামেৰে কেইজনমান যিহূদী আছে; হে মহাৰাজ, সেই মানুহকেইজনে আপোনাক নামানে, আপোনাৰ দেৱতাবিলাকক সেৱা নকৰে, আৰু আপুনি স্থাপন কৰা সোণৰ মুৰ্ত্তিকো পূজা নকৰে।\n13ইয়াকে শুনি নবূখদনেচৰে ক্ৰোধ আৰু কোপত, চৈদ্ৰক, মৈচক আৰু অবেদ-নগোক আনিবলৈ আজ্ঞা কৰিলে। তাতে সেই জনক ৰজাৰ ওচৰলৈ নিয়া হ’লত, 14নবূখদনেচৰে তেওঁবিলাকক উত্তৰ দি ক’লে, হে চৈদ্ৰক, মৈচক আৰু অবেদ-নগো, তোমালোকে যে মোৰ দেৱতাক সেৱা কৰা নাই, মই স্থাপন কৰা সোণৰ মুৰ্ত্তিক পূজা কৰা নাই, তাক তোমালোকে জানি শুনি কৰা নাই নে?\n15এতিয়াও যদি তোমালোকে শিঙা, বাঁহী, বীণা, চেৰেন্দা, চেতাৰ আৰু মৃদঙ্গ আদি নানাবিধ বাদ্য যন্ত্ৰৰ বাদ্য শুনা সময়ত মই সজা সোণৰ মুৰ্ত্তিক উবুৰি হৈ সেৱা কৰিবলৈ যুগুত হোৱাহঁক, তেন্তে ভালেই; কিন্তু যদি তোমালোকে সেৱা নকৰাহঁক, তেন্তে সেই মুহূৰ্ত্ততেই তোমালোকক প্ৰজ্বলিত অগ্নিকুণ্ডত পেলোৱা হ’ব; মোৰ হাতৰ পৰা তোমালোকক উদ্ধাৰ কৰিব পৰা কোন দেৱতা আছে?\n16তেতিয়া চৈদ্ৰক, মৈচক আৰু অবেদ-নগোৱে ৰজাক উত্তৰ দি ক’লে, হে নবূখদনেচৰ, আপোনাক এই কথাৰ উত্তৰ দিয়া আমাৰ অপ্ৰয়োজন। 17আমি যি জনাৰ সেৱা কৰোঁ, আমাৰ সেই ইশ্বৰ প্ৰজ্বলিত অগ্নিকুণ্ডৰ পৰা আমাক উদ্ধাৰ কৰিবলৈ সমৰ্থ, আৰু হে মহাৰাজ, আপোনাৰ হাতৰ পৰা তেওঁ আমাক উদ্ধাৰ কৰিলেও কৰিব পাৰে; 18যদি নকৰেও, তথাপি হে মহাৰাজ, আপুনি জানিব যে, আমি আপোনাৰ দেৱতাবোৰক সেৱা নকৰিম, আপুনি স্থাপন কৰা সোণৰ মুৰ্ত্তিক পূজা নকৰিম।\n19তেতিয়া নবূখদনেচৰে ক্ৰোধেৰে পৰিপূৰ্ণ হৈ চৈদ্ৰক, মৈচক আৰু অবেদ-নগোৰ অহিতে মুখ বিকটাই অগ্নিকুণ্ড নিয়মিত পৰিমাণতকৈ সাত গুণ প্ৰজ্বলিত কৰিবলৈ আজ্ঞা দিলে। 20আৰু তেওঁ তেওঁৰ সৈন্যৰ মাজৰ কেতবিলাক বলী মানুহক চৈদ্ৰক, মৈচক আৰু অবেদ-নগোক বান্ধি প্ৰজ্বলিত অগ্নিকুণ্ডত পেলাবলৈ আজ্ঞা দিলে।\n21তেতিয়া সেই কেইজনক বান্ধি নিজ নিজ পাইজামা, চোলা, জামা আদি পোচাকে সৈতে অগ্নিকুণ্ডত পেলাই দিয়া হ’ল। 22পাছে ৰজৈৰ আজ্ঞা অতি ততাতৈয়া আৰু অগ্নিকুণ্ড অতিশয় তপত হোৱাত, চৈদ্ৰক, মৈচক আৰু অবেদ-নগোক নিয়া মানুহ কেইজনেই অগ্নিশিখাত হত হ’ল; 23আৰু চৈদ্ৰক, মৈচক আৰু অবেদ-নগো, এই তিনি জন লোক বন্ধনেৰে অগ্নিকুণ্ডৰ ভিতৰত পৰিল।\n24পাছে ৰজা নবূখদনেচৰে বিস্ময় মানি বেগাই উঠি তেওঁৰ মন্ত্ৰীবিলাকক ক’লে, আমি তিনি জন পুৰুষক জানো বান্ধি অগ্নিৰ মাজত পেলোৱা নাই? তেওঁবিলাকে উত্তৰ দি ক’লে, হয় মহাৰাজ। 25তেতিয়া ৰজাই উত্তৰ দি ক’লে, চোৱা, মই চাৰিজন মানুহ দেখিছোঁ; তেওঁবিলাকে মুকলি হৈ জুইৰ মাজত অহা-যোৱা কৰিছে, তেওঁবিলাকে একো দুখ পোৱা নাই; আৰু চতুৰ্থ জনৰ আকৃতি দেৱপুত্ৰৰ নিচিনা।\n26তেতিয়া নবূখদনেচৰে সেই প্ৰজ্বলিত অগ্নিকুণ্ডৰ দুৱাৰৰ ওচৰলৈ গৈ ক’লে, হে সৰ্ব্বোপৰি ঈশ্বৰৰ দাস চৈদ্ৰক, মৈচক আৰু অবেদ-নগো, ওলাই আহাঁ; তাতে চৈদ্ৰক, মৈচক আৰু অবেদ-নগো অগ্নিৰ মাজৰ পৰা ওলাই আহিল। 27পাছে ক্ষিতিপাল, প্ৰতিনিধি, দেশাধ্যক্ষ, ৰাজমন্ত্ৰীবিলাকে গোট খাই সেই তিনিজন লোকক চাই দেখিলে, যে, অগ্নিয়ে তেওঁবিলাকৰ শৰীৰ একো কৰিব পৰা নাই, তেওঁবিলাকৰ মূৰৰ চুলিও অকণকে পোৰা নাই, বস্ত্ৰও বিকৃত হোৱা নাই, আৰু গাত অগ্নিৰ গন্ধও নাই।\n28তেতিয়া নবূখদনেচৰে এই কথা ক’লে, চৈদ্ৰক, মৈচক আৰু অবেদ-নগোৰ যি জনা ঈশ্বৰে নিজৰ দূত পঠাই তেওঁৰ দাস বিলাকক ৰক্ষা কৰিলে, তেওঁ ধন্য; তেওঁবিলাকে তেওঁত বিশ্বাস কৰি ৰাজাজ্ঞা লঙ্ঘন কৰিলে আৰু নিজৰ ঈশ্বৰৰ বাহিৰে আন দেৱতাক যেন সেৱা-পূজা কৰিব লগীয়া নহয়, এই নিমিত্তে নিজ নিজ শৰীৰ সমৰ্পণ কৰিলে।\n29এতেকে মই এই আজ্ঞা দিছোঁ যে, সকলো জাতিৰ, দেশৰ, ভাষাৰ যি লোকবিলাকে চৈদ্ৰক, মৈচক আৰু অবেদ-নগোৰ ঈশ্বৰৰ অহিতে কোনো ভ্ৰান্তিৰ কথা ক’ব, সিহঁতক ডোখৰ ডোখৰকৈ কটা যাব, আৰু সিহঁতৰ ঘৰ গোবৰৰ দ’ম যেন কৰা হ’ব; কিয়নো এইদৰে উদ্ধাৰ কৰিব পৰা আন কোনো দেৱতা নাই। তেতিয়া ৰজাই চৈদ্ৰক, মৈচক আৰু অবেদ-নগোক বাবিল প্ৰদেশৰ আৰু ওখ পদলৈ নিলে।


জু–ৰোডত গ্ৰেনেড দলিওৱা যুৱকজন ১৩ মে’ৰ পৰা আছিল জাহ্নৱীৰ ঘৰত|explosive-information-about-guwahati-blast– News18 Assam\nজু–ৰোডত গ্ৰেনেড দলিওৱা যুৱকজন ১৩ মে’ৰ পৰা আছিল জাহ্নৱীৰ ঘৰত\nইণ্ডিয়া অপেন বক্সিং প্ৰতিযোগিতাঃস্বৰ্ণ জয় মেৰীকমৰ লগতে বহুকেইজন অসমীয়া\nক’ত কমসংখ্যক ভোট পোৱাৰ বাবে নগাঁৱত হাৰিল ৰূপক শৰ্মা?\nপ্ৰচাৰ অভিযান নহয়, ফলাফলৰ পিছত হিমন্ত বিশ্বৰ নৃত্য\nনগাঁৱত প্ৰদ্যুৎ–ৰূপকক চেলেঞ্জ দিয়া ‘টাইগাৰ’ৰ কি হ’ল?\nজু–ৰোডৰ বিস্ফোৰণৰ পিছতেই প্ৰাণময় ৰাজগুৰুৰ ফোনলৈ আহিছিল এটা ফোনকল৷ আলফা স্বাধীনৰ এজন নেতাই কৰিছিল সেই ফোনটো৷ কামটো হৈ গ’ল নে বুলি ফোনত সুধিছিল ৰাজগুৰুক। তেতিয়া ৰাজগুৰুৰ ফোনৰ পৰা উত্তৰ দিছিল জাহ্নৱীয়ে।\nUpdated:May 17, 2019, 4:17 PM IST\nআজি আদালতত হাজিৰ কৰোৱা হ'ব জাহ্নৱী শইকীয়া আৰু প্ৰাণময় ৰাজগুৰুক।\nUpdated: May 17, 2019, 4:17 PM IST\nজু–ৰোডৰ বিস্ফোৰণৰ ঘটনা সন্দৰ্ভত আৰক্ষীৰ তদন্তত ওলাইছে বহু বিস্ফোৰক তথ্য। ১ মে’ৰ পৰা পাঞ্জাবাৰীৰ সেই ঘৰটোত আছিল জাহ্নৱী শইকীয়া। মহানগৰীত বিস্ফোৰণ সংঘটিত কৰাৰ সুযোগৰ সন্ধানত আছিল জাহ্নৱী। গ্ৰেনেড নিৰ্মাণত ব্যৱহৃত আহিলাসমূহ বাহিৰৰ পৰা আনিছিল নে গুৱাহাটীতে প্ৰস্তুত কৰিছিল সেয়া পৰীক্ষা অব্যাহত ৰাখিছে ফৰেনছিকে।\nবিস্ফোৰণৰ দিনা ঘটনাস্থলীলৈ নিজেই আহিছিল জাহ্নৱী। জাহ্নৱীৰ লগত আছিল এজন যুৱক। বিস্ফোৰণত ব্যৱহাৰ হৈছিল জাহ্নৱীৰ স্কুটীখন। গ্ৰেনেড নিক্ষেপ কৰা যুৱকজন ১৩ মে’ৰ পৰা আছিল জাহ্নৱীৰ ঘৰত। ঘটনা সন্দৰ্ভত সাতগাঁও থানাতো ৰুজু হৈছে এটা গোচৰ। সেই গোচৰত সম্প্ৰতি গ্ৰেপ্তাৰ হৈছে যদিও বিস্ফোৰণৰ ঘটনা সন্দৰ্ভত গীতানগৰ থানাত ৰুজু হোৱা গোচৰতো গ্ৰেপ্তাৰ হ’ব জাহ্নৱী আৰু প্ৰাণময়।\nতদন্তত বহুবোৰ নাম লাভ কৰিছে আৰক্ষীয়ে। এই চক্ৰটোৱে কূটাঘাতৰ এটা বৃহৎ পৰিকল্পনা ৰচনা কৰিছিল। ফেচবুকৰ লগতে বিভিন্ন পন্থাৰে যুৱ প্ৰজন্মক আলফাৰ প্ৰতি আকৃষ্ট কৰিবলৈ চেষ্টা চলাই আহিছিল। যিটো পৰিকল্পনাৰ নাম দিয়া হৈছিল ‘মিছন ছেভেন ছিষ্টাৰ ইউনাইটেড ফ’ৰাম’। উত্তৰ–পূৰ্বাঞ্চলৰ প্ৰতিখন ৰাজ্যতে টাৰ্গেট কৰিছিল আলফাই।\nজু–ৰোডৰ ঘটনা সংঘটিত হোৱাৰ পিছতেই প্ৰাণময় ৰাজগুৰুৰ ফোনলৈ আহিছিল এটা ফোনকল৷ আলফা স্বাধীনৰ এজন নেতাই কৰিছিল সেই ফোনটো৷ কামটো হৈ গ’ল নে বুলি ফোনত সুধিছিল ৰাজগুৰুক। তেতিয়া ৰাজগুৰুৰ ফোনৰ পৰা উত্তৰ দিছিল জাহ্নৱীয়ে। সেই ফোন ৰেকৰ্ডিং লাভ কৰিছে আৰক্ষীয়ে।\nআনহাতে, আৰক্ষীৰ সূত্ৰই জানিবলৈ দিয়া মতে, ১৯৮৬ চনত আলফাত যোগদান কৰিছিল প্ৰাণময় ৰাজগুৰুৱে। ১৯৯০ চনত জে’ললৈ গৈছিল ৰাজগুৰু। বজৰংগ অপাৰেচনত গ্ৰেপ্তাৰ হৈছিল তেওঁ।\nকোন কোন অভিনেতা,অভিনেত্ৰী,ক্ৰীড়াবিদৰ সাংসদ হোৱাৰ সপোন ফলিয়ালে?\nবলীউডৰ গীতৰ ৰিমেকৰ বিষয়ে কি ক’লে য়’ য়’ হানী সিঙে?\nৰণত পৰিল কংগ্ৰেছৰ ৯ জনকৈ প্ৰাক্তন মুখ্যমন্ত্ৰী!\nমাউণ্ট এভাৰেষ্টত ভিৰ! পৰ্বতাৰোহনৰ সময়ত তিনিগৰাকী ভাৰতীয় পৰ্বতাৰোহীৰ মৃত্যু\nকেনেকৈ সংঘটিত হৈছিল চুৰাটত অগ্নিকাণ্ডৰ ঘটনা?\nVIDEO: গুজৰাটৰ চুৰাটত বিধ্বংসী অগ্নিকাণ্ড, চাওক ভয়ংকৰ দৃশ্য\nগুজৰাটৰ চুৰাটৰ কোচিং চেণ্টাৰত জুই লাগি ২০টা শিশুৰ মৃত্যু, প্ৰাণৰক্ষাৰ বাবে অট্টালিকাৰ পৰা জাঁপ


শ্ৰীলংকা - অসমীয়া ৱিকিপিডিয়া\n(শ্ৰীলঙ্কাৰ পৰা পুনঃনিৰ্দেশিত)\nগণতান্ত্ৰিক সমাজতান্ত্ৰিক প্ৰজাতন্ত্ৰী শ্ৰীলঙ্কা\n"শ্ৰী লংকা মাতা"\nৰাজধানী শ্ৰী জয়বৰ্ধনপুৰ\n6°54′N 79°54′E / 6.9°N 79.9°E / 6.9; 79.9\nগণতান্ত্ৰিক সমাজতান্ত্ৰিক প্ৰজাতন্ত্ৰ\n- মুক্তি ফেব্ৰুৱাৰী ৪ ১৯৪৮\n- প্ৰজাতন্ত্ৰ ২২ মে’ ১৯৭২\n- জলভাগ (%) ৪.৪\n- ২০০৫ আনুমানিক ২,০৭,৪৩,০০০ (৫২তম)\n- ২০০১ লোকপিয়ল ১,৮৭,৩২,২৫৫\n- ঘনত্ব ৩১০ প্ৰতি বৰ্গকিমি (৩৫তম)\n৮১৮ প্ৰতি বৰ্গমাইল\nজিডিপি (পিপিপি) ২০০৫ আনুমানিক\n- মুঠ $৮৬.৭২ বিলিয়ন (৬১তম)\n- জনমুৰি $৪৬০০ (১১১তম)\nজিনি সহগ? (১৯৯৯-০০) ৩৩.২ (মধ্যম)\nমানৱ উন্নয়ন সূচক (২০০৪) ০.৭৫৫ (মধ্যম) (৯৩তম)\nশ্ৰীলংকা ৰুপী (LKR)\nশ্ৰীলংকা (/sriːˈlɑːŋkə[unsupported input]-ˈlæŋkə/ or i/ʃriː-/;) (সিংহল: ශ්‍රී ලංකාව, শ্ৰী লাংকাবা, তামিল: இலங்கை, ইলাংকাই) দক্ষিণ এছিয়াৰ এখন দ্বীপ ৰাষ্ট্ৰ। ইয়াৰ চৰকাৰী নাম গণতান্ত্ৰিক সমাজতান্ত্ৰিক প্ৰজাতন্ত্ৰী শ্ৰীলংকা। ১৯৭২ চনৰ আগেয়ে এই দ্বীপ ছিলন নামেও পৰিচিত আছিল। ইয়াৰ ৰাজধানীৰ নাম শ্ৰী জয়াবৰ্ধনপুৰ কোট। ইয়াৰ প্ৰধান চহৰ কলম্বো। ভাৰতৰ দক্ষিণ উপকূলৰ পৰা ৩১ কিলোমিটাৰ দুৰত্বত অৱস্থিত। ২ কোটি জনসংখ্যাৰ এই দেশত ১৪% ৰ অধিক লোকৰ দৈনিক আয় ১.২৫ আমেৰিকান ডলাৰৰ তলত। প্ৰাচীনকালৰ পৰাই শ্ৰীলংকা বৌদ্ধ ধৰ্মাম্বলীসকলৰ তীৰ্থস্থান হিচাপে পৰিচিত। সিংহলি সম্প্ৰদায় এই দেশৰ সংখ্যাগৰিষ্ঠ জনগোষ্ঠী। উত্তৰ-পূব দিশৰ স্বতন্ত্ৰ সাংস্কৃতিক ঐতিহ্যক লৈ তামিল সম্প্ৰদায় হৈছে দেশৰ সৰ্ববৃহৎ সংখ্যালঘু সম্প্ৰদায়। অন্যান্য সম্প্ৰদায়ৰ মাজত মূৰ, বাৰ্ঘেৰ, কাফিৰ, মালায় উল্লেখযোগ্য। শ্ৰীলংকাতচাহ, কফি, নাৰিকল, ৰবৰ উৎপাদন আৰু ৰপ্তানীৰ বাবে বিখ্যাত। নয়নাভিৰাম প্ৰাকৃতিক সৌন্দৰ্য সম্বলিত সমুদ্ৰতীৰ, ভূদৃশ্য তদুপৰী সমৃদ্ধ সাংস্কৃতিক ঐতিহ্যই শ্ৰীলংকাক পৃথিৱীৰ পৰ্যটকসকলৰ বাবে অত্যন্ত আকৰ্ষণীয় কৰি তুলিছে।\nপ্ৰাচীনকালৰ পৰাই শ্ৰীলংকা অনেক নামেৰে পৰিচিত। প্ৰাচীন গ্ৰীক ভূগোলবিদসকলে ইয়াক তপ্ৰোবান আৰু আৰবৰ চেৰেনদীব নামেৰে মাতিছিল। ১৫০৫ খ্ৰীষ্টাব্দত পৰ্তুগিজসকলে এই দ্বীপত অহা পাছত ইয়াৰ নাম চেইলাও ৰাখে যাৰ ইংৰাজী শব্দ হ’ল Ceylon। ১৯৪৮ চন পৰ্যন্ত ব্ৰিটিছসকলৰ অধীনত থকা অৱস্থাত এই নামেৰেই পৰিচিত আছিল। ১৯৪৮ চনত এই নামেৰেই স্বাধীনতা লাভ কৰে আৰু পাছত ১৯৭২ চনত দাপ্তৰিক নাম পৰিৱৰ্তন কৰে মুক্ত, সাৰ্বভৌম আৰু স্বাধীন প্ৰজাতন্ত্ৰী শ্ৰীলংকা ৰখা হয়। শ্ৰীলংকা নামটি সংস্কৃত শব্দ "শ্ৰী" আৰু "লংকা" ৰ পৰা আহিছে। শ্ৰী শব্দৰ অৰ্থ পবিত্ৰ আৰু লংকাৰ অৰ্থ হ’ল দ্বীপ।\nভাৰত উপমহাদেশৰ দক্ষিণে ভাৰত মহাসাগৰত শ্ৰীলংকা অৱস্থিত। পক্ নামৰ এক অগভীৰ আৰু ঠেক প্ৰণালীয়ে এই দ্বীপক ভাৰত উপমহাদেশৰ পৰা পৃঠক কৰিছে। দ্বীপটো ৫°৫৫'ৰ পৰা ৯°৫০' উত্তৰ অক্ষাংশ আৰু ৭৯°৪২' ৰ পৰা ৮১°২১' পূব দ্ৰাঘিমাংশৰ ভিতৰত অৱস্থিত। ইয়াৰ মুঠ আয়তন ৬৫,৬১০ বৰ্গকিঃমিঃ। দ্বীপটোৰ প্ৰায় তিনিওফালে বহল উপকূল অঞ্চলে আগুৰি থকা দক্ষিণ-মধ্য ভাগত এটা মালভূমি আছে। মালভূমিটোত প্ৰায় ২,১৩৪ মিঃ আৰু ২,৪৩৮ মিঃ উচ্চতাযুক্ত শৃংগৰ কেইবাশাৰী ওখ পৰ্বত আছে। আদাম শৃংগ আৰু পিদুৰাটালাগালা এই অঞ্চলৰ উল্লেখযোগ্য শৃংগ। পিদুৰাটালাগালা শৃংগৰ উচ্চতা ২,৫২৮ মিঃ আৰু ই শ্ৰীলংকাৰ উচ্চতম শৃংগ\nশ্ৰীলংকাৰ জলবায়ু ক্ৰান্তীয় মৌচুমী। উপকূলীয় সমতল আৰু নিম্নভূমি অংশত এই জলবায়ু উষ্ণ আৰু উচ্চ অংশত ই নাতিশীতোষ্ণ। উপকূল অঞ্চলত সামুদ্ৰিক বায়ুৱে জলবায়ু কিছু পৰিমাণে শীতল কৰি ৰাখে। মে' মাহত ইয়াত সৰ্বাধিক গৰম আনহাতে জানুৱাৰী মাহেই শ্ৰীলংকাৰ আটাইতকৈ শীতল মাহ, যদিও বেছি শীত অনুভৱ নহয়। দ্বীপটোৰ দক্ষিণ-পশ্চিমত বৰষুণৰ পৰিমাণ বেছি। ইয়াৰ নিম্নভূমি অঞ্চলত বৃষ্টিপাতৰ গড় ৭৫ ইঞ্চি আৰু পাৰ্বত্য অঞ্চলত ১০০ ইঞ্চিতকৈ অধিক।\nশ্ৰীলংকাৰ প্ৰধান ব্যৱসায় হৈছে কৃষি আৰু শ্ৰমিক শ্ৰেণীৰ আধাতকৈ বেছি সংখ্যক লোক কৃষি কৰ্মৰ লগত জড়িত। কৃষি কৰ্মত নিয়োজিত হোৱা শ্ৰমিকৰ ৩/২ ভাগ লোক চাহ, ৰবৰ আৰু নাৰিকলৰ খেতি কৰে। দ্বীপৰাষ্ট্ৰ খনত ৫,৮১,৮২১ একৰ মাটিত চাহ খেতি কৰা হয় আৰু ইয়াৰ বাৰ্ষিক উৎপাদনৰ পৰিমাণ প্ৰায় ৪৫৫ নিযুত পাউণ্ড। শ্ৰীলংকাৰ চাহ যথেষ্ট পৰিমাণে বিদেশলৈ ৰপ্তানি কৰা হয়। ৰবৰ খেতি কৰা হয় প্ৰায় ৬,৬৮,২১৩ একৰ মাটিত আৰু উৎপাদনৰ পৰিমাণ প্ৰায় ৯৮,০০০ টন। চাহ আৰু ৰবৰৰ উপৰিও যথেষ্ট সংখ্যক কৃষকে সৰু সৰু অঞ্চলবোৰত ধান, ফলমূল, শাক-পাচলি, এলাচি, ককো, চিত্ৰনলা, ধঁপাত আৰু নাৰিকলৰ খেতি কৰে।\n↑ Official Website of Sri Lanka tourist Board - Facts ataglance\n↑ ""Sri Lanka" in several reference works". Dictionary.com. http://dictionary.reference.com/browse/Sri+Lanka। আহৰণ কৰা হৈছে: 15 July 2014.\n↑ "Carnegie Mellon University Pronouncing Dictionary". Carnegie Mellon University. http://www.speech.cs.cmu.edu/cgi-bin/cmudict?stress=-s&in=SRI-LANKA। আহৰণ কৰা হৈছে: 15 July 2014.\n↑ "Vedda". Encyclopædia Britannica. http://www.britannica.com/EBchecked/topic/624466/Vedda। আহৰণ কৰা হৈছে: 15 July 2014.\n↑ ভূ-দৰ্শন; দিলীপ কুমাৰ গোহাঁই, হৰেন্দ্ৰনাথ বৰা (২০০২). শ্ৰীলংকা. প্ৰকাশক গুৱাহাটী: কামাখ্যা বুক ষ্টল.\nOfficial Web Portal of the Parliament of Sri Lanka.\nOfficial Web Portal of the President of Sri Lanka.\nSri Lanka entry at The World Factbook\nSri Lanka Corruption Profile from the Business Anti-Corruption Portal\nশ্ৰীলংকা বিষয়ে Curlie (DMOZ)-ত থকা তথ্য\nস্থানাংক: 7°N 81°E / 7°N 81°E / 7; 81\n"https://as.wikipedia.org/w/index.php?title=শ্ৰীলংকা&oldid=319696"ৰ পৰা অনা হৈছে\nৰাষ্ট্ৰসংঘৰ সদস্য ৰাষ্ট্ৰসমূহ\nএই পৃষ্ঠাখন ২৮ এপ্ৰিল, ২০২২ তাৰিখে ২২:৫৪ বজাত অন্তিম সংশোধন কৰা হৈছিল।


জিএছটিৰ অধীনত এজন নৈমিত্তিক কৰযোগ্য ব্যক্তি কোন?\nব্লগ / জিএছটি\nসেই স্থানত কোনো স্থিৰ প্ৰতিষ্ঠান নোহোৱাকৈ কৰযোগ্য এলেকালৈ সামগ্ৰী বা সেৱা যোগান ধৰা ব্যক্তি এজনক সাধাৰণ কৰযোগ্য ব্যক্তি বা CTP বুলি কোৱা হয়। এনে ধৰণৰ যোগান সময়ে সময়ে তৈয়াৰ কৰা হয়। ব্যক্তিজনে ব্যৱসায়টো আগুৱাই নিয়াৰ বাবে মুখ্য, এজেণ্ট বা আন যিকোনো ক্ষমতাত সামগ্ৰী যোগান ধৰিব পাৰে। এই প্ৰবন্ধটোত, আমি এজন নৈমিত্তিক কৰদাতা, জিএছটিৰ অধীনত নৈমিত্তিক পঞ্জীয়নৰ বাবে প্ৰয়োজনীয় নথিপত্ৰ আৰু লগতে অন্যান্য প্ৰাসঙ্গিক তথ্যৰ বিষয়ে শিকিম।\nএজন নৈমিত্তিক কৰযোগ্য ব্যক্তিৰ নিম্নলিখিত বিশেষত্ববোৰ আছে: -\n1. তেওঁলোকে কেতিয়াবা সামগ্ৰী বা সেৱা বা দুয়োটা বিক্ৰী কৰে;\n2. বিক্ৰী ব্যৱসায়িক উদ্দেশ্যৰ বাবে;\n3. কোনো মূল ধন বা এজেণ্টৰ ক্ষমতাত সামগ্ৰী বা সেৱা যোগান ধৰা হয়;\n4. সামগ্ৰী বা সেৱাবোৰ এক নিৰ্দিষ্ট স্থানত যোগান ধৰা হয়, য'ত কেৱল এটা অস্থায়ী ব্যৱসায়িক স্থান থাকে।\nএখন ৰাজ্যত, এজন ডিলাৰ, ব্যৱসায়ী, সেৱা প্ৰদানকাৰী ইত্যাদি, যি মাজে মাজে আন এখন ৰাজ্যত লেনদেন কৰে, যেনে ব্যৱসায়িক মেলাত কৰা যোগান, সেই আন ৰাজ্যত 'নৈমিত্তিক কৰযোগ্য ব্যক্তি' হিচাপে শ্ৰেণীবদ্ধ কৰা হ'ব। তেওঁলোকে সেই ক্ষমতাত পঞ্জীয়ন কৰিব লাগিব আৰু কৰ পৰিশোধ কৰিব লাগিব। উদাহৰণ স্বৰূপে, কলকাতাত এক নিৰ্দিষ্ট ব্যৱসায়িক স্থান থকা এজন জুৱেলাৰ, যিচেন্নাইত বিক্ৰীৰ সৈতে এখন প্ৰদৰ্শনী অনুষ্ঠিত কৰে, য'ত তেওঁৰ কোনো নিৰ্দিষ্ট ব্যৱসায়িক স্থান নাই, চেন্নাইত এজন 'নৈমিত্তিক কৰযোগ্য ব্যক্তি' বুলি গণ্য কৰা হ'ব।\nজিএছটিৰ অধীনত কোন নৈমিত্তিক কৰযোগ্য ব্যক্তি নহয়?\nএই প্ৰশ্নটোৰ উত্তৰ হৈছে যে যদি কোনো কাৰ্যকলাপৰ ব্যৱসায় নাই, নৈমিত্তিক কৰযোগ্য ব্যক্তি হিচাপে পঞ্জীয়ন আৰু অনুপালনৰ কোনো প্ৰশ্নই নাই। দ্বিতীয়তে, পঞ্জীয়নৰ সীমা এজন সাধাৰণ কৰযোগ্য ব্যক্তিৰ ক্ষেত্ৰত প্ৰযোজ্য নহয়। সেয়েহে, নিয়মীয়া ব্যৱসায়িক লেনদেনত নিয়োজিত কিন্তু এক নিৰ্দিষ্ট সীমাৰ স্তৰ অতিক্ৰম নকৰা ব্যক্তি এজনে যদি আন এখন ৰাজ্যত মাজে মাজে কোনো ব্যৱসায়িক কাৰ্যকলাপ কৰে তেনেহ'লে তেওঁলোকে নৈমিত্তিক কৰযোগ্য ব্যক্তি হিচাপে পঞ্জীয়ন কৰিব লাগিব।\nযিহেতু পঞ্জীয়নৰ সীমা প্ৰযোজ্য নহয়, ব্যৱসায় কৰা ব্যক্তিজনে তেওঁৰ ব্যৱসায় নিৰ্বিশেষে পঞ্জীয়ন কৰিব লাগিব;\n• তেওঁলোকে ব্যৱসায় আৰম্ভ হোৱাৰ কমেও5দিন আগতে পঞ্জীয়নৰ বাবে আবেদন কৰিবলৈ বাধ্য হ'ব;\nআৱেদনৰ লগতে আনুমানিক কৰ দায়বদ্ধতাৰ আগতীয়া জমা প্ৰদান কৰিবলৈ • পঞ্জীয়নৰ প্ৰয়োজন।\nপঞ্জীয়ন আৱেদনত উল্লেখ কৰা 90 দিন বা ম্যাদৰ বাবে বৈধ হ'ব, যিটো চুটি হ'ব। 71/45/2018-26 অক্টোবৰ, 2018-জিএছটি "আনুমানিক কৰ দায়বদ্ধতা" বাক্যাংশ স্বত্বেও, এই ই এইটো স্পষ্ট কৰে যে সাম্ভাব্য ইনপুট কৰ ক্ৰেডিটৰ আকলন হ্ৰাস কৰাৰ পিছত আনুমানিক "নেট" কৰ দায়বদ্ধতাৰ পৰা জমা কৰিব লাগে।\nএজন নৈমিত্তিক কৰযোগ্য ব্যক্তিৰ পঞ্জীয়ন প্ৰক্ৰিয়া\nএজন সাধাৰণ কৰদাতাই জিএছটিৰ অধীনত পঞ্জীয়ন কৰিব লাগিব। যদি এটা নিৰ্দিষ্ট বিত্তীয় বৰ্ষত তেওঁলোকৰ মুঠ টাৰ্ণঅ'ভাৰ টকাতকৈ অধিক হয়। কিছুমান শ্ৰেণীৰ যোগানকৰ্তা আছে যাক জিএছটি আইনৰ অধীনত বাধ্যতামূলক পঞ্জীয়নৰ প্ৰয়োজন:\nএজন নৈমিত্তিক কৰযোগ্য ব্যক্তি এনেকুৱা এজন প্ৰদানকাৰী।\nতেওঁলোকে কম্পজিছন আঁচনি বাছনি কৰিব নোৱাৰে।\nতেওঁলোকে যোগান ধৰিব বিচৰা ৰাজ্যখনৰ পৰা সাধাৰণ কৰযোগ্য ব্যক্তি হিচাপে অস্থায়ী জিএছটি পঞ্জীয়ন প্ৰাপ্ত কৰিব লাগিব। এই পঞ্জীয়ন কেৱল ৯০ দিনৰ বাবে বৈধ হ'ব।\nউদাহৰণ : উদাহৰণ স্বৰূপে এইটো নল'ব যে শ্ৰীমতী শান্তিয়ে তেওঁৰ কৰযোগ্য সেৱাবোৰক 20000 টকামূল্য দিছিল। এজন সাধাৰণ কৰযোগ্য ব্যক্তিৰ পঞ্জীয়ন প্ৰাপ্ত কৰিবলৈ, তেওঁ/তাই টকা আগতীয়া জমা পৰিশোধ কৰিব লাগিব।\nনৈমিত্তিক কৰযোগ্য ব্যক্তিৰ বাবে জিএছটি অস্থায়ী পঞ্জীয়ন\nসাধাৰণ কৰযোগ্য ব্যক্তি হিচাপে আবেদন কৰাটো নিয়মীয়া কৰদাতা হিচাপে আবেদন কৰাৰ দৰে একে পদক্ষেপ অনুসৰণ কৰে। যেতিয়া আপুনি জিএছটি পৰ্টেলত পঞ্জীয়নৰ বাবে আবেদন কৰে (services.gst.gov.in), প্ৰণালীটোৱে সাধাৰণতে সুধিব যে আপুনি সাধাৰণ কৰদাতা হিচাপে পঞ্জীয়ন কৰিব বিচাৰে নেকি। সাধাৰণ কৰযোগ্য ব্যক্তি হিচাপে আবেদন কৰিবলৈ, এই টেবত 'হয়' ক্লিক কৰক।\nইয়াৰ উপৰিও, আবেদন প্ৰক্ৰিয়াটো নিম্নলিখিত ধৰণে বৰ্ণনা কৰা হৈছে:\nবৈধ PAN, আধাৰ, ম'বাইল নম্বৰ আৰু ইমেইল আইডিৰ সৈতে পঞ্জীয়নৰ বাবে আবেদন কৰিব পাৰি।\nপ্ৰথমে, এটা অস্থায়ী এপ্প ৰেফাৰেন্স নম্বৰ সৃষ্টি কৰক। REG 1-ৰ অংশ এ-ৰ সৈতে।\nOTPৰ সৈতে আপোনাৰ প্ৰমাণপত্ৰ পৰীক্ষা কৰাৰ পিছত জিএছটি পৰ্টেললৈ গৈ প্ৰপত্ৰখন সম্পূৰ্ণ কৰক।\nএতিয়া REG 1-ৰ অংশ বি দাখিল কৰা আৰম্ভ কৰক।\nঅংশ বি-ৰ অধীনত, ব্যৱসায়ৰ নাম, মালিকীস্বত্ব প্ৰমাণ, ব্যৱসায়ৰ মুখ্য অৱস্থানৰ ঠিকনা, ব্যৱসায়ৰ অতিৰিক্ত অৱস্থান, সামগ্ৰী আৰু সেৱাৰ এইচএছএন কোড আদিৰ দৰে বিৱৰণ দাখিল কৰিব লাগিব, আৰু বৈধ নথিপত্ৰ সংলগ্ন কৰিব লাগিব।\nপ্ৰপত্ৰখন পূৰণ কৰাৰ পিছত OTPৰ জৰিয়তে আপোনাৰ আবেদন দাখিল কৰক।\nনগদ একাউণ্ট বহীত কৰ জমা কৰাৰ পিছত পঞ্জীয়ন প্ৰমাণপত্ৰ ইলেক্ট্ৰনিক ভাৱে জাৰী কৰা হয়।\nআপুনি প্ৰমাণপত্ৰ প্ৰাপ্ত কৰাৰ পিছত, আপুনি কৰযোগ্য যোগান আৰম্ভ কৰিব পাৰে।\nপ্ৰদান কৰা প্ৰমাণপত্ৰ কেৱল 90 দিনৰ বাবে বৈধ।\nনৈমিত্তিক কৰযোগ্য ব্যক্তিৰ পঞ্জীয়নৰ বাবে প্ৰয়োজনীয় নথিপত্ৰ\nনৈমিত্তিক জি.এছ.টি. পঞ্জীয়নৰ বাবে প্ৰয়োজনীয় কাগজপত্ৰ/তথ্য নিয়মীয়া পঞ্জীয়নৰ দৰে একে, কেৱল ব্যৱসায়ৰ অৱস্থানৰ বাবে অতিৰিক্ত নথিপত্ৰৰ প্ৰয়োজন হ'ব পাৰে, য'ত ব্যৱসায়টো পৰিচালনা কৰা হ'ব, কিয়নো এই ক্ষেত্ৰত অৱস্থান অস্থায়ী হ'ব পাৰে।\nউদাহৰণ স্বৰূপে, প্ৰদৰ্শনী সম্পৰ্কীয় নথিপত্ৰৰ এটা প্ৰতিলিপি, যেনে বুথ আৱণ্টনৰ বাবে পৰিশোধ সম্পৰ্কীয় নথিপত্ৰ, মালিকৰ লেটাৰহেডত প্ৰদৰ্শনীৰ বাবে যোগাযোগ/বুজাবুজিচুক্তি আৱণ্টন ৰ খালী ঠাই, প্ৰদৰ্শনীৰ উদ্দেশ্যে নৈমিত্তিক পঞ্জীয়নৰ ক্ষেত্ৰত প্ৰয়োজন।\nজি.এছ.টি.-ৰ অধীনত নৈমিত্তিক পঞ্জীয়নৰ বাবে প্ৰয়োজনীয় নথিপত্ৰৰ তালিকা তলত দিয়া হৈছে:\nPAN কাৰ্ডৰ প্ৰতিলিপি।\nআধাৰ কাৰ্ডৰ প্ৰতিলিপি।\nযোগাযোগ আৰু OTP ৰ বাবে, অনুগ্ৰহ কৰি আপোনাৰ ফোন নম্বৰ আৰু ইমেইল ঠিকনা প্ৰদান কৰক।\nযদি আবেদনকাৰীৰ ইতিমধ্যে পঞ্জীয়ন আছে, ইয়াক দেখুৱাওক। (উদাহৰণ স্বৰূপে, সামগ্ৰী আৰু সেৱা কৰ চিনাক্তকৰণ নম্বৰ বা জিএছটিআইএন, অন্তৰ্ভুক্তিৰ অনুচ্ছেদ, বা আন যিকোনো কৰ্তৃপক্ষৰ সৈতে পঞ্জীয়ন, যেনে কৰ্পোৰেট পৰিক্ৰমা মন্ত্ৰালয় বা এমচিএ)।\nকোম্পানীৰ অন্তৰ্ভুক্তিৰ প্ৰমাণপত্ৰ, অংশীদাৰী দলিল, সংগঠন বা এম.ও.এ., এছ'চিয়েচন বা এ.ও.এ. অনুচ্ছেদ ইত্যাদি।\nPAN কাৰ্ড, আধাৰ কাৰ্ড, ফটোগ্ৰাফ, ইমেইল আইডি, ম'বাইল নম্বৰ। সকলো অংশীদাৰ, পৰিচালক, বা মালিকৰ ভিতৰত।\nবেঙ্কৰ বিৱৰণ যেনে বাতিল কৰা চেকৰ প্ৰতিলিপি বা বেঙ্ক বিবৃতিৰ প্ৰথম পৃষ্ঠা বা একাউণ্ট ধাৰকৰ নাম আৰু ঠিকনা থকা পাছবুক।\nব্যৱসায়ৰ মুখ্য অৱস্থানৰ প্ৰমাণৰ ভিতৰত আছে বিক্ৰী দলিলৰ প্ৰতিলিপি, পৌৰ নিগমৰ কৰ ৰচিদ, ইউটিলিটি বিল, ভাড়াৰ দলিল, লীজ দলিল ইত্যাদি।\nব্যৱসায়ৰ অতিৰিক্ত অৱস্থানৰ বিষয়ে বিৱৰণ।\nএইচ.এছ.এন.-অনুসৰি প্ৰদান কৰা পাঁচটা মুখ্য সামগ্ৰী বা প্ৰদান কৰা সেৱাৰ সাৰাংশ\nআবেদনকাৰীৰ লেটাৰহেডে এজন বা একাধিক লোকক জিএছটি সম্পৰ্কীয় সকলো নথিপত্ৰত স্বাক্ষৰ কৰিবলৈ অনুমতি দিয়ে। অনুমোদিত স্বাক্ষৰকাৰীৰ বাহিৰে আন ব্যক্তিলৈ। কৰ্তৃপক্ষৰ পত্ৰত স্বাক্ষৰ কৰিব লাগে। অৱশ্যে, একমাত্ৰ মালিকীস্বত্বৰ বাবে, এক অনুমোদন পত্ৰৰ প্ৰয়োজন নাই।\nযদি প্ৰাসঙ্গিক হয়, ৰাজ্য-নিৰ্দিষ্ট পঞ্জীয়নৰ প্ৰয়োজন।\nনৈমিত্তিক পঞ্জীয়ন ম্যাদৰ সময়ত কৰা আনুমানিক যোগানৰ ওপৰত কৰ (ইনভইচ) পৰিশোধ\nআপোনাৰ পঞ্জীয়নৰ ম্যাদ বৃদ্ধি কৰক:\nপঞ্জীয়নৰ বৈধতাৰ ম্যাদ উকলি যোৱাৰ আগতে, আপুনি প্ৰপত্ৰ জিএছটি ৰেগ-11-ত আবেদন কৰিব পাৰে। 90 দিনলৈকে সময়ৰ বাবে, সম্প্ৰসাৰণৰ বাবে অনুৰোধ কৰিব পাৰি। সম্প্ৰসাৰণটো কেৱলতেতিয়াহে মঞ্জুৰ কৰা হ'ব যদি হে অতিৰিক্ত কৰ বৰ্ধিত সময়ৰ বাবে জমা কৰা হয়।\nএজন নৈমিত্তিক কৰযোগ্য ব্যক্তিৰ বাবে ৰিটাৰ্ণ ফাইলিং অনুপালন\nএজন নৈমিত্তিক কৰযোগ্য ব্যক্তিয়ে জিএছটি ৰিটাৰ্ণ দাখিল কৰিব লাগিব। তেওঁলোকে নিম্নলিখিত ৰিটাৰ্ণবোৰ দাখিল কৰিব লাগিব: -\n1. সামগ্ৰী আৰু সেৱাৰ উৎপাদন যোগানৰ বিৱৰণ- ইয়াক প্ৰপত্ৰ জিএছটিআৰ 1-ত দাখিল কৰিব লাগিব। এইটো অহা মাহৰ ১১ তাৰিখৰ ভিতৰত দাখিল কৰিব লাগিব।\n2. ইনপুট কৰ ক্ৰেডিট, ভিতৰৰ যোগান আৰু কৰ দায়বদ্ধতাৰ সাৰাংশ - ইয়াক জিএছটিআৰ 3বি প্ৰপত্ৰত দাখিল কৰিব লাগিব। এইটো অহা মাহৰ ২০ তাৰিখৰ ভিতৰত দাখিল কৰিব লাগিব।\nযদি চিটিপি এজনে ত্ৰৈমাসিক ৰিটাৰ্ণ ফাইলিং আৰু মাহিলী কৰ পৰিশোধ (কিউআৰএমপি) আঁচনি বাছনি কৰিছে, তেওঁলোকে প্ৰতি তিনিমাহত আইএফএফ/জিএছটিআৰ-1 আৰু জিএছটিআৰ-3বি দাখিল কৰিব লাগিব।\nপঞ্জীভুক্ত কৰদাতাই বাৰ্ষিক ৰিটাৰ্ণ দাখিল কৰিব লাগিব, এজন নৈমিত্তিক কৰদাতাই ইয়াক দাখিল কৰাৰ প্ৰয়োজন নাই।\nটোকা: সকলো প্ৰপত্ৰ সাধাৰণ পৰ্টেলৰ জৰিয়তে পোনপটীয়াকৈ বা আয়ুক্তৰ দ্বাৰা নিৰ্ধাৰিত সুবিধা কেন্দ্ৰৰ জৰিয়তে দাখিল কৰিব লাগে।\nযদি আগতীয়াকৈ পৰিশোধ কৰা কৰ প্ৰকৃত দায়বদ্ধতাৰ পৰা কম হয় তেন্তে কি হ'ব?\nএই উদাহৰণত, আপুনি যোগানৰ ওপৰত পৰিশোধ কৰিবপৰা অতিৰিক্ত কৰ জমা কৰিব লাগিব। যদি কেন্দ্ৰীয় সামগ্ৰী আৰু সেৱা কৰ বা চিজিএছটি আইন, 2017-ৰ ধাৰা 39(7)ৰ অধীনত দিয়া নিৰ্ধাৰিত তাৰিখত দাখিল কৰা হয়, বৰ্ধিত কৰ দায়বদ্ধতাৰ প্ৰতি কোনো আগ্ৰহ নাথাকিব।\nএজন নৈমিত্তিক কৰযোগ্য ব্যক্তিৰ বাবে ধন ঘূৰাই দিয়া\nসকলো ৰিটাৰ্ণ দাখিল কৰাৰ পিছত, পঞ্জীয়ন আত্মসমৰ্পণৰ বাবে দাখিল কৰাৰ সময়ত আগতীয়াকৈ পৰিশোধ কৰা অতিৰিক্ত কৰ ঘূৰাই দিব পাৰি।\nCTP কৰ দায়বদ্ধতাৰ ওপৰত ৰখা যিকোনো পৰিমাণ ঘূৰাই দিয়াৰ বাবে যোগ্য, যাক পঞ্জীয়ন ম্যাদৰ বাবে সকলো প্ৰয়োজনীয় ৰিটাৰ্ণ দাখিল কৰাৰ পিছত ঘূৰাই দিয়া হ'ব।\n"ইলেক্ট্ৰনিক কেছ লেজাৰত অতিৰিক্ত বেলেন্স ঘূৰাই দিয়া" শ্ৰেণীৰ অধীনত জিএছটি আৰএফডি-01 প্ৰপত্ৰখন ইলেক্ট্ৰনিক নগদ লেজাৰত কৰ দায়বদ্ধতাতকৈ অধিক পৰিমাণ ঘূৰাই দিয়াৰ বাবে অনুৰোধ কৰিবলৈ ব্যৱহাৰ কৰিব পাৰি।\nএজন ব্যক্তিয়ে অস্থায়ী বা মাজে মাজে হোৱা যিকোনো জিএছটি-কৰযোগ্য ব্যৱসায়িক কাৰ্যকলাপত জড়িত হ'ব পাৰে আৰু এনে এখন ৰাজ্যত কম সময়ৰ বাবে থাকিব পাৰে য'ত ব্যক্তিজনৰ নিজৰ স্বাভাৱিক ব্যৱসায়ৰ স্থান নাই। তেনে ক্ষেত্ৰত, তেওঁলোকে লেনদেন কৰিবলৈ সেই ৰাজ্যত এজন সাধাৰণ কৰযোগ্য ব্যক্তি হিচাপে পঞ্জীয়ন কৰিব লাগিব। আন এখন ৰাজ্যত এখন প্ৰদৰ্শনীত অংশগ্ৰহণ কৰাটো নৈমিত্তিক পঞ্জীয়নৰ এক উদাহৰণ।\nযেতিয়া এজন কৰযোগ্য ব্যক্তিয়ে তেওঁৰ পঞ্জীয়নৰ পৰম্পৰাগত স্থিতিৰ বাহিৰত এখন প্ৰদৰ্শনীত অংশগ্ৰহণ কৰে, তেওঁ সেই ৰাজ্যত সামগ্ৰী বিক্ৰী আৰু ক্ৰয় কৰিবলৈ সাধাৰণ কৰযোগ্য ব্যক্তি হিচাপে পঞ্জীয়ন কৰিব লাগিব। সেয়েহে, আমি আশা কৰোঁ যে এই প্ৰবন্ধটোৱে এজন নৈমিত্তিক কৰযোগ্য ব্যক্তিৰ অৰ্থ আৰু অন্যান্য আনুষ্ঠানিকতা যেনে ৰিটাৰ্ণ ফাইলিং, পঞ্জীয়ন, ৰিফাণ্ড ইত্যাদি ব্যাখ্যা কৰিব।\nজিএছটিৰ শেহতীয়া আপডেটৰ বাবে Khatabook এপটো ডাউনলোড কৰক।\nঅধিক পঢ়ক:CGST/SGSTৰ নিয়ম 37 ৰ বিষয়ে শিকক\nপ্ৰশ্ন: নিয়মীয়া কৰযোগ্য ব্যক্তিৰ তুলনাত এজন নৈমিত্তিক কৰযোগ্য ব্যক্তিৰ পঞ্জীয়ন প্ৰক্ৰিয়াত কোনো পাৰ্থক্য আছে নেকি?\nউত্তৰ: সাধাৰণ কৰযোগ্য ব্যক্তি হিচাপে আবেদন কৰাটো নিয়মীয়া কৰদাতা হিচাপে আবেদন কৰাৰ দৰে একে পদক্ষেপ অনুসৰণ কৰে।\nযেতিয়া আপুনি জি.এছ.টি. পৰ্টেলত পঞ্জীয়নৰ বাবে আবেদন কৰে, প্ৰণালীটোৱে সাধাৰণতে সুধিব যে আপুনি সাধাৰণ কৰযোগ্য ব্যক্তি হিচাপে পঞ্জীয়ন কৰিব বিচাৰে নেকি। সাধাৰণ কৰযোগ্য ব্যক্তি হিচাপে আবেদন কৰিবলৈ, এই টেবত 'হয়' ক্লিক কৰক।\nএজন সাধাৰণ কৰযোগ্য ব্যক্তি হিচাপে পঞ্জীয়নৰ বাবে আবেদন কৰা আৰু নিয়মীয়া কৰযোগ্য ব্যক্তি হিচাপে পঞ্জীয়নৰ বাবে আবেদন কৰাৰ মাজত এইটোৱেই একমাত্ৰ পাৰ্থক্য।\nপ্ৰশ্ন: নৈমিত্তিক কৰযোগ্য ব্যক্তিৰ পঞ্জীয়ন বৃদ্ধি কৰিব পাৰিনে?\nউত্তৰ: হয়, যদি আপুনি পঞ্জীয়ন দিয়া প্ৰথম ম্যাদৰ সমাপ্তিৰ আগতে পঞ্জীয়নৰ সম্প্ৰসাৰণ বিচাৰে, আপুনি অতিৰিক্ত 90 দিনৰ বাবে সাধাৰণ কৰযোগ্য ব্যক্তি হিচাপে আপোনাৰ পঞ্জীয়ন সম্প্ৰসাৰিত কৰিব পাৰে।যদি ব্যৱসায়টো এতিয়াও অসম্পূৰ্ণ হয়, ডিলাৰে ৰাজ্যখনত স্থায়ী জিএছটি পঞ্জীয়নৰ বাবে আবেদন কৰিব লাগিব কিয়নো সম্প্ৰসাৰণৰ বাবে পুনৰ অনুৰোধ কৰিব নোৱাৰি।\nপ্ৰশ্ন: নৈমিত্তিক কৰযোগ্য ব্যক্তিৰ পঞ্জীয়ন কিমান দিনৰ বাবে বৈধ?\nউত্তৰ - কাৰ্যকৰী পঞ্জীয়ন তাৰিখৰ পৰা 90 দিনৰ বাবে বা পঞ্জীয়নৰ বাবে আবেদনত উল্লেখ কৰা সময়ৰ বাবে।\nপ্ৰশ্ন: আগতীয়াকৈ পৰিশোধ কৰা অতিৰিক্ত কৰ এজন সাধাৰণ কৰযোগ্য ব্যক্তিক ঘূৰাই দিব পাৰিনে?\nউত্তৰ: হয়, সকলো ৰিটাৰ্ণ দাখিল কৰাৰ পিছত, পঞ্জীয়ন আত্মসমৰ্পণৰ বাবে দাখিল কৰাৰ সময়ত আগতীয়াকৈ পৰিশোধ কৰা অতিৰিক্ত কৰ ঘূৰাই দিব পাৰি।\nপ্ৰশ্ন: এজন সাধাৰণ কৰযোগ্য ব্যক্তিয়ে আগতীয়া কৰ পৰিশোধ কৰিব লাগিব নেকি?\nউত্তৰ : হয়, দুৰ্ঘটনাজনিত পঞ্জীয়নৰ ক্ষেত্ৰত, কৰ আগতীয়াকৈ পৰিশোধ কৰিব লাগে। নৈমিত্তিক পঞ্জীয়নৰ বাবে আবেদন কৰাৰ আগতে, আবেদনকাৰীয়ে যোগান আৰু কৰ দায়বদ্ধতাৰ মূল্য আগতীয়াকৈ অনুমান কৰিব লাগে আৰু সম্পূৰ্ণ আনুমানিক কৰ পৰিশোধ কৰিব লাগে।\nপঞ্জীয়নৰ বাবে আবেদন কৰোঁতে যোগানৰ আনুমানিক মূল্য আৰু প্ৰয়োজনীয় কৰ আবেদন পত্ৰত অন্তৰ্ভুক্ত কৰিব লাগে।\nপ্ৰশ্ন: এজন সাধাৰণ কৰযোগ্য ব্যক্তিৰ দ্বাৰা কোনবোৰ ৰিটাৰ্ণ প্ৰপত্ৰ দাখিল কৰিব লাগিব?\nউত্তৰ: এজন নৈমিত্তিক কৰদাতাই নিয়মীয়া কৰদাতাৰ দৰে ৰিটাৰ্ণ দাখিল কৰিব লাগিব। কিছু সময়ৰ বাবে, এজন নৈমিত্তিক কৰযোগ্য ব্যক্তিয়ে জিএছটিআৰ-1 আৰু জিএছটিআৰ-3বি-ত ৰিটাৰ্ণ দাখিল কৰিব লাগিব। আনহাতে, এজন নৈমিত্তিক কৰযোগ্য ব্যক্তিয়ে বাৰ্ষিক ৰিটাৰ্ণ দাখিল কৰাৰ প্ৰয়োজন নাই।\nপ্ৰশ্ন: এজন নৈমিত্তিক কৰযোগ্য ব্যক্তিয়ে জিএছটি আইনৰ অধীনত পঞ্জীয়ন কৰাৰ প্ৰয়োজন নেকি?\nউত্তৰ – হয়, জিএছটি আইনৰ অধীনত এজন সাধাৰণ কৰযোগ্য ব্যক্তিয়ে পঞ্জীয়ন কৰিব লাগিব।\nপ্ৰশ্ন: জিএছটি আইনৰ অধীনত নৈমিত্তিক কৰযোগ্য ব্যক্তিক সংজ্ঞায়িত কৰা হৈছে নেকি?\nউত্তৰ : হয়, জিএছটি আইনৰ ধাৰা 2(20)ৰ অধীনত এজন নৈমিত্তিক কৰযোগ্য ব্যক্তিৰ সংজ্ঞা দিয়া হৈছে। চিটিপি হৈছে এনে এজন ব্যক্তি যি কেতিয়াবা কৰযোগ্য খণ্ডত কৰযোগ্য সামগ্ৰী বা সেৱা যোগান ধৰে। অৱশ্যে, সেই ক্ষেত্ৰত তেওঁলোকৰ কোনো স্থিৰ ব্যৱসায়িক স্থান নাই।\nCCGST/SGSTৰ নিয়ম 39 ৰ বিষয়ে জানক\nজিএছটি পৰ্টেলত পঞ্জীয়ন কৰা ম'বাইল নম্বৰ আৰু ইমেইল আইডি কেনেদৰে সলনি কৰিব লাগে?\nভারতে GST এর প্রকারভেদ - CGST, SGST এবং IGST কি?\nভারতে GST এর প্রকারভ…\nCGST/SGSTৰ নিয়ম 37 ৰ বিষয়ে শিকক\nপ্ৰত্যক্ষ আৰু পৰোক্ষ ব্যয় কি জানো আহক\nআমাৰ দেশত জিএছটিৰ কি প্ৰভাৱ জানো আহক\nজিএছটিৰ অধীনত আইটিচি ৰিভাৰ্চেল বা বিপৰীতকৰণৰ বিষয়ে জানক\nজিএছটি: ত্ৰৈমাসিক ৰিটাৰ্ণ ফাইলিং আৰু মাহিলী কৰ পৰিশোধ (কিউআৰএমপি)\nজিএছটিৰ অধীনত সামগ্ৰীৰ যোগানৰ অৱস্থান\nশূন্য জিএছটিআৰ ৰিৰ্টান কেনেদৰে দাখিল কৰিব?


( টোকা- ১৯৬৮ চনৰ ১০ ফ্রেবুৱাৰীৰ শিৱৰাত্রিৰ দিনা , সেই সময়ৰ মাননীয় উপায়ুক্ত অচুৎ কুমাৰ শইকীয়া,আই. এছ,কে ধৰি আন কেইবাগৰাকীও পূৰোধা ব্যক্তিৰ অন্যতম ধনীৰাম ৰংপি ( প্রাক্তন চি.ই.এম তথা মন্ত্রী ) , জয়ছিং দলৈ (প্রাক্তন চি.ই.এম) ,চাৰ ৰংপি, গংগাধৰ গোস্বামী, পদ্মকান্ত বৰুৱা, অতুল চন্দ্র কটকী, হিতেশ্বৰ গোঁহাই, কমলা নাথ, মহেন্দ্র শইকীয়া, কনক চন্দ্র বৰা, কৃষ্ণমোহন ভঁৰালী, ভগৱতী বল্লভ গোস্বামী, দিবাকৰ ফকন ,বুদ্ধকান্ত বৰুৱা আদিৰ প্রচেষ্টাত গঠন হোৱা নামঘৰভাগ আজি শংকৰী কৃষ্টি বিকাশ সংঘ,বৰনামঘৰ ৰুপে জনাজাত । ২০১৭-১৮ বৰ্ষত এই বৰনামঘৰৰ উলহমালহেৰে সোণালী জয়ন্তী উদযাপন কৰা হয় )\nডিফু থানা পথৰ সমীপতে, জিৰজিৰকৈ বৈ যোৱা জুৰিৰ কাষতে বৰনামঘৰটো, গম্ভীৰ অথচ সুদৃশ্য ৰুপত অৱস্থান কৰি থকা সৰু কালৰে পৰা দেখি আহিছোঁ।\nমই তেতিয়া প্রাথমিক স্কুলৰ ছাত্র । এদিন ভাদমহীয়া গধূলি দেউতাৰ লগত শৰাই দিবলৈ আহিছিলোঁ । নামঘৰৰ ভিতৰভাগত সোমাই তাৰ প্রশান্ত আৰু সাত্বিক পৰিবেশত মোৰ শিশুমনটোৱে কিছুপৰ সন্মোহিত হৈ পৰিব লগা হৈছিল। ওখকৈ সজোৱা মনিকূটভাগ আৰু জ্বলন্ত চাকিগছিয়ে মোৰ মনতো ভক্তি ভাবৰ উদয় কৰিছিল । দেউতাই কান্ধত আঁৰি দিয়া গামোচাখনেৰে ভকতসৱৰ সৈতে ময়ো প্রাৰ্থনা কৰিছিলোঁ –\n‘মই দুৰাচাৰ কেৱলে তোমাৰ\nঅপৰাধী নাৰায়ণ ।\nক্ষমিয়োক হৰি লৈয়ো দাস কৰি\nপশিলো হেৰা শৰণ ‘\n( মই অধৰ্মী কেৱল তোমাৰ অপৰাধীহে ।হে’ নাৰায়ণ, হে’ হৰি, তোমৰ চৰণত শৰণ লৈছোঁ, মোৰ দোষ মাৰ্জনা কৰি ভৃত্য কৰি লোৱা । )\nবৰনামঘৰত দেউতাৰ সৈতে চিনাকি হোৱা অৱসৰপ্রা্প্ত ডি.এছ. পি. হৰেন্দ্রনাথ শইকীয়া, অসম ৰাজ্যিক বিদ্যুত পৰিষদৰ নগেন বৰা , ৰাজেন দত্ত আদিসকল দেউতাই অনুষ্ঠিত কৰা বছৰেকীয়া নামভাগ সমপন্ন কৰিবলৈ ভকতৰ সাজত আমাৰ চৰকাৰী বাসগৃহলৈ অহা কৰিছিল । দেউতাই কত আদৰা আমি চাইছিলোঁ । বাহিৰত এবাল্টি পানী আৰু এখন গামোচা ৰাখি থোৱা থাকে। তাৰ পাছত ভকতক আদৰিছিল-\n‘ নমো নমো নাৰায়ণ প্রসন্ন হুয়োক হৰি\nকৰিয়োক মায়াক নিৰ্য্যান ।\nজিবক কৰিয়ো পৰিত্রাণ ।‘\n( হে’ নাৰায়ণ, তোমাক মই বাৰে বাৰে সেৱা কৰিছোঁ, তুমি সন্তোষ হৈ মোৰ মনৰ পৰা মায়া দূৰ কৰা । তোমাৰ নিজ নামৰ মাহাত্মা প্রকাশ কৰি পাপী জীৱক ৰক্ষা কৰা । )\nভোৰতালেৰে ৰজনজনাই যোৱা নাম – প্রসংগৰ শব্দত চাৰিওফালে যেন এটা সাত্ত্বিক পৰিবেশ ৰচনা হৈছিল। কল’নিৰ প্রায়ভাগ মানুহ আমাৰ ঘৰত গোট খাইছিল । মাৰ যেন ব্যস্ততাৰ অন্ত নাছিল। যথাসাধ্যে সকলোকে আদৰ – যত্নৰে আপ্যায়ন কৰাৰ চেষ্টা কৰিছিল। এটা সময়ত ভোৰতালৰ শব্দ শেষ হৈছিল। কোনোবাজনে ভাগৱত পাঠৰ দায়িত্ব লৈ সুৰ লগাই পঢ়িছিল আৰু গূঢ়াৰ্থ আলোচনা হৈছিল। সকলোৱে নিৰৱে শুনিছিল। এটা সময়ত ঘৰৰ ভিতৰত ভকতে চাউলমুঠি ৰন্ধা কাৰ্য সমাপ্ত হৈছিল। নামৰ শেষত দেউতাই চকুলো নিগৰাই বৰ শ্ৰদ্ধা ভাবেৰে প্রাৰ্থনা কৰিছিল-\nব্ৰহ্মা আদি জীৱ নিৰন্তৰে ৰাম ৰাম ৰাম ৰাম ৰাম\nমায়া শয্যা মাজে আছয় ঘুমটি যাই ।\nআমি অচেতন নিয়োক নাথ জগাই ।‘\n( হে’ ৰাম, ব্রহ্মাকে আদি কৰি কীট – পতংগ যিমান জীৱ আছে সংসাৰৰ মায়াৰুপ শয্যায় নিদ্রাতে সকলো অচেতন । মায়াৰুপ শয্যাৰ অচেতন জীৱক চিৰস্থায়ী সনাতনেই চেতন দিওঁতা । মায়াময় শয্যাত নিদ্রিত চেতনাহীন জীৱক চেতনা দি জাগৰিত কৰাই তোমাৰ ওচৰলৈ নিয়া। )\nচৰকাৰী কৰ্তব্যৰ খাতিৰত, ডিফু বৰনামঘৰৰ কাষেদি গ’লে মূৰটো এবাৰ দোঁৱাই যাওঁ । মনলৈ সাহস আহে । তাহানিৰ ৰাস পূৰ্ণিমাৰ সময়ত বৰনামঘৰত ৰাস উদযাপন, শংখচূড় বধৰ অভিনয়ৰ কথাবোৰ মনলৈ আহে।\nশেষত মোৰ শৈশৱৰ এটা প্রিয় প্রাৰ্থনাৰে এই লেখা সামৰিব বিচাৰিছোঁ –\n‘ তুমি চিত্তবৃতি মোৰ প্রৱৰ্ত্তক নাৰায়ণ\nতুমি নাথ মই নাথৱন্ত\nচৰণ ছত্রৰ ছায়া দিয়া দূৰ কৰা মায়া\nকৰা দয়া মোক ভগৱন্ত ।‘\n( হে’ হৰি, তুমি মোৰ মনৰ বৃত্তিবোৰ চলাওঁতা আৰু তুমি মোৰ গৰাকী । মই আশ্রয়হীন । তুমি মোৰ শিৰত চৰণৰ ছাঁ পেলাই দি অজ্ঞান আন্ধাৰ নাশ কৰি মোক দয়া কৰা )\nPosted by Bidul Boruah at 06:53 No comments:\nPosted by Bidul Boruah at 12:22 No comments:\nফাগুণৰ প্রথম বৰষুণ জাকত মনটো ভিতৰলৈকে তিতি গ’ল\nচিলা উৰুৱাই থাকোতে উনমনা মনটোকো\nপছোৱাজাকে উৰুৱাই নিলে।\nঢৌ খেলা আকাশৰ তলত\nফাগুণ তই,কেনেকৈযে গুজৰি থাক?\nপলাশ জোপাইহে ক’লে,\nতোৰ অভিমানৰ কথা-\nজীৱন থাকে মানে তোক নাপাহৰো দে-\nহেঁপাহৰ ঘৰখন পতাৰ সুখ\nমাহ-হালধিৰ গোন্ধটোৰ দৰেই মিঠা।\nPosted by Bidul Boruah at 12:062comments:\nসৰুকালৰ কথা। স্বাধীনতা দিৱসৰ আগদিনাৰ পৰাই আমাৰ থৰ-কাছুটি নোহোৱা অৱস্থা হৈছিল। স্কুলৰ ইউ-নি-ফৰ্মযোৰ ইস্ত্রি কৰা, বগা কাপোৰৰ জোতাত ৰং কৰাকে ধৰি আমাৰ অনেক ব্যস্ততাৰ অন্ত নাছিল। উৎসৱৰ আনন্দ আৰু উত্তেজনাৰ বন্যাত আমাৰ নিশা ভালকৈ টোপনি অহা নাছিল।\nকাহিলি পুৱাতে তথ্য আৰু জনসংযোগ বিভাগে প্রচাৰ কৰা দেশপ্রেম মূলক গীতবোৰে আমাৰ শিশুমনৰ চেতনাকো জাগ্রত কৰিছিল । স্কুলৰ পতাকা উত্তোলন স্থলীত ৰাষ্ট্রীয় পুৰস্কাৰপ্রাপ্ত কৃতী শিক্ষক,আমাৰ হেডচাৰে (প্রয়াত বদন গোস্বামী ছাৰ) স্বাধীনতা দিবস সম্পৰ্কে প্রদান কৰা সাৰগৰ্ভ চমু বক্তৃতাটোৱে আমাৰ জাতীয় চেতনাক যেন উদ্বুদ্ধ কৰিহে তুলিছিল -‘ মহামানৱ মহাত্মা গান্ধীৰ সৱল নেতৃত্বত দেশত আৰম্ভ হোৱা স্বাধীনতা আন্দোলনটোত ভগত সিঙকে ধৰি আমাৰ অসমৰ গোমধৰ কোঁৱৰ,পিয়লি ফুকন,কুশল কোঁৱৰ,কনকলতা বৰুৱা,মুকন্দ কাকতিৰ দৰে জাতীয় সেনানী সকলে কৰা আত্মবলিদানৰ বিনিময়ত, বৰ্ণবাদী ব্রিটীশৰ শাসনক ওফৰাই আমি স্বাধীনতা লাভ কৰিলোহঁক। আজিৰ এই স্বাধীনতা দিৱসত স্বাধীনতা আন্দোলনত ভাগ লোৱা সকলো বীৰ-বীৰংগনাকে আমি আমাৰ শ্রদ্ধাঞ্জলি জ্ঞাপন কৰিছোঁ।\nআমাৰ ছাত্র সকলে শাৰী শাৰীকৈ পদযাত্রা কৰি,দেশপ্রেম মূলক শ্লোগান দি দি চৰকাৰী খেলপথাৰলৈ গৈ, বেণ্ডপাৰ্টি সমন্বিতে আড়ম্বৰপূৰ্ণ কুচ- কাৱাজ চোৱাৰ আনন্দকনে আমাক বৰকৈ অভিভূত কৰিছিল।কুচ- কাৱাজৰ শেষত খেল পথাৰত, মিউজিক চেয়াৰ,এঠেঙিয়া দৌৰ, কুকুৰা যুঁজ আৰু চামুচত মাৰবল লৈ দৌৰ প্রতিযোগিতাত অংশগ্রহণ কৰা আনন্দবোৰে আমাক আজিও আমনি কৰে।দোকান-পোহাৰত উত্তোলন কৰা ত্রিৰংগী জাতীয় পতাকাৰ শোভনীয় পৰিবেশত,স্থানীয় (লটিকা) চিনেমা হলত,দাৰা সিং,ৰাজ কুমাৰ,মনোজ কুমাৰ,ধৰ্মেন্দ্র অভিনিত চিনেমা বোৰে আমাক পাহৰিব নোৱাৰা ধৰনে আনন্দৰ আমেজ প্রদান কৰিছিল।\nআজিৰ এই পৰিবৰ্ত্তিত পৰিস্থিতিত, বহুকেইটা সশস্ত্র সংগঠনৰ দ্বাৰা ঘোষিত বন্ধৰ কবলত উদযাপন কৰিবলগীয়া হোৱা স্বাধীনতা দিৱসত আগৰ সেই আনন্দৰ উৎসাহ আৰু লহৰ নাই। স্কুলত পতাকা উত্তোলন নহয়। কোনো ‘হেডচাৰে’ ছাত্র-ছাত্রীসকলক ভাৰতৰ স্বাধীনতা দিবসৰ বিষয়ে বক্তৃতা নিদিয়ে। আনন্দৰে শোভাযাত্রা কৰি ৰাজহুৱা পতাকা স্থলীলৈ যাব নোৱাৰে। এক চেঁপা উত্তেজনাই আজিৰ দিনৰ শিশু সকলৰ মনৰ পৰা বলপূৰ্বকভাবে আনন্দবোৰ যেন হৰণ কৰি নিয়া হ’ল।\nআজি কেইবাবছৰ ধৰি মোৰ কৰ্মস্থলী চহৰ খনত ৰাষ্টীয় কাৰ্যসূচী উদযাপনৰ বাবে অস্থায়ী পেণ্ডেল আৰু ডায়াচ নিৰ্মানৰ বিভাগীয় দায়িত্ব পালন কৰি থাকোতে এনেবোৰ কথায়ে মোৰ মনলৈ সঘনে আহি থাকে। আজি জাকজমকতা ঠিকেই আছে। কিন্তু উৎসৱৰ প্রাণ নাই।\nস্বাধীনতা দিবসৰ বিষয়ে ধাৰণা দিয়াৰ মানসেৰে মোৰ ল’ৰাটোক কুচ- কাৱাজ স্থলীলৈ নিয়াৰ মুহূৰ্ততো কেতবোৰ প্রশ্নই সিদিনা পুনৰ মোৰ মনক জুমুৰি দি গ'লহি। পুৰণা দিনবোৰ আকৌ ঘূৰি আহিবনে? য’ত আমাৰ ল’ৰাহঁতে হেঁপাহ পলোৱাই হাঁহিব। আনন্দ কৰিব। আমাৰ চিন্তা আৰু সত্ত্বাক ক'ৰবাত পণবন্দী কৰা হৈছে নেকি?স্বাধীনতা আমাৰ জন্মস্বত্ব অধিকাৰ নহয় নেকি?\nআমাৰ কঁকাহঁতে বহু কষ্ট আৰু ত্যাগৰ বিনিময়ত পৰাধীনতাৰ শিকলি ছিঙি আমাক স্বাধীনতা আনি দিছিল। এই স্বাধীনতা পাবলৈকে বহুজনে কাৰাবাস খাতি ,ফাঁচিকাঠত উলমি নিজৰ অমূ্ল্য জীৱন আহুতি দিছিল। আমাৰ নতুন প্রজন্মক এনেবোৰ কথা আমি সকলোৱে কোৱা উচিত।\nPosted by Bidul Boruah at 12:02 No comments:\nPosted by Bidul Boruah at 00:52 No comments:\nপ্রকৃততে, মুহূৰ্তৰ বাবেও মই কামনা নকৰোঁ আপোনাৰ জীৱনতো এনে এটা সংঘাতময় দিন আহক,যিদিনা আপোনাক অথবা আপোনাৰ পৰিয়ালত নিৰ্দয়ভাৱে কোনো সশস্ত্র শক্তিয়ে তাৎক্ষণিক আঘাত হানক,যি আঘাতে আপোনাক অথবা আপোনাৰ এক ছন্দোময় গতিশীল জীৱন স্তব্ধ কৰি দিব পাৰে,যি আঘাতে আপোনাৰ চেনেহৰ কোনো আত্মীয়ৰ অকাল বিয়োগ ঘটাব পাৰে। সঁচাকৈয়ে,অসহ্যকৰ আত্মীয়ৰ অকাল বিচ্ছেদৰ যন্ত্রণা। কি নিদাৰুণ সময়। নিষ্ঠুৰ পৃথিবী আৰু নিষ্ঠুৰ মানুহ। সেই অকলশৰীয়া মুহূৰ্তৰ বেলিকাহে আপোনাৰ মনলৈ আহিব;মানুহৰ মৃত্যুৰ দশা। বিপদৰ বন্ধুৰ কথা। মানুহৰ স্বাৰ্থ আৰু চক্রান্তৰ কথা। ব্যক্তিৰ উচটনি আৰু মানুহৰ সীমাহীন আশাৰ কথা।\nঅৱশ্যে,ঈশ্বৰৰ অন্ধ ভক্তৰ শাৰীত মই আপোনাক নধৰোঁ।যদিও,ৰহস্যময় প্রকৃতি জগতখনৰ গভীৰতা,শৃংখলা আৰু উদাৰতাৰ মাজলৈ সোমাই যোৱাৰ আপুনি হাবিয়াস কৰিব। আপোনাৰ মনটো ধাৰ্মিক হৈ উঠিব নে নাই মই ক’ব নোৱাৰিম; হ’লেও আপোনাৰ নিজকে এক সৌম্য ভাবনাই যে কেওদিশৰ পৰা ছানি ধৰিব,ই সত্য। হয়তো পৰিয়াল-পৰিজনৰ হিয়াভগা ক্রন্দনে আপোনাৰ সত্তাক উত্তেজিত কৰি তুলিব পাৰে।তথাপি,ক্রুছবিদ্ধি যীশুখ্রীষ্টৰ ছবিখনেই আপোনাক শান্ত কৰি তুলিব।সশ্রদ্ধভাবে আওৰোৱা তেওঁৰ বাণীষাৰেই যেন আপোনাৰ মনলৈ প্রচুৰ ধৈৰ্য আৰু সহনশীলতা কঢ়িয়াই আনিব – ‘I command you to love, one another as much as I love you’\nমই সহৃদয়তাৰে অনুভব কৰোঁ; আপোনাৰ সেই সংকুল মুহূৰ্তবোৰত পুথি অধ্যয়নৰ উপকাৰিতাৰ কথা বাৰুকৈয়ে উপলব্ধি কৰিব।কিতাপেই আপোনাৰ তেতিয়া দুখৰ দিনৰ বিশ্বাসী বন্ধু বুলি বিবেচিত হ’ব।মহৎ লোকসকলৰ জীৱনী অধ্যয়নে বোধহয় বিপদৰ মাজতো আপোনাৰ মনত এক পৰম সাহস,দৃঢ়তা আৰু আত্মবিশ্বাস জগাই তুলিব।প্রকৃতি জগতখনে যেন আপোনাক কাণে কাণে কৈ যাব-‘ভীতি-বিহ্বলতা নহয়,সংযমী মানুহৰ দৰে কাম কৰা। সত্যৰ পক্ষে বিবেকেৰে পৰিচালিত হোৱা।’ আনৰ সৈতে দুখৰ ৰিজনি,অহিংসা আৰু ক্ষমাৰ নীতিয়েহে আপোনাক সেই দুখৰ দিনতো অন্তত: মানুহ হৈ থাকিবলৈ প্রেৰণা দিব। এক কৰ্তব্য আৰু দায়িত্ববোধৰ চেতনাই আপোনাক সত’তে সক্রিয় কৰি ৰখাত সহায় কৰিব।\nটোকা: এই নিবন্ধটো ‘আমাৰ অসম’ কাকতৰ সম্পাদকীয় পৃষ্ঠাত ২৬ অক্টোবৰ ২০০৫ তাৰিখে প্রকাশিত।\nPosted by Bidul Boruah at 23:21 No comments:\nPosted by Bidul Boruah at 22:59 No comments:


নৰেন্দ্ৰ মোদীৰ আচঁনিসমূহ আৰু প্ৰত‍্যেকৰে চমুকৈ বিৱৰণ উল্লেখ কৰা হৈছে। Narendra Modi's all scheme's name and there is short description given here.\nHomeনৰেন্দ্ৰ মোদীৰ আচঁনিসমূহ আৰু প্ৰত‍্যেকৰে চমুকৈ বিৱৰণ উল্লেখ কৰা হৈছে। Narendra Modi's all scheme's name and there is short description given here.\nবিশ্ব জ্ঞান August 26, 2020\nইয়াত আমি আলোচনা কৰিম নৰেন্দ্ৰ মোদীৰ ৮১ খন আচঁনীৰ বিষয়ে আৰু প্ৰত‍্যেক আচঁনীৰ মূল লক্ষ্য সমূহ বিৱৰণ কৰিম।\n১/ প্ৰধানমন্ত্ৰী জনধন যোজনা(PMJDY)\nপ্ৰধানমন্ত্ৰী জনধন যোজনা হ'ল এটা জাতীয় মিচন,যাৰ দ্বাৰা দেশৰ সকলো পৰিয়ালৰ ব্যাপক আৰ্থিক অন্তৰ্ভুক্তিত সহায় কৰিব। এই আচঁনিৰ জৰিয়তে ১০ বছৰৰ ওপৰৰ বয়সৰ যিকোনো ব্যক্তিয়ে বেংকত একাউণ্ট খুলিব পাৰিব। এই আচঁনিৰ জৰিয়তে বিশেষকৈ দৰিদ্ৰ সীমাৰেখাৰ তলত বাস কৰা বা যিসকলৰ বেংকৰ একাণ্ট নাই সেই সকল ব্যক্তিসকলৰ বাবে লাভদায়ক।\n২/ প্ৰধানমন্ত্ৰী চুকণ্যা সমৃদ্ধি যোজনা।(PMSSJ)\nপ্ৰধানমন্ত্ৰী চুকণ্যা সমৃদ্ধি যোজনা হ'ল কিশোৰীসকলৰ ভৱিষ্যত সুৰক্ষাৰ বাবে ধন সঞ্চয় কৰা এটা আচঁনি । এই আচঁনিৰ জৰিয়তে কিশোৰী সকলৰ নামত বেংকত এটা একাউণ্ট খুলিব লাগে। এই একাউণ্টত বছৰি ১০০০/- টকাকৈ ১৪ বছৰৰ বাবে জমা থব লাগে।\nএই টকা ১৮ বছৰ পূৰ্ণ হ'লে বিবাহ বা উচ্চ শিক্ষাৰ বাবে টকাখিনিৰ ৫০% শতাংশ উলিয়াব পাৰিব।\n৩/ প্ৰধানমন্ত্ৰী মুদ্ৰা যোজনা। (PMMY)\nপ্ৰধানমন্ত্ৰী মুদ্ৰা যোজনা হল এটা সৰু ব্যৱসায়ৰ বাবে লোণ প্ৰধান কৰা। এই যোজনাৰ জৰিয়তে আপুনি এটা সুন্দৰ ব‍্যৱসায় আৰম্ভ কৰিব পাৰিব।এই যোজনাৰ আৰম্ভ হৈছিল ২০১৫ চনত।\n৪/ প্ৰধানমন্ত্ৰী জীৱন জ্যোতি বীমা যোজনা।(PMJJBY)\nপ্ৰধানমন্ত্ৰী জীৱন জ্যোতি বীমা যোজনা হৈছে এটা টাৰ্ম ইঞ্চুৰেঞ্চ পলিচি (Term Insurance policy).এই আচঁনিত বছৰি ৩৩০,০০ টকাকৈ জমা কৰিব লাগিব। এই আচঁনিৰ বাবে ১৮ বছৰৰ পৰা ৫০ বছৰৰ ভিতৰত হোৱাটো বাধ্যতামূলক।\nইয়াত আপুনি ২০০,০০০,০০ টকাৰ বীমাৰ সুবিধা পাব।\n৫/ প্ৰধানমন্ত্ৰী সুৰক্ষা বীমা যোজনা।(PMSBY)\nপ্ৰধানমন্ত্ৰী সুৰক্ষা বীমা যোজনাক আমি সাধাৰণ ভাষাত কব পাৰো এটা দূঘৰ্টনা বীমা যোজনা। ১৮ বছৰৰ পৰা ৭০ বছৰৰ ভিতৰৰ ব্যক্তিয়ে এই আচঁনিৰ সুবিধা লাভ উঠাব পাৰিব। ইয়াৰ বাৰ্ষিক প্ৰিমিয়াম হ'ব ১২,০০ টকা আৰু বীমাৰ সুবিধা থাকিব ২০০,০০০.০০ টকাৰ।\n৬/ অটল পেঞ্চন যোজনা (APY)\nএই আচঁনিৰ জৰিয়তে ভাৰতীয় নাগৰিকে যিয়ে এই আচঁনিৰ লগত জড়িত তেওঁলোকক মাহিলী ১০০০.০০ টকাৰ পৰা ৫০০০.০০ টকালৈ পেঞ্চন দিয়াৰ ব্যৱস্থা আছে।\n১৮ বছৰৰ পৰা ৪০ বছৰৰ বয়সৰ ভিতৰত যিবিলাক ব্যক্তিয়ে মাহিলী ৪২.০০ টকাকৈ জমা কৰিব তেওঁলোকে মাহিলী ১০০০.০০ টকা পেঞ্চন পাব,আৰু ৪০ বছৰৰ পৰা ৬০ বছৰৰ ভিতৰত যিবিলাক ব্যক্তিয়ে মাহিলী ২১০.০০ টকাকৈ জমা ৰাখিব তেওঁলোকক মাহিলী ৫০০০.০০ টকাৰ পেঞ্চন দিয়াৰ ব্যৱস্থা আছে।\nমাহিলী ৪২.০০ টকাকৈ যিসকল ব্যক্তিয়ে জমা ৰাখিব,তেওঁলোকৰ বীমাৰ সুবিধা থাকিব ১৭০,০০০.০০ টকা আৰু যিসকল ব্যক্তিয়ে মাহিলী ২১০.০০ টকাকৈ জমা ৰাখিব,তেওঁলোকৰ বীমাৰ সুবিধা থাকিব ৮৫০,০০০.০০ টকা।\n৭/ প্ৰধানমন্ত্ৰী আৱাজ যোজনা।(PMAY)\nএই আঁচনিৰ জৰিয়তে ভাৰতীয় নাগৰিকে পকী ঘৰ সাজিবলৈ বা ক্ৰয় কৰিবলৈ আৰ্থিক ভাৱে দূৰ্বল নাগৰিয়ে চৰকাৰৰ পৰা ২৬৫,০০০.০০ টকাৰ ঋণৰ সুবিধা গ্ৰহণ কৰিব পাৰিব। এই টকাৰ পৰিমানৰ ২০% শতাংশ চৰকাৰে বহন কৰিব।\n৮/ সংসদ আৰ্দশ গ্ৰাম্য যোজনা।(SAGY)\nএই আচঁনীৰ উদ্দেশ্য হৈছে গ্ৰাম্য অঞ্চলৰ যিকোনো সমস্যা সমূহ সমাধান কৰা।\n৯/ প্ৰধানমন্ত্ৰী ফচল বীমা যোজনা।(PMFBY)\nপ্ৰধানমন্ত্ৰী ফচল বীমা যোজনা হৈছে খেতি তথা শস্যৰ ওপৰত কৰা বীমা। আপুনি কৰা শস্য সমূহ যদি কিবা কাৰণত অনিষ্ট হৈ যায়, তেতিয়া আপুনি এই আচঁনীৰ জৰিয়তে খেতিত নষ্ট হোৱা টকা‌খিনি উভতাই পাব।\n১০/ প্ৰধানমন্ত্ৰী গ্ৰাম চড়ক যোজনা।(PMGSY)\nএই যোজনাৰ জৰিয়তে গ্ৰাম্য অঞ্চলৰ ৰাস্তা-ঘাট সমূহ উন্নতিকৰণ কৰা।\n১১/ প্ৰধানমন্ত্ৰী গৰিব কল‍্যাণ যোজনা।(PMGKY)\nএই আচঁনি দৰিদ্ৰ সীমাৰেখাৰ তলত বসবাস কৰা ভাৰতীয় নাগৰিক সকলৰ বাবে প্ৰযোজ্য। ইয়াৰ দ্বাৰা দৰিদ্ৰ সীমাৰেখাৰ তলত বসবাস কৰা প্ৰতি জন ভাৰতীয়‌ই চৰকাৰী সাহায্য ,তথা খাদ্য-সামগ্ৰীৰ সাহায্য পাব।\n১২/ প্ৰধানমন্ত্ৰী জন ঔষধি যোজনা। (PMJAY)\nপ্ৰধানমন্ত্ৰী জন ঔষধি যোজনাৰ জৰিয়তে শিক্ষিত সকলো ভাৰতীয় নাগৰিকে এই সুবিধা লব পাৰিব। প্ৰধানমন্ত্ৰী জন ঔষধি যোজনাৰ উদ্দেশ্য এয়ে যে আপুনি যদি এটা ফাৰ্মাচীৰ দোকান খুলিম বুলি ভাবিছে, তেতিয়া চৰকাৰে, আপুনি বিক্ৰীৰ বাবে ক্ৰয় কৰা ঔষধত ২০% শতাংশৰ ৰেহাই পাব।\nদিৱাংগ সকল বাবে সুবিধা:\nদিৱাংগ সকল এটা ঔষধৰ দোকান খুলিবৰ বাবে চৰকাৰে ৫০,০০০.০০ টকাৰ ঔষধ আগতীয়াকৈ দিয়ে।\n১৩/ মেক ইন ইণ্ডিয়া।\nমেক ইন ইণ্ডিয়াৰ উদ্দেশ্য এয়ে যে ভাৰতত উদ্যোগীকৰণ বৃদ্ধি কৰা, বিনিয়োগ, তথা ডেভলপ কৰায়ে ইয়াৰ উদ্দেশ্য।\n১৪/ স্বচ্চ ভাৰত অভিযান।\nস্বচ্ছ ভাৰত অভিযানৰ জৰিয়তে ভাৰতবৰ্ষক এখন সুন্দৰ আৰু পৰিস্কাৰ কৰাৰ এটা আচঁনি। এই আচঁনিৰ জৰিয়তে ভাৰতৰ দৰিদ্ৰ সীমাৰেখাৰ তলত বসবাস কৰা নাগৰিকক এখনকৈ লেটিন দিয়াৰ ব্যৱস্থা এই আচঁনিৰ দ্বাৰা দিয়া হয়।\n১৫/ কিচান বিকাশ পত্ৰ।\nই হৈছে এটা ৱান টাইম ইনভেছমেণ্ট প্লান । এই আচঁনিৰ জৰিয়তে আপুনি ১০০০,০০ টকাৰ পৰা ৫০,০০০.০০ টকালৈকে এবাৰত জমা কৰিব পাৰিব। এবাৰ Invest কৰিলে তাৰ দুগুণ পাব। Invest কৰাৰ টকাখিনিৰ Maturity সময়সীমা ১২৪ মাহ। যদি আপুনি ১০,০০০.০০ টকা জমা কৰে ,তেনেহ'লে ১২৪ মাহৰ পিছত তাৰ দুগুণ তথা ২০,০০০.০০ টকা পাব।\nJacqueline Fernandez Free HD Png Image Download\nUnknown September 3, 2020 at 9:10 PM


Good News: Paytmএ ৫০ কোটি টকাৰ Cashback দিব, কোনে কেনেকৈ লাভ কৰিব ?– News18 assam\nGood News: Paytmএ ৫০ কোটি টকাৰ Cashback দিব, জানক এই সিদ্ধান্ত কিয় লোৱা হৈছে আৰু কোনে লাভ কৰিব ?\nদেৱালীৰ পূৰ্বে পেটিএম এপৰ জৰিয়তে সৰ্বাধিক সংখ্যক লেনদেনৰ বাবে কেছবেকৰ উপৰিও চাউণ্ডবক্স আৰু আইঅটি ডিভাইচসমূহো বিনামূলীয়াকৈ প্ৰদান কৰা হ'ব।\nLast Updated : July 02, 2021, 16:22 IST\nডিজিটেল পেমেণ্ট ফাৰ্ম পেটিএমে (Paytm) ইয়াৰ আইপিঅ' অনাৰ আগতে এটা ডাঙৰ ঘোষণা কৰিছে। কোম্পানীটোৱে ইয়াৰ এপৰ জৰিয়তে ব্যৱসায়ী আৰু গ্ৰাহকসকলৰ দ্বাৰা কৰা লেনদেনৰ ওপৰত নগদ ধন ঘূৰাই দিয়াৰ কথা ঘোষণা কৰিছে। কোম্পানীটোৱে এই উদ্দেশ্যৰ বাবে ৫০ কোটি টকাৰ পুঁজি সংৰক্ষণ কৰিছে। ডিজিটেল ইণ্ডিয়া (Digital India)ৰ ৬ বছৰ সম্পূৰ্ণ হোৱাৰ পিছত, কোম্পানীটোৱে অনলাইন লেনদেনৰ প্ৰচাৰৰ বাবে প্ৰস্তুতি চলাই আছে।\nইয়াৰ বাবে, কোম্পানীটোৱে ২০০ খনতকৈও অধিক জিলাত তৃণমূল পৰ্যায়ত অনলাইন কাৰ্যকলাপ আৰম্ভ কৰাৰ পৰিকল্পনা কৰিছে। যাতে ব্যৱসায়ীসকলক ডিজিটেল পৰিশোধ কৰিবলৈ প্ৰশিক্ষণ দিব পাৰি আৰু নগদবিহীন পৰিশোধ গ্ৰহণ কৰাৰ বাবে পুৰস্কৃত কৰিব পাৰি। কোম্পানীটোৱে কৰ্ণাটক, কেৰালা, তামিলনাডু, অন্ধ্ৰ প্ৰদেশ আৰু তেলেংগানাত বিশেষ অভিযান আৰম্ভ কৰিব।\nপেটিএমৰ মুখ্য কাৰ্যবাহী বিষয়াই কি কৈছে ?\nপেটিএমৰ মুখ্য কাৰ্যবাহী বিষয়া বিজয় শেখৰ শৰ্মাই কৈছে যে ভাৰতে ইয়াৰ ডিজিটেল ইণ্ডিয়া অভিযানত গুৰুত্বপূৰ্ণ অগ্ৰগতি লাভ কৰিছে। ই কাৰিকৰীভাৱে সকলোকে শক্তিশালী কৰে। পেটিএমৰ নিশ্চিত নগদ ধন তেওঁলোকক দিব লাগিব যিসকল দেশৰ শীৰ্ষ ব্যৱসায়ী আৰু ডিজিটেল ইণ্ডিয়াক সফল কৰাত গুৰুত্বপূৰ্ণ ভূমিকা পালন কৰিছে।\nপেটিএম ১ জুলাই, ২০১৫ তাৰিখে মুকলি কৰা হৈছিল\nশেখৰে লগতে কয় যে কেছবেকৰ উপৰিও, দেৱালীৰ পূৰ্বে পেটিএম এপৰ জৰিয়তে সৰ্বাধিক সংখ্যক লেনদেনৰ বাবে কেছবেকৰ উপৰিও চাউণ্ডবক্স আৰু আইঅটি ডিভাইচসমূহো বিনামূলীয়াকৈ প্ৰদান কৰা হ'ব। আমাক কওঁক যে ডিজিটেল ইণ্ডিয়া দেশৰ প্ৰধানমন্ত্ৰী নৰেন্দ্ৰ মোদীয়ে ১ জুলাই, ২০১৫ তাৰিখে মুকলি কৰিছিল। লক্ষ্য হৈছে ভাৰতক ডিজিটেলভাৱে শক্তিশালী কৰা।\nDigital Indiaearn moneyPaytmPAYTMS VIJAY SHEKHAR SHARMA


Telsite Am in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Telsite Am ar byavahar, ppali, parshwakriya, upkaar, kriya-pratikriya aaru satarkatabani\nTelsite Am ৰ লাভ আৰু ব্যৱহাৰসমূহ- Telsite Am Benefits & Uses in Assamese- Telsite Am ar laabh aaru byavaharsamuh\nTelsite Am ৰ পালি আৰু সেয়া কেনেদৰে ল'ব- Telsite Am Dosage & How to Take in Assamese - Telsite Am ar paali aaru xeya kenedore lobo\nTelsite Am ৰ পাৰ্শ্চক্ৰিয়াসমূহ- Telsite Am Side Effects in Assamese- Telsite Am ar parshwakriyasamuh\nTelsite Am সংক্ৰান্ত সতৰ্কতাবাণীসমূহ- Telsite Am Related Warnings in Assamese- Telsite Am xonkranta xatarkatabanisamuh\nঅইন দৰৱৰ সৈতে Telsite Amৰ গুৰুতৰ ক্ৰিয়া-প্ৰতিক্ৰিয়া- Severe Interaction of Telsite Am with Other Drugs in Assamese- Oinor xoite Telsite Am ar gurutor kriya-pratikriya\nTelsite Am মতভেদসমূহ- Telsite Am Contraindications in Assamese- Telsite Am nishedhsamuh\nTelsite Am ৰ বিষয়ে সততে সোধা প্ৰশ্নসমূহ- Frequently asked Questions about Telsite Am in Assamese- Telsite Am ar bikhoye satate xodha prashnasamuh\nখাদ্য আৰু মদৰ সৈতে Telsite Am ক্ৰিয়া-প্ৰতিক্ৰিয়া- Telsite Am Interactions with Food and Alcohol in Assamese- khadya aaru modor xoite Telsite Am kriya-pratikriya\nTelsite Am ৰ লাভ আৰু ব্যৱহাৰসমূহ - Telsite Am Benefits & Uses in Assamese - Telsite Am ar laabh aaru byavaharsamuh\nTelsite Am তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTelsite Am ৰ পালি আৰু সেয়া কেনেদৰে ল'ব - Telsite Am Dosage & How to Take in Assamese - Telsite Am ar paali aaru xeya kenedore lobo\nTelsite Am-ৰ উপাদানসমূহ - Telsite Am Active Ingredients in Assamese - Telsite Am-ar upadaansamuh\nTelsite Am ৰ পাৰ্শ্চক্ৰিয়াসমূহ - Telsite Am Side Effects in Assamese - Telsite Am ar parshwakriyasamuh\nগৱেষণাৰ ভিত্তিত, Telsite Am ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTelsite Am সংক্ৰান্ত সতৰ্কতাবাণীসমূহ - Telsite Am Related Warnings in Assamese - Telsite Am xonkranta xatarkatabanisamuh\nTelsite Am-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Telsite Am লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nTelsite Am-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Telsite Am গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Telsite Am কি প্ৰভাৱ দেখা গৈছে?\nTelsite Amৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Telsite Am কি প্ৰভাৱ দেখা গৈছে?\nTelsite Am গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Telsite Am ৰ কি প্ৰভাৱ দেখা গৈছে?\nTelsite Amএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Telsite Amৰ গুৰুতৰ ক্ৰিয়া-প্ৰতিক্ৰিয়া - Severe Interaction of Telsite Am with Other Drugs in Assamese - Oinor xoite Telsite Am ar gurutor kriya-pratikriya\nTelsite Am তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTelsite Am মতভেদসমূহ - Telsite Am Contraindications in Assamese - Telsite Am nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Telsite Am লোৱা অনুচিত যাতে -\nTelsite Am ৰ বিষয়ে সততে সোধা প্ৰশ্নসমূহ - Frequently asked Questions about Telsite Am in Assamese - Telsite Am ar bikhoye satate xodha prashnasamuh\nএই Telsite Am-এ অভ্য়াস বা নিচাৰ সৃষ্টি কৰে নেকি?\nনহয়, Telsite Am আসক্তি সৃষ্টি কাৰক বুলি কোনো সাক্ষ্য নাই।\nআপুনি Telsite Am লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Telsite Am লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Telsite Am ব্যৱহৃত নহয়।\nখাদ্য আৰু মদৰ সৈতে Telsite Am ক্ৰিয়া-প্ৰতিক্ৰিয়া - Telsite Am Interactions with Food and Alcohol in Assamese - khadya aaru modor xoite Telsite Am kriya-pratikriya\nখাদ্য আৰু Telsite Amৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Telsite Am আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Telsite Amৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Telsite Amৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


স্বস্তিৰ খবৰ! এপ্ৰিলত ভাৰতলৈ আহিব অক্সফোৰ্ডৰ কোৰোণা ভেকচিন, দাম কিমান?| Oxford Vaccine Likely By April 2021, ₹ 1,000 For2Doses: Adar Poonawalla– News18 assam\nHome » photogallery » nation »স্বস্তিৰ খবৰ! এপ্ৰিলত ভাৰতলৈ আহিব অক্সফোৰ্ডৰ কোৰোণা ভেকচিন, দাম কিমান? জনালে চেৰাম কৰ্তৃপক্ষই\nস্বস্তিৰ খবৰ! এপ্ৰিলত ভাৰতলৈ আহিব অক্সফোৰ্ডৰ কোৰোণা ভেকচিন, দাম কিমান? জনালে চেৰাম কৰ্তৃপক্ষই\nপ্ৰতিষ্ঠানটোৱে লগতে কয় যে, এই কোৰোণা ভেকচিনে শৰীৰত ৰোগ প্ৰতিৰোধ ক্ষমতা শক্তিশালী কৰিব।\n| November 20, 2020, 17:26 IST\nঅৱশেষত স্বস্তিৰ খবৰ! আগন্তুক বছৰৰ প্ৰথম ভাগতে ভাৰতলৈ আহিব অক্সফোৰ্ডৰ কোৰোণা ভেকচিন। স্বাস্থ্যকৰ্মী আৰু বয়োজ্যেষ্ঠ লোকে ফেব্ৰুৱাৰী মাহতে কোৰোণাৰ টিকা ল’ব পাৰিব। সাধাৰণ জনতাৰ বাবে এপ্ৰিলৰ পৰা উপলব্ধ হ’ব কোৰোণাৰ ভেকচিন। এই কথা জনাইছে চেৰাম ইনষ্টিটিউট অৱ ইণ্ডিয়াই।\nচেৰাম ইনষ্টিটিউট অৱ ইণ্ডিয়াৰ তৰফৰ পৰা জনোৱা হৈছে যে, ২০২৪ৰ ভিতৰত সম্ভৱত দেশৰ প্ৰতিগৰাকী মানুহে কোৰোণাৰ ভেকচিন লাভ কৰিব। এই ভেকচিনৰ দুটা ডোজ দিয়া হ’ব।\nকিন্তু সকলোৰে মনত এটাই প্ৰশ্ন, কিমান দাম হ’ব কোৰোণাৰ ভেকচিনৰ? ইয়াৰ উত্তৰত চেৰাম ইনষ্টিটিউট অৱ ইণ্ডিয়াই কয় যে, অতি বেছিকৈ হ’লে দুটা ডোজৰ দাম হ’ব ১ হাজাৰ টকা। কিন্তু চূড়ান্ত ট্ৰায়েল ফলাফল আৰু অনুমোদন প্ৰাপ্তিৰ পূৰ্বে এই কথা স্পষ্ট কৈ কোৱাতো কঠিন।\nঔষধ নিৰ্মাতা প্ৰতিষ্ঠানটোৰ হৈ পনৱালাই কয় যে, এপ্ৰিলৰ ভিতৰত ভেকচিন ভাৰতলৈ আহিলেও সমগ্ৰ দেশত উপলব্ধ হ’বলৈ দুই-তিনিবছৰ লাগিব। কাৰণ ভেকচিনৰ পৰ্যাপ্ত যোগান, বাজেট আদি বিভিন্ন কথা আহি পৰে।\nকিমান কাৰ্যকৰী হৈছে অক্সফোৰ্ডৰ কোৰোণা ভেকচিন? উত্তৰত জনাই যে, অক্সফোৰ্ড- এষ্ট্ৰোজেনেকাৰ এই ভেকচিনে এই পৰ্যন্ত যথেষ্ট সফলতাৰে কাম কৰিছে। আনকি বয়োজ্যেষ্ঠ মানুহৰ শৰীৰতো কাম কৰিছে।


dr-arup-senapati-an-ent-surgeon-at-silchar-medical-college-assam-dance-video-goes-viral-in-internet-skd– News18 Assam\nঠিক যেন ঋত্বিক ৰোশন! পিপিই কিট পিন্ধি চিকিৎসকৰ আকৰ্ষণীয় নৃত্য, ছচিয়েল মিডিয়াত ভাইৰেল ভিডিঅ’!\nUpdated:October 19, 2020, 6:45 PM IST\nনিখুট ষ্টেপ, অসাধাৰণ ফিটনেছ। যেন ঋত্বিক ৰোশনে পিপিই কিট পিন্ধি নাচিছে।\nLast Updated: October 19, 2020, 6:45 PM IST\nপূজা আহিছে। সকলোৱে পূজাত কি কৰিব তাৰ পৰিকল্পনা কৰিছে। কোৰোণাৰ ভয় যেন নোহোৱা হৈ গৈছে। যদিও চৰকাৰে পূজাক লৈ নীতি–নিয়ম বান্ধি দিছে তথাপি পূজাৰ বাবে সাজু সাধাৰণ জনতা! কিন্তু কোভিড যোদ্ধাসকলৰ কথা ভাৱকচোন। পৰিয়াল, বন্ধু–বান্ধৱ সকলোৰে পৰা দূৰৈত থাকি পূজাতো মানৱ সেৱাত ব্ৰতী থাকিব লাগিব তেওঁলোক।\nচিকিৎসক বা হাস্পতালৰ আন কৰ্মীসকলৰো এতিয়া একেই অৱস্থা। পুৱাৰে পৰা নিশালৈ মাস্ক, পিপিই কিট, গ্ল’ভছ পিন্ধি ৰোগীৰ চিকিৎসাত নিয়োজিত থাকে তেওঁলোক। নিজৰ বাবে অকণমান সময়ো উলিয়াব নোৱাৰে তেওঁলোকে। কিন্তু ইয়াৰ মাজতে একাংশই নিজকে আৰু ৰোগীসকলক আনন্দত ৰখাৰ চেষ্টা চলাইছে। তেনে এক ভিডিঅ’ ভাইৰেল হৈছে ছচিয়েল মিডিয়াত। ভিডিঅ’ত দেখা গৈছে পিপিই কিট পিন্ধি নৃত্য কৰিছে এজন চিকিৎসকে।\nযেন ঋত্বিক ৰোশন! নিখুট ষ্টেপ, অসাধাৰণ ফিটনেছ। যেন ঋত্বিক ৰোশনে পিপিই কিট পিন্ধি নাচিছে। কিন্তু লোকজন আচলতে শিলচৰ মেডিকেল কলেজৰ চিকিৎসক ডাঃ অৰূপ সেনাপতি। ই এন টি ছাৰ্জন তেওঁ। কোভিড ৰোগীসকলৰ মন ভাল লগাবলৈ তেওঁলোকৰ সন্মুখত এইদৰে নাচিছে ডাঃ সেনাপতিয়ে।\nএই ভিডিঅ’ প্ৰত্যক্ষ কৰি প্ৰতিক্ৰিয়া প্ৰকাশ কৰিছে বলীউদৰ অভিনেতা ঋত্বিক ৰোশনেও। টুইটাৰযোগে প্ৰতিক্ৰিয়া প্ৰকাশ কৰি ঋত্বিক ৰোশনে লিখিছে – ডাঃ অৰূপৰ পৰা মই তেওঁৰ ষ্টেপ আৰু নৃত্য শিকিব বিচাৰো।


সুস্থ সবল সমাজ গঢ়ো আহক - TET Qualified Forum, Assam\nHome / সুস্থ সবল সমাজ গঢ়ো আহক / সুস্থ সবল সমাজ গঢ়ো আহক\nসুস্থ সবল সমাজ গঢ়ো আহক\nDecember 27, 2020 সুস্থ সবল সমাজ গঢ়ো আহক\nসুস্থ সবল সমাজ গঢ়ো আহকঃ\nমানুহক সমাজত সুস্থ আৰু সবল ভাৱে জীয়াই থাকিবলৈ খাদ্যৰ উপৰিও আৰু কিহৰ প্ৰয়োজন? এখন ভাল সমাজ, এটা ভাল পৰিবেশ আৰু লগতে নিত্য প্ৰয়োজনীয় সম্পদসমূহ; তাৰোপৰি বিভিন্ন শাৰীৰিক কাম-কাজ, শাৰীৰিক যোগাসন, ব্যায়াম আদিৰো প্ৰয়োজন।\nআমি সুস্থ, সবল থাকিবলৈ প্ৰধানত খাদ্যৰ ওপৰত গুৰুত্ব দিওঁ। এতিয়া মূল কথা হ’ল - আমি কি কি খাদ্য গ্ৰহণ কৰিম? কিন্তু এজন মানুহক কেৱল সুন্দৰ স্বাস্থ্যৰ অধিকাৰী হলেই সুস্থ-সবল বুলি কব পাৰিনে? নাই নোৱাৰি; সু-স্বাস্থ্যৰ লগতে তেওঁ সুস্থ-সবল মনৰ অধিকাৰী হব লাগিব। আমি সুস্থ-সবল স্বাস্থ্যৰ লগতে সুস্থ-সবল মনৰ অধিকাৰী হবলৈ শাৰীৰিক খাদ্য খোৱাৰ লগতে মানসিক খাদ্য খোৱাৰো প্ৰয়োজন আছে।\nআমি মানসিক খাদ্য কেনেকৈ গ্ৰহণ কৰিম? বিভিন্ন বিষয়ৰ কিতাপ, গল্প, প্ৰবন্ধ, আলোচনী আদি পঢ়ি আমি মানসিক খাদ্য গ্ৰহণ কৰিব পাৰো। আজিকালি প্ৰযুক্তিবিদ্যা আৰু যোগাযোগ ব্যৱস্থাৰ বলত আমি মোবাইল, ইণ্টাৰনেট আদিৰ জৰিয়তেও অধ্যয়ন কৰিব পাৰো।\nআহক সকলোৱে মিলি আমি ধনাত্মক চিন্তা কৰো, অধ্যয়ন পুষ্ট মনৰ হওঁ। কাৰণ আমি নিজে সুস্থ-সবল মনৰ অধিকাৰী হলেহে পৰিবেশ সুস্থ হ’ব আৰু সমাজ সুস্থ হ’ব আৰু তেতিয়াহে আমাৰ দেশ সুস্থ-সবল হ’ব।\nসুস্থ সবল সমাজ গঢ়ো আহক Reviewed by Hemanta Kr Das on December 27, 2020 Rating: 5\nধৰ্ম ডেকা December 27, 2020 at 7:17 PM\nAdministrator December 27, 2020 at 7:54 PM


পৰিস্থিতি জটিলতৰ ! বিজেপি সাংসদৰ ঘৰলৈ বোমা নিক্ষেপ Prag News : Best Assamese News Channel, Latest Assam News Live Today , North East Breaking News\nপৰিস্থিতি জটিলতৰ ! বিজেপি সাংসদৰ ঘৰলৈ বোমা নিক্ষেপ\nকলকাতা : অধিক অৱনতি ঘটিছে পশ্চিমবংগৰ ৰাজনৈতিক ক্ষেত্ৰখনৰ। শাসক-বিৰোধীৰ আক্ৰমণ-প্ৰত্যাক্ৰমণে উত্তপ্ত কৰি ৰখা পশ্চিমবংগত এইবাৰ সংঘটিত হৈছে ভয়ংকৰ ঘটনা। নিকৃষ্টতাৰ সকলো সীমা চেৰাই এইবাৰ বিজেপি সাংসদৰ ঘৰত সংঘটিত হৈছে বোমা আক্ৰমণ।\nবুধবাৰে পুৱা প্ৰায় ৬.৩০ বজাত ৰাজ্যখনৰ উত্তৰ ২৪ পৰগণা জিলাত ভাৰতীয় জনতা পাৰ্টীৰ সাংসদ অৰ্জুন সিঙৰ বাসগৃহত পেট্ৰ’ল বোমা নিক্ষেপ কৰে দুষ্কৃতিকাৰীয়ে। ঘটনাটোৰ সময়ত সাংসদজন দিল্লীত আছিল যদিও তেওঁৰ পৰিয়ালৰ সদস্যসকল জগতদলত অৱস্থিত ঘৰত আছিল। তেওঁৰ ঘৰলৈ লক্ষ্য কৰি তিনিটাকৈ বোমা নিক্ষেপ কৰা হয় বুলি জানিব পৰা গৈছে। সাংসদগৰাকীয়ে সংবাদ মাধ্যমৰ আগত এই আক্ৰমণৰ অভিযোগ উত্থাপন কৰে আৰু একাধিক লোক আহত হোৱা বুলিও দাবী কৰিছে।\nইতিমধ্যে আৰক্ষী ঘটনাস্থলীত উপস্থিত হৈছে আৰু ঘটনাৰ তদন্ত আৰম্ভ কৰিছে। বংগ বিজেপিৰ মুৰব্বী দিলীপ ঘোষে আক্ৰমণকাৰী বংগৰ শাসনাধিষ্ঠ তৃণমূল কংগ্ৰেছৰ সমৰ্থক বুলি সন্দেহ কৰিছে। সমগ্ৰ ঘটনাক লৈ ৰাজ্যপাল জগদীপ ধনখৰে উদ্বেগ প্ৰকাশ কৰিছে। টুইটযোগে নিজৰ প্ৰতিক্ৰিয়া প্ৰকাশ কৰি তেওঁ কয় যে, সাংসদৰ বাসগৃহত আক্ৰমণ সংঘটিত হোৱাৰ ঘটনাই প্ৰমাণ কৰিছে যে বংগত অবাঞ্চিত হিংসাৰ অৱসান হোৱাৰ কোনো লক্ষণ নাই। উল্লেখ্য যে, ৰাজ্যখনত নিৰ্বাচনৰ পৰৱৰ্তী সময়ত হোৱা হিংসাই অতি শোচনীয় পৰিস্থিতিৰ সৃষ্টি কৰিছে। তৃণমূল-বিজেপি উভয়েই ব্যাপক সংঘাতত লিপ্ত হোৱাৰ ফলত পৰিস্থিতিৰ তীব্ৰ অৱনতি ঘটিছিল। চিবিআই-এ এই হিংসাৰ তদন্ত চলাই থকাৰ সময়তে পুনৰ বিক্ষিপ্তভাৱে সংঘটিত হৈ থকা এনে হিংসাত্মক ঘটনাই উদ্বেগ বৃদ্ধি কৰিছে।


Class 8 Science পাঠ3সাংশ্লেষিক আঁহ আৰু প্লাষ্টিক – সমাধান » Dev Library\nClass 8 Science পাঠ3সাংশ্লেষিক আঁহ আৰু প্লাষ্টিক – সমাধান\nClass 8 Science পাঠ3সাংশ্লেষিক আঁহ আৰু প্লাষ্টিক – সমাধান The answer to each chapter is provided in the list so that you can easily browse throughout different chapter Class 8 Science পাঠ3সাংশ্লেষিক আঁহ আৰু প্লাষ্টিক – সমাধান and select needs one.\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Science পাঠ3সাংশ্লেষিক আঁহ আৰু প্লাষ্টিক – সমাধান Solutions for All Subject, You can practice these here…\nসাংশ্লেষিক আঁহ আৰু প্লাষ্টিক\nপাঠ – ৩ ( বিজ্ঞান )\n১) কিছুমান আঁহক সাংশ্লেষিক বুলি কোৱা হয় কিয় ? ব্যাখ্যা কৰা ।\nউত্তৰ:- কিছুমান আঁহক সাংশ্লেষিক বুলি কোৱা হয় কাৰণ সেই বোৰ আহ মানুহে পেট্ৰ’লিয়াম জাত দ্ৰব্যৰ পৰা যন্ত্ৰৰ সহায়ত সংশ্লেষণ প্ৰক্ৰিয়াৰ সহায়ত উৎপাদন কৰা হয় । যেনে – পলিয়েষ্টাৰ, নাইলন আদি কিছুমান সাংশ্লেষিক আহ ।\n২) শুদ্ধ উত্তৰত ✓ চিন দিয়া ।\nসাংশ্লেষিক আঁহ সমূহৰ পৰা ৰেয়ন বেলেগ, কিয়নো –\nক) ইয়াৰ এটা ৰেচম – সদৃশ ৰূপ আছে ।\nখ) ইয়াক কাঠৰ – মণ্ডৰ পৰা পোৱা যায় ।\nগ) প্ৰাকৃতিক আঁহবোৰৰ দৰে ইয়াৰ আহবোৰ বব পাৰি ।\nউত্তৰ:- খ) ইয়াক কাঠৰ – মণ্ডৰ পৰা পোৱা যায় ।\n৩) উপযুক্ত শব্দৰে খালী ঠাই পূৰ কৰা ।\nক) সাংশ্লেষিক আঁহবোৰক …………………… বা …………………… বুলিও কোৱা হয় ।\nউত্তৰ:- কৃত্ৰিম, মানৱ সৃষ্ট ।\nখ) সাংশ্লেষিক আঁহবোৰক …………………….. নামৰ কেঁচামালৰ পৰা সংশ্লেষণ কৰা হয় ।\nউত্তৰ:- পেট্ৰ’লিয়াম ।\nগ) সাংশ্লেষিক আঁহবোৰৰ দৰে প্লাষ্টিকো এবিধ ……………………….. ।\nউত্তৰ:- কৃত্ৰিম উৎস ।\n৪) নাইলনৰ আঁহবোৰ যে বৰ শক্তিশালী সেইটো বুজাবলৈ উদাহৰণ দিয়া ।\nউত্তৰ:- পেৰাচুট আৰু পৰ্বতাৰোহীয়ে ব্যৱহাৰ কৰা ৰচী বোৰ নাইলনৰ আঁহেৰে তৈয়াৰী । ইয়াৰ পৰা বুজা যায় যে নাইলনৰ আঁহবোৰ বৰ শক্তিশালী ।\n৫) খাদ্য জমা কৰি ৰখাত প্লাষ্টিকৰ পাত্ৰবোৰক পছন্দ কৰা হয় কিয় ?\nউত্তৰ:- খাদ্য জমা কৰি ৰখাত প্লাষ্টিকৰ পাত্ৰবোৰক পছন্দ কৰা হয় কাৰণ –\nক) প্লাষ্টিকে খাদ্য দ্ৰব্যৰ লগত ৰাসায়নিক বিক্ৰিয়া নকৰে ।\nখ) প্লাষ্টিকত মামৰে নধৰে ।\nগ) প্লাষ্টিকৰ পাত্ৰ বোৰ পাতল আৰু টান থাকে ।\nঘ) প্লাষ্টিকৰ পাত্ৰ বোৰ বেছি দিন টিকে ।\n৬) তাপনমনীয় আৰু তাপদৃঢ় প্লাষ্টিকৰ মাজত থকা পাৰ্থক্য ব্যাখ্যা কৰা ।\nউত্তৰ:- তাপনমনীয় আৰু তাপদৃঢ় প্লাষ্টিকৰ মাজত থকা পাৰ্থক্যবোৰ হল –\nক) তাপনমনীয় প্লাষ্টিক তাপ দি লেহুকা কৰিব পাৰি আনহাতে তাপদৃঢ় প্লাষ্টিক তাপ দিলেও সহজে লেহুকা নহয় ।\nখ) তাপনমনীয় প্লাষ্টিক বোৰ তাপৰ সুপৰিবাহী আনহাতে তাপদৃঢ় প্লাষ্টিক বোৰ তাপৰ কুপৰিবাহী ।\nগ) তাপনমনীয় প্লাষ্টিক বোৰ খেলনা, ফণী নানা ধৰণৰ পাত্ৰ তৈয়াৰ কৰাত ব্যৱহাৰ কৰা হয় আনহাতে তাপদৃঢ় প্লাষ্টিক বোৰ টিভি ছেট, বাচন – বর্তনৰ হেণ্ডেল, যান – বাহন আদিত ব্যৱহাৰ কৰা হয় ।\n৭) তলত দিয়া বোৰ কিয় তাপদৃঢ় প্লাষ্টিকেৰে বনোৱা হয় ব্যাখ্যা কৰা ।\nক) ছছপেনৰ নাল ।\nউত্তৰ:- তাপদৃঢ় প্লাষ্টিক অতি টান । সাধাৰণ তাপে ইয়াক গলাব নোৱাৰে । ই তাপৰ কুপৰিবহী বাবে হাতেৰে ধৰিব পাৰি । সেয়েহে তাপদৃঢ় প্লাষ্টিক ছছপেনৰ নাল বনোৱাত ব্যৱহাৰ কৰা হয় ।\nখ) বিদ্যুতৰ প্লাগ/ ছুইচ/ প্লাগ ব‘ৰ্ড ।\nউত্তৰ:- তাপদৃঢ় প্লাষ্টিক বিদ্যুতৰ কুপৰিবহী । গতিকে ইয়াৰ মাজেৰে বিদ্যুৎ চালিত নহয় । এনে সুবিধা থকাৰ বাবে বিদ্যুতৰ প্লাগ/ ছুইচ/ প্লাগ ব’ৰ্ডত তাপদৃঢ় প্লাষ্টিক ব্যৱহাৰ কৰা হয় ।\n৮) তলত দিয়া সামগ্ৰী সমূহৰ পদাৰ্থ বোৰক ” পুনৰাবৰ্তন কৰিব পৰা ” আৰু ” পুনৰাবৰ্তন কৰিব নোৱাৰা ” হিচাপে শ্ৰেণীভূক্ত কৰা –\nক) টেলিফোনৰ সা – সৰঞ্জাম ।\nখ) প্লাষ্টিকৰ খেলনা ।\nগ) কুকাৰৰ নাল ।\nঘ) কেৰি – বেগ ।\nঙ) বল – পইন্ট পেন ।\nচ) প্লাষ্টিকৰ বাটি ।\nছ) বৈদ্যুতিক তাঁৰৰ প্লাষ্টিক আৱৰণ ।\nজ) প্লাষ্টিক চকী ।\nঝ) বৈদ্যুতিক ছুইচ ।\nউত্তৰ:- পুনৰাবৰ্তন কৰিব পৰা সামগ্ৰী হল –\nক) প্লাষ্টিকৰ খেলনা ।\nখ) কেৰি – বেগ ।\nগ) প্লাষ্টিকৰ বাটি ।\nঘ) বৈদ্যুতিক তাঁৰৰ প্লাষ্টিক আৱৰণ ।\nঙ) প্লাষ্টিক চকী ।\nপুনৰাবৰ্তন কৰিব নোৱাৰা সামগ্ৰী হল –\nখ) কুকাৰৰ নাল ।\nগ) বল – পইন্ট পেন ।\nঘ) বৈদ্যুতিক ছুইচ ।\n৯)ৰাণাই গ্ৰীষ্ম কালৰ বাবে ছাৰ্ট কিনিব খুজিছে । তেওঁ কপাহী ছাৰ্ট নে সাংশ্লেষিক আঁহেৰে তৈয়াৰী ছাৰ্ট কিনাটো উচিত হব ? কাৰণ দৰ্শাই ৰানাক উপদেশ দিয়া ।\nউত্তৰ:- ৰাণাই গ্ৰীষ্ম কালৰ বাবে ছাৰ্ট কিনিব খুজিছে । তেওঁ কপাহী ছাৰ্ট কিনাটো উচিত হব ।\nকাৰণ কপাহী ছাৰ্ট গ্ৰীষ্ম কালত শৰীৰৰ পৰা নিৰ্গত ঘাম শোষণ কৰে । ঘাম শোষণৰ বাবে শৰীৰৰ উষ্ণতাও ঘামৰ লগত শোষিত হয় । গতিকে শৰীৰ শীতল থাকে । কিন্তু সাংশ্লেষিক পদাৰ্থৰ ছাৰ্ট ঘাম শোষণ কৰিব নোৱাৰে । গতিকে শৰীৰ শীতল নহয় আৰু পিন্ধি অসুবিধা অনুভৱ হয় । গতিকে ৰানাক কপাহী ছাৰ্ট কিনাৰ পৰামৰ্শ দিয়া উচিত ।\n১০) প্ৰকৃতিগত ভাৱে প্লাষ্টিক সমূহ যে অ – ক্ষয়কাৰী তাক দেখুৱাবলৈ উদাহৰণ দিয়া ।\nউত্তৰ:- প্ৰকৃতিগত ভাৱে প্লাষ্টিক সমূহ যে অ – ক্ষয়কাৰী । কাৰণ ইয়াত যিকোনো বস্তু থব পাৰি । মামৰ নধৰে আৰু খাদ্য দ্ৰব্যৰ লগত ৰাসায়নিক বিক্ৰিয়া নকৰে । মামৰে নধৰে বাবে ই ক্ষয় নাযায় । ইয়াৰ পৃষ্ঠ মিহি বাবে ক্ষয় কম হয় ।\n১১) টুথ ব্ৰাছ এডালৰ নাল আৰু নোমবোৰ একে পদাৰ্থৰে তৈয়াৰ কৰাটো উচিত নে ? ব্যাখ্যা কৰা ।\nউত্তৰ:- টুথ ব্ৰাছ এডালৰ নাল আৰু নোমবোৰ একে পদাৰ্থৰে তৈয়াৰ কৰাটো উচিত নহয় । নোমবোৰ নালতকৈ বেছি কোমল প্লাষ্টিকেৰে তৈয়াৰী হব লাগে ।\n১২) ” পৰাপক্ষত প্লাষ্টিক এৰাই চলিবা ” – এই পৰামৰ্শৰ ওপৰত মতামত দিয়া ।\nউত্তৰ:- পৰাপক্ষত প্লাষ্টিক এৰাই চলিব লাগে । কাৰণ প্লাষ্টিক পচি নাযায় আৰু পুৰিলে পৰিবেশ প্ৰদূষিত গেছ নিৰ্গত হয় । ফলত পানী, মাটি আৰু বায়ুক সমানে প্ৰদূষিত কৰে । সেয়ে পৰাপক্ষত প্লাষ্টিক এৰাই চলিব লাগে ।\n১৩) “A” স্তম্ভত দিয়া শব্দবোৰক “B” স্তম্ভত দিয়া খণ্ড – বাক্যৰ লগত শুদ্ধকৈ মিলোৱা –\n(ক) পলিয়েষ্টাৰ (ক) কাঠৰ মণ্ড ব্যৱহাৰ কৰি প্ৰস্তুত কৰা হয় ।\n(খ) টেফলন (খ) পেৰাচুট আৰু মোজা বনাবলৈ ব্যৱহাৰ কৰা হয় ।\n(গ) ৰেয়ন (গ) কৰাল নলগা/ লাগি নধৰা ৰন্ধন সা –\nসৰঞ্জাম বনাবলৈ ব্যৱহাৰ কৰা হয় ।\n(ঘ) নাইলন (ঘ) সহজে শোটোৰা নপৰা কাপোৰ ।\n(ক) পলিয়েষ্টাৰ সহজে শোটোৰা নপৰা কাপোৰ ।\n(খ) টেফলন কৰাল নলগা/ লাগি নধৰা ৰন্ধন সা –\n(গ) ৰেয়ন কাঠৰ মণ্ড ব্যৱহাৰ কৰি প্ৰস্তুত কৰা হয় ।\n(ঘ) নাইলন পেৰাচুট আৰু মোজা বনাবলৈ ব্যৱহাৰ কৰা হয় ।\n১৪) ” সাংশ্লেষিক আঁহসমূহৰ উৎপাদনে আচলতে বন সংৰক্ষণত সহায় কৰি আছে ” – মতামত দিয়া ।\nউত্তৰ:- যদি সাংশ্লেষিক আঁহ উৎপন্ন নহয় তেন্তে আমাৰ দৈনন্দিন জীৱন যাপনত ব্যৱহাৰ কৰা সামগ্ৰী সমূহ বনজাত উদ্ভিদৰ পৰা তৈয়াৰ কৰিব লগা হ’লহেতেন । ফলত সামগ্ৰী উৎপাদন কৰিবলৈ হাবি – বনৰ উদ্ভিদ কাটি তহিলং কৰিব লগা হল হেঁতেন ।\nকিন্তু সাংশ্লেষিক আঁহ উৎপাদনৰ পাছত এইবোৰৰ দ্বাৰা সামগ্ৰী তৈয়াৰ হোৱাৰ বাবে বনৰ উদ্ভিদ বোৰ বাছি গৈছে । গতিকে সাংশ্লেষিক আঁহসমূহৰ উৎপাদনে বন সংৰক্ষণত সহায় কৰি আছে ।\n১৫) তাপ নমনীয় প্লাষ্টিক যে বিদ্যুতৰ কুপৰিবহী সেইটো দেখুৱাবলৈ এটা ক্ৰিয়াকলাপ বৰ্ণনা কৰা ।\nউত্তৰ:- তাপ নমনীয় প্লাষ্টিক যে বিদ্যুতৰ কুপৰিবহী । যদি আমি এডাল প্লাষ্টিকৰ তাঁৰেৰে বিদ্যুৎ বৰ্ত্তনী এটা তৈয়াৰ কৰো, তেন্তে তাৰ মাজেৰে বিদ্যুৎ প্ৰৱাহিত নহয় । ইয়াৰ পৰাই তাপ নমনীয় প্লাষ্টিক বিদ্যুতৰ কুপৰিবহী বুলি প্ৰমাণ পোৱা যায় ।


দৈৱকী - অসমীয়া ৱিকিপিডিয়া\nকৃষ্ণ আৰু বলোৰামে মাক দেউতাকক লগ পোৱা মুহূৰ্ত (অংকন: ৰাজা ৰবি বৰ্মা)\nভাগৱত পুৰাণ, মহাভাৰত\nদৈৱকী হৈছে দেৱক ৰজাৰ কন্যা আৰু বাসুদেৱৰ ভাৰ্যা। আৰু কৃষ্ণ তথা বলোৰামৰ মাতৃ। \n2 কাৰাগাৰৰ জীৱন\n3 সদগৰ্ভৰ মুক্তি\nবাসুদেৱ আৰু দৈৱকীৰ ঘোঁৰা গাড়ীত গমন\nবিবাহ সম্পন্ন হোৱাৰ পিছত, কংসই ভনীয়েকক মথুৰালৈ বিদায় দিয়াৰ মুহূৰ্ততে এক আকাশবাণী যোগে কংসক অৱগত কৰা হ'ল যে দৈৱকী আৰু বাসুদেৱৰ অষ্টম পুত্ৰৰ হাতত কংসৰ মৃত্যু হ'ব। এই কথাত ক্ৰোধান্বিত হৈ কংসই দৈৱকীক বধ কৰিবলৈ উদ্দ্যত হয়। কংসক বাধা দি বাসুদেৱে তেওঁলোকৰ প্ৰতিটো সন্তানকে কংসলৈ বুলি অৰ্পণ কৰা হ'ব বুলি কথা দিয়ে আৰু দুয়ো কংসৰ কাৰাগাৰত বন্দী হৈ ৰয়।\nকাৰাগাৰৰ জীৱন[সম্পাদনা কৰক]\nকৃষ্ণৰ জন্ম আৰু কাৰাগাৰৰ পৰা স্থানান্তৰ\nদৈৱকী আৰু বাসুদেৱ অনকাদুন্দুভি কংসৰ কাৰাগাৰৰ বন্দী আছিল। দৈৱকীৰ বিদায় ক্ষণতে আকাশ মাৰ্গৰ পৰা শুনা বাৰ্তাত ক্ৰোধান্বিত হৈ কংসই বাসুদেৱৰ কথা মতে দৈৱকীক বধ নকৰি নাৰদৰ বুদ্ধি মতে বন্দী কৰি থয়। তেওঁৰ ছটাকৈ সন্তানক বধ কৰাৰ পিছত সপ্তমটো সন্তান বলোৰামৰ ৰোহিনীৰ গৰ্ভৰে জন্ম হয়।\nকংসই বধ কৰা দৈৱকীৰ সন্তান কেইজন আছিল দৈৱকীৰ সন্তান কেইজন আছিল কীৰ্তিমত, সুসেন, উদয়িন, ভদ্ৰসেন, ৰিজুদাস আৰু ভদ্ৰদেহ।\nদৈৱকীয়ে শীঘ্ৰেই ৰোহিনীৰ মাধ্যমেৰে বলোৰামক জন্ম দিয়ে আৰু কৃষ্ণক যশোদাৰ কন্যাৰ সৈতে সলনি কৰে। য'ত নেকি বলোৰাম আৰু কৃষ্ণ আছিল দেৱতা বিষ্ণু আৰু শেষ নাগৰ অৱতাৰ। নন্দ-যশোদাৰ কন্যা যোগমায়াক কংসই বধ কৰাৰ ক্ষেত্ৰত দৈৱকীয়ে বিদ্ৰোহ কৰে যদিও কংসই যোগমায়াক শিলত ঠেকেচি মাৰিবলৈ লওঁতেই তেওঁ দেৱীৰ ৰূপ ধাৰণ কৰি কংসক কয়, মুৰ্খ, তোৰ কাল ইতিমধ্যেই অন্যস্থানত জন্ম হৈছে আৰু লগেলগে তেওঁ পৰলোকত অন্তৰ্ধান হৈ পৰে।\nকংস বধৰ পিছতেই বাসুদেৱ আৰু দৈৱকী কাৰাগাৰৰ পৰা মুক্ত হয়।\nসদগৰ্ভৰ মুক্তি[সম্পাদনা কৰক]\nকৃষ্ণই তেওঁৰ গুৰু সন্দিপানীৰ পুত্ৰক পুনৰুদ্ধাৰ কৰাৰ কথা শুনি দৈৱকীয়েও নিজৰ সন্তান কেইটাক চাবলৈ ইচ্ছা কৰে। কৃষ্ণই তেওঁৰ অনুৰোধ মানি লয় আৰু শিশুসকলক পাটালাৰ পৰা দৈৱকীৰ ওচৰলৈ লৈ আহে। দৈৱকীয়ে তেওঁলোকক মাতৃ দুগ্ধ পান কৰাই আৰু তেওঁলোকে স্বৰ্গ লাভ কৰে।\nযদু বংশৰ ধংশৰ সময়ত বাসুদেৱৰ অন্ত্যেষ্টিক্ৰিয়াৰ চিতাত দৈৱকীয়ে বাসুদেৱৰ আন কেইগৰাকী পত্নী ৰোহিনী, ভদ্ৰা আৰু মাদিৰা সহ আত্মজাহ দিয়ে।\n↑ দৈৱকীৰ ৮টা সন্তানৰ ৬টাক কংসই বধ কৰে। যোগমায়াৰ দ্বাৰা বলোৰামক দৈৱকীৰ পৰা ৰোহিনীলৈ গৰ্ভান্তৰ কৰা হয়।\n↑ "XIV". The Vishnu Purana: Book IV. Sacred-texts.com. পৃষ্ঠা. 435. http://www.sacred-texts.com/hin/vp/vp107.htm.\n↑ 2.0 2.1 "XV". The Vishnu Purana: Book IV. পৃষ্ঠা. 438. http://www.sacred-texts.com/hin/vp/vp108.htm.\n↑ "123". The Mahabharata: Book VI. Sacred-texts.com. পৃষ্ঠা. 311. http://www.sacred-texts.com/hin/m06/m06123.htm.\n↑ "1". Srimad Bhagavatam: Canto 10. Bhagavata.org. http://bhagavata.org/canto10/chapter1.html#Text%2030.\n↑ "1". Srimad Bhagavatam: Canto 10. Bhagavata.org. http://bhagavata.org/canto10/chapter1.html#Text%2034.\n↑ "1". Srimad Bhagavatam: Canto 10. Bhagavata.org. http://bhagavata.org/canto10/chapter1.html#Text%2054.\n↑ "Archived copy". http://mahabharata-resources.org/harivamsa/vishnuparva/hv_2_001.html। আহৰণ কৰা হৈছে: 23 December 2016.\n↑ "1". Srimad Bhagavatam: Canto 10. Bhagavata.org. http://bhagavata.org/canto10/chapter1.html#Text%2064.\n↑ "2". Srimad Bhagavatam: Canto 10. Bhagavata.org. http://bhagavata.org/canto10/chapter2.html#Text%205.\n↑ "2". Srimad Bhagavatam: Canto 10. Bhagavata.org. http://bhagavata.org/canto10/chapter2.html#Text%208.\n↑ "I". The Vishnu Purana: Book V. পৃষ্ঠা. 490–491. http://www.sacred-texts.com/hin/vp/vp118.htm.\n↑ 12.0 12.1 "III". The Vishnu Purana: Book V. পৃষ্ঠা. 502. http://www.sacred-texts.com/hin/vp/vp120.htm#page_502.\n↑ "3". Srimad Bhagavatam: Canto 10. Bhagavata.org. http://bhagavata.org/canto10/chapter3.html#Text%2051.\n↑ "44". Srimad Bhagavatam: Canto 10. Bhagavata.org. http://bhagavata.org/canto10/chapter44.html#Text%2050.\n↑ 15.0 15.1 "85". SRIMAD BHAGAVATAM: CANTO 10. Bhagavata.org. http://bhagavata.org/canto10/chapter85.html#Text%2032-33.\n↑ 16.0 16.1 "85". SRIMAD BHAGAVATAM: CANTO 10. Bhagavata.org. http://bhagavata.org/canto10/chapter85.html#Text%2052.\n↑ The Mahabharata, Book 16: Mausala Parva: Section 7. http://www.sacred-texts.com/hin/m16/m16007.htm.\n"https://as.wikipedia.org/w/index.php?title=দৈৱকী&oldid=285021"ৰ পৰা অনা হৈছে\nএই পৃষ্ঠাখন ০৪ জুলাই, ২০২১ তাৰিখে ২৩:৫৮ বজাত অন্তিম সংশোধন কৰা হৈছিল।


গুৱাহাটী মহাবিদ্যালয় - অসমীয়া ৱিকিপিডিয়া\nড° প্ৰণৱ শাণ্ডীল্য\nগুৱাহাটী মহাবিদ্যালয় (ইংৰাজী: Guwahati College) অসমৰ গুৱাহাটীৰ বামুণীমৈদামত অৱস্থিত এখন মহাবিদ্যালয়। ১৯৬৪ চনত মহাবিদ্যালয়খন স্থাপন কৰা হৈছিল। গুৱাহাটী মহাবিদ্যালয় গুৱাহাটী বিশ্ববিদ্যালয়ৰ অন্তৰ্ভুক্ত।\nগুৱাহাটী মহাবিদ্যালয় ১৯৬৪ চনত স্থাপন কৰা হৈছিল। প্ৰথমে ইয়াৰ কোনো স্থায়ী ভৱন নাছিল। গুৱাহাটী চহৰৰ বামুণীমৈদামত স্থানত মাত্ৰ ৭৫ গৰাকী শিক্ষাৰ্থীৰ সৈতে মোহাৰিছ প্ৰশিক্ষণ প্ৰতিষ্ঠানৰ প্ৰাংগনত অস্থায়ী ভাবে শ্ৰেণীসমূহ অনুষ্ঠিত কৰা হৈছিল। পিছলৈ ইয়াক বৰ্তমান স্থানলৈ স্থানান্তৰ কৰা হয়। ২০১৫ চনত মহাবিদ্যালয়খনে ৰাষ্ট্ৰীয় মূল্যাংকন আৰু প্ৰত্যাপন পৰিষদৰ মুল্যাংকনত "বি" শ্ৰেণীৰ মহাবিদ্যালয় ৰূপে স্বীকৃতি লাভ কৰে।\nমহাবিদ্যালয় খনে কলা আৰু বিজ্ঞান বিভাগত উচ্চতৰ মাধ্যমিক আৰু স্নাতক পৰ্যায়ৰ পাঠ্যক্ৰমৰ শিক্ষা প্ৰদান কৰে। ইয়াৰ উপৰিও মহাবিদ্যালয় খনত আন কিছুমান বৃত্তিমুখী পাঠ্যক্ৰমৰো ব্যৱস্থা আছে। বৰ্তমান মহাবিদ্যালয়খনত তলত দিয়া পাঠ্যক্ৰমসমূহৰ শিক্ষা প্ৰদান কৰা হয়:\nউচ্চতৰ মাধ্যমিক (কলা, বাণিজ্য আৰু বিজ্ঞান)\nস্নাতক (কলা, বাণিজ্য আৰু বিজ্ঞান)\nঅলংকাৰিক মীনপালন আৰু একুৰিয়াম ব্যৱস্থাপনাৰ প্ৰমাণপত্ৰ পাঠ্যক্ৰম\nখুচুৰা আৰু বিক্ৰী ব্যৱস্থাপনা\nকথিত আৰু যোগাযোগমূলক ইংৰাজীত প্ৰমাণপত্ৰ পাঠ্যক্ৰম\n↑ "Courses". Guwahati College. http://guwahaticollege.org.in/courses.htm। আহৰণ কৰা হৈছে:2March 2017.\n"https://as.wikipedia.org/w/index.php?title=গুৱাহাটী_মহাবিদ্যালয়&oldid=254956"ৰ পৰা অনা হৈছে\nএই পৃষ্ঠাখন ১৭ ডিচেম্বৰ, ২০২০ তাৰিখে ২০:৫০ বজাত অন্তিম সংশোধন কৰা হৈছিল।


শুচিবায়ুগ্ৰস্ততাৰ বিপৰীতে - (জিতেন বেজবৰুৱা) - মুক্ত চিন্তা\nশুচিবায়ুগ্ৰস্ততাৰ বিপৰীতে - (জিতেন বেজবৰুৱা)\nকিছু দিন পূৰ্বে ৰাহুল নামৰ গায়ক এজনে 'তোৰে হেৰিখন দেখা নাই, হেৰিখন চাবলৈ মনে যায়' - এনেকুৱা গান এটা গাই ইউটিউবত আপল'ড কৰি দিলে৷ তাৰ পাছত গোটেইখন হুলস্থূল লাগি গ'ল৷ যেয়ে যেনেকৈ পাৰে গালি-গালাজ পাৰিলে, টিভিয়ে-চিভিয়ে প্ৰগ্ৰেম হ'ল, কোনোবাই কেছ-চেছো দিলে, গায়কে ক্ষমাও খুজিলে, ইউটিউবৰপৰা গানটো শেষত উঠাই দিলে৷ অশ্লীলতাৰ এই উদাহৰণটোৰপৰা অসমীয়া সমাজৰ সাংস্কৃতিক ৰাজনীতিৰ ভালেমান দিশ সম্পৰ্কে এটা ধাৰণা ল'ব পাৰি৷ সাম্প্ৰতিক যুগটো হ'ল জনপ্ৰিয় সংস্কৃতিৰ যুগ৷ এই ক্ষেত্ৰখনত ইণ্টাৰনেটৰ আগমনৰ পাছত একধৰণৰ গণতান্ত্ৰিক উত্থান দেখিবলৈ পোৱা গৈছে৷ ফে'চবুকৰ কথাই ধৰা যাওক৷ ইয়াৰ পৃথিৱীখনত সাম্প্ৰদায়িক শক্তিসমূহে দপদপাই থাকিব পাৰে, ইয়াৰ ওপৰত চৰকাৰ বা বহুজাতিক কোম্পানিসমূহে অহৰহ নিৰীক্ষণ কৰি থাকিব পাৰে, কিন্তু ইয়াৰ ওপৰত কোনোমতেই সৰ্বাত্মক আধিপত্য প্ৰতিষ্ঠা কৰিব নোৱাৰে - কোনোৱেই ইয়াক মনপ'লাইজ কৰিব নোৱাৰে৷ সেইবাবেই ইয়াত ভিন্ন কণ্ঠৰ প্ৰকাশ ৰুদ্ধ কৰি ৰাখিব নোৱাৰে৷ ইয়াত যিকোনো লোকেই পোনপটীয়াকৈ নিজক প্ৰকাশ কৰিব পাৰে৷ ইয়াৰ ফলস্বৰূপে অতীজৰপৰা বৰ্তি থকা বিভিন্ন ক্ষমতা-সম্পৰ্কসমূহক জঁপিয়াই পাৰ হৈ যাব পৰাৰ বহুতো সুৰুঙা মুকলি হৈছে৷ আগেয়ে আপুনি গান এটা গাবলৈ এটা বিশেষ প্ৰক্ৰিয়াৰ মাজেৰে পাৰ হৈ যাব লাগিছিল, সেই প্ৰক্ৰিয়াটোৰ মাজতে লুকাই আছে সংগীত উদ্যোগটোৰ ক্ষমতা-সম্পৰ্কসমূহ৷ কিন্তু এতিয়া আপুনি চিধাচিধি সেই কাম কৰিব পাৰে৷ এই গণতান্ত্ৰিক উত্থানটোৰ ফলস্বৰূপে সাংস্কৃতিক ৰাজনীতিৰ ক্ষমতা-সম্পৰ্কসমূহত ভালেখিনি আঘাত পৰিছে৷ ফলস্বৰূপে বহুতে ভয় খাই গৈছে৷ আজিকালি সেয়ে যেয়ে-সেয়ে 'অমুকত চেন্সৰ ব'ৰ্ড লাগে', 'তমুকত চেন্সৰ ব'ৰ্ড লাগে' - এইধৰণে ক'বলৈ আৰম্ভ কৰিছে৷ চেন্সৰ ব'ৰ্ড কি কিবা ধেমালি বস্তু? ইমাৰজেন্সি পোৱাবিলাকে জানিব কেনেকুৱা বস্তু সেইটো৷ বৰ্তমান চিনেমাৰ চেন্সৰ ব'ৰ্ডে কি কাণ্ড কৰি আছে কোনে নাজানে? কিন্তু শুচিবায়ুগ্ৰস্ত অসমীয়া মধ্যবিত্তই অনুশাসন-অৱদমন খুবেই ভাল পায়৷ এটা কথা ঠিক যে এই সাংস্কৃতিক গণতান্ত্ৰিক উত্থানে এটা অত্যুৎসাহৰ ধল বোৱাই দিছে যাৰ ফলত জাবৰ-জোঁথৰ ঢেৰ বস্তুৰ সৃষ্টি হৈছে৷ কিন্তু সেইবোৰ জাবৰ আমাৰ সমাজৰ ভিতৰৰে বস্তু - এতিয়া ওলাই আহিছে মাত্ৰ৷ গতিকে ওলাই অহাটোত জগৰ কি? জগৰ এটাই - সেইটো হ'ল সি আমাৰ ব্যৰ্থতাক উদঙাই দিছে, আমাৰ শুচিবায়ুগ্ৰস্ততাৰ ধূতি খুলি পেলাইছে৷ উৱলি যোৱা এক জাতীয়তাবাদে হেঁচা মাৰি ধৰি থকা পদানুক্ৰমবদ্ধ, পুৰুষতান্ত্ৰিক-বৰ্ণবাদী, ৰাজনৈতিকভাৱে পশ্চাদপদ এই সমাজখনত আৰু কি সৃষ্টি হ'বহে? উদাৰ মানৱতাবাদী বা প্ৰগতিশীল যি সাংস্কৃতিক প্ৰতীকীবাদক আমি লালন-পালন কৰি আহিছো সেয়া এতিয়া নষ্টালজিয়াত পৰিণত হৈছে - যাৰ চিন্তাহীন পুনৰাবৃত্তিয়ে একো পৰিবৰ্তনৰ সূচনা কৰিব নোৱাৰে৷ সি যি নহওক, উল্লিখিত গণতান্ত্ৰিক উত্থানৰ ফলত যদি আমি সাংস্কৃতিক অৱক্ষয় দেখিবলৈ পাইছো তেন্তে সেয়া সমাজ হিচাপে আমাৰ বিফলতাৰহে চিন - তাত গণতন্ত্ৰৰ দোষ নাই৷ আচলতে এইটো এটা অৱশ্যম্ভাবী ঐতিহাসিক প্ৰক্ৰিয়া - ভালো নহয়, বেয়াও নহয়৷ এতিয়া আমি উপৰোক্ত অশ্লীল গানটোলৈ উভতি যাওঁ৷ ঘটনাটো কিছু অনুসৰণ কৰি বুজি পালো যে অসমৰ সংগীত উদ্যোগত আত্মপ্ৰতিষ্ঠা লাভৰ এক ৰণকৌশল হিচাপেই গায়কজনে গানটো গাইছে৷ কিন্তু ইমান নিখুঁতভাৱে তেওঁ ষ্ট্ৰেটেজিটো ৰূপায়ণ কৰিছে যে আচৰিত হ'বলগীয়া৷ ধুনীয়াকৈ তেওঁ টিভিত ক্ষমাও খুজিছে, তাৰ পাছত (হয়তো) সেইটো ভিডিঅ'কে ফে'চবুকত শ্বেয়াৰ কৰি ৰাইজক জনাইছে৷ আৰু তেওঁ সফলো হৈছে - 'অসমৰ ৰাইজ'ক উদ্দেশ্য কৰি তেওঁ কথা কৈছে, পৰেশ বৰুৱাই তেওঁলৈ সকীয়নি দিছে - মুঠতে তেওঁ একপ্ৰকাৰ 'জাতীয়' ফিগাৰ হৈ গৈছে৷ শ শ গায়ক হ'ব খোজা যুৱক-যুৱতীৰ মাজৰপৰা, সম্পূৰ্ণ পৰিচয়হীনতাৰ মাজৰপৰা ওলাই আহি তেওঁ এক পৰিচয় লাভ কৰিছে৷ তাৰ বাবে তেওঁ এক ৰিস্ক লৈছে৷ আত্মপ্ৰতিষ্ঠাৰ বাবে প্ৰায়সকলেই চৰিত্ৰগতভাৱে এনেকুৱাধৰণৰ কামেই কৰি আহিছে, অৱশ্যে দাগ লগা নাই কাৰো গাত৷ কিন্তু তেওঁ লোৱা ৰিস্কটো বেছি ডাঙৰ৷ তেওঁ হয়তো সফল হোৱা বুলি ভাবিব পাৰে, ভাবিব পাৰে যে এতিয়া তেওঁ 'ভাল' গান গালেও ভালকৈ চলিব৷ কিন্তু সেইটো নিশ্চয় নঘটে৷ নৈতিকতাবাদী অসমীয়া মধ্যবিত্ত কি বস্তু বেচেৰাই হয়তো নাজানে, তাক জোকাই লৈ নিস্তাৰ পোৱা সহজ নহয়৷\nএতিয়া আমি ঘটনাটোৰ প্ৰতিক্ৰিয়াসমূহৰ কথা পাতো যাৰ লগত আমাৰ আলোচনাৰ সম্পৰ্ক বেছি৷ বহুতকেই কোৱা দেখিলো যে 'তাক পিটিব লাগে', নিজে পিটিম বুলিও বহুতে ক'লে৷ ইয়াৰ মাজত পুৰুষ- মহিলা উভয়েই আছিল, আনকি প্ৰগতিশীল বুলি পৰিচিত ব্যক্তিও আছিল৷ বাকী সৰহভাগেই পৰিয়ালৰ কথা কৈ গালি পাৰিলে - মা-ভনীৰ কথা, পৰিয়ালৰ নৈতিকতাৰ কথা৷ কোনো কোনোৱে গায়কজনক 'জহৰা' বুলি ক'লে, কোনোৱে 'হিজৰা' বুলি৷\nএতিয়া আমি আন এটা ঘটনালৈ যাওঁ৷ সমুদ্ৰ কাজল শইকীয়াই ফে'চবুকত 'লিংকুছ' নামৰ পে'জ এটা খুলি এসপ্তাহ ধৰি অশ্লীল গীত-কবিতা-ছবিৰে জাকজমককৈ এটা 'উৎসৱ' পাতিলে৷ প্ৰথমে ৰাইজ অলপ নিতাল মাৰি আছিল যদিও পাছলৈ ইয়াতো একেধৰণৰ আক্ৰমণ চলিল৷ বিশেষকৈ পে'জটোত সহায় কৰা, লাইক-কমেণ্ট কৰা নাৰীসকলৰ ওপৰত ৰাইজ খৰ্গহস্ত হৈ উঠিল৷ তেওঁলোকক 'বনৰী', 'জহৰী' আদি খিতাপ দিয়া হ'ল, নষ্ট চৰিত্ৰৰ নাৰী হিচাপে চিহ্নিত কৰা হ'ল৷\nএই দুইটা ঘটনাৰ মাজেৰে আমাৰ সমাজৰ যৌন ৰাজনীতি সম্পৰ্কে কিছু কথা আলোচনা কৰিব পাৰি৷ ঘটনা দুটাৰ মাজৰ বা ৰাহুল আৰু সমুদ্ৰ কাজলৰ মাজৰ পাৰ্থক্যটো কি? প্ৰথমজনে কামটো কৰিছে যৌন শুচিবায়ুগ্ৰস্ততাক ভাকুটকুটাই দি তাৰ লাভ উঠাই জনপ্ৰিয় পৰিসৰত স্থান দখল কৰিবৰ বাবে৷ আনজনে কৰিছে এক প্ৰতিবাদৰ ৰাজনীতি হিচাপে৷ কিন্তু দুয়োজনৰ কামৰ প্ৰতিক্ৰিয়া হিচাপে ৰাইজৰ মাজত সাৰ পাই উঠিছে সেই একেই যৌন নীতিবাগীশতা৷ দুইজনৰ মাজৰ পাৰ্থক্যটো উল্লেখ কৰাৰ কৰাৰ কাৰণ হ'ল আমাৰ বাঁও-গণতান্ত্ৰিক শিবিৰৰ বাবে সেই পাৰ্থক্য সাংঘাতিক গুৰুত্বপূৰ্ণ৷ এই শিবিৰৰ লোকসকলে ৰাহুলক যিদৰে নস্যাৎ কৰিব, সমুদ্ৰ কাজলক সেইদৰে নকৰে - কাৰণ তেওঁৰ চিন্তা-চৰ্চা, মতাদৰ্শগত স্থিতি তেওঁলোকে জানে৷ তাৰ ঠাইত তেওঁলোকে প্ৰতিবাদী ৰাজনীতিৰ উপায় হিচাপে তেওঁৰ পথটো গ্ৰহণযোগ্য নহয় বুলিহে প্ৰকাশ্য বা পৰোক্ষভাৱে ক'ব৷ এইখিনিতে আহি পৰে ৰাজনৈতিক শুদ্ধতাৰ কথাটো৷ পলিটিকেলি কাৰেক্ট নহ'লে কোনো কথাকে গ্ৰহণ কৰা নহ'ব৷ যৌন শুচিবায়ুগ্ৰস্ততাৰ প্ৰতিবাদ কৰিছে কৰক, কিন্তু 'ভদ্ৰভাৱে' কৰক, অশ্লীল শব্দ কিয় প্ৰয়োগ কৰিছে? এইটো ক'বলৈ গ'লে, শুচিবায়ুগ্ৰস্ততাৰে আন এক ৰূপ৷ যিবোৰ শব্দ, বাক্যাংশ বা প্ৰকাশভংগীক অশ্লীল বুলি গণ্য কৰা হয় সেইবোৰ হ’ল নিম্নবৰ্গীয়-নিম্নবৰ্ণীয় বিশাল জনসাধাৰণৰ জীৱন-আচৰণৰ অভিন্ন অংগস্বৰূপ। সেইবোৰক অস্পৃশ্য-অশ্ৰাব্য বুলি অভিহিত কৰাৰ অৰ্থই হ’ল সেই বহল সমাজখনকে সামাজিকভাৱে বহিষ্কাৰ কৰা। সি যি নহওক, এতিয়া অশ্লীলতাৰ কথালৈ যাওঁ৷\nঅশ্লীলতা মানে কি? খুব চমুকৈ ক'বলৈ গ'লে, যিবোৰ কথা-কাণ্ডই পুৰুষতান্ত্ৰিক যৌন নৈতিকতাৰ বাবে অস্বস্তিৰ সৃষ্টি কৰে, তাৰ বাবে অসুবিধা বা খেলিমেলি সৃষ্টি কৰাৰ সম্ভাৱনা থাকে সেইবোৰেই অশ্লীল৷ পুৰুষতন্ত্ৰৰ ঘাই স্তম্ভ হ'ল বাধ্যতামূলক বিষমলৈংগিক যৌনতা আৰু তাক ভিত্তি কৰি থকা পৰিয়াল ব্যৱস্থা৷ এই পৰিয়াল ব্যৱস্থা আৰু তাৰ প্ৰমূল্যসমূহক এক পৱিত্ৰতাৰ জ্যোতিৰ্মণ্ডলেৰে আৱৰি ৰখা হয় - যাৰ জৰিয়তে ইয়াক সমাজৰ অবিসম্বাদী আৰু অলংঘনীয় উচ্চ আদৰ্শ হিচাপে দাঙি ধৰা হয়৷ অশ্লীলতাই এই পৱিত্ৰতাৰ ওপৰতে কুঠাৰাঘাত কৰে - পুৰুষতন্ত্ৰৰ মহান আদৰ্শৰ উচ্চ বেদী সি হাগি-মূতি লেতেৰা কৰি পেলায়৷ পৱিত্ৰতাৰ এই জ্যোতিৰ্মণ্ডলটো যদি খহি পৰে, তেন্তে পুৰুষতন্ত্ৰৰ সমস্ত হিংসা আৰু শোষণ-বৈষম্য নগ্ন ৰূপত ওলাই পৰিব৷ সেই কাৰণে সকলোৱে অশ্লীলতালৈ ভয় কৰে৷ কিন্তু অশ্লীলতাক ঠেকেচি-মোহাৰি নিঃশেষ কৰিবলৈ যাওঁতে যি দৈহিক আৰু সাংস্কৃতিক পুৰুষতান্ত্ৰিক হিংসাৰ প্ৰকাশ ঘটে, সিও পুৰুষতন্ত্ৰকে নগ্ন কৰি পেলায়৷ পুৰুষতন্ত্ৰ হ'ল একপ্ৰকাৰ যৌন ব্যৱস্থাপনা যিটোৱে সমাজত নাৰীৰ স্বাৰ্থ আৰু ইচ্ছাৰ ওপৰত পুৰুষৰ একচেটিয়া আধিপত্য প্ৰতিষ্ঠা কৰে৷ ঘাইকৈ নাৰীৰ ওপৰত চলোৱা নিশ্ছিদ্ৰ আৰু অবিৰত যৌন নিৰীক্ষণ আৰু নিয়ন্ত্ৰণৰ মাধ্যমেৰেই এই ব্যৱস্থাটো টিকাই ৰখা হয়৷ বাধ্যতামূলক বিষমলৈংগিক যৌনতা আৰু একক বিবাহৰ প্ৰমূল্যৰে নাৰীক কটকটীয়াকৈ বান্ধি ৰখা হয়৷ সম্পত্তিৰ বিশুদ্ধ উত্তৰাধিকাৰী সৃষ্টি কৰি আৰু তাক পৰৱৰ্তী সময়ৰ বাবে সাংস্কৃতিকভাৱে সাজু কৰি তোলাৰ জৰিয়তে নাৰীয়ে পুৰুষতান্ত্ৰিক সমাজৰ বোজা কঢ়িয়াই নিয়ে৷ সেয়ে পুৰুষতন্ত্ৰৰ বাবে নাৰী মানে হ’ল মাতৃ। মাতৃ হ’ল নাৰীৰ এক যৌনতাৰহিত প্ৰতিমূৰ্তি। ঘৰৰ বাই-ভনী-জী সকলোৱেই হ’ল মাতৃস্বৰূপা। এই মাতৃক সুৰক্ষা দিয়াৰ দায়িত্ব হ’ল পুৰুষৰ – নাৰীক দিয়া সুৰক্ষাৰ যোগেদি পুৰুষৰ পৌৰুষ প্ৰকাশ পায় আৰু ৰক্ষা পৰে, হিংসা হ’ল যাৰ অপৰিহাৰ্য অংগ। মাতৃ যিহেতু সম্পূৰ্ণৰূপে যৌনতাৰহিত, সেয়ে যৌনতা প্ৰকাশ কৰিলে নাৰীগৰাকী আদৰ্শ নাৰী হৈ নাথাকে – তেওঁ হৈ পৰে বেশ্যা। যৌন আত্মচেতনা নাৰীৰ বাবে নিষিদ্ধ, সেয়া কেৱল বেশ্যাৰহে বৈশিষ্ট্য। ‘বনৰী’ (বন বা হাবিত যি ছেক্স কৰে) শব্দটোৱে নাৰীৰ এক মুক্ত আৰু বিবাহৰ বাহিৰৰ যৌন সম্পৰ্কৰ কথা সূচায়, সেয়ে এই শব্দটো নাৰীত্বৰপৰা পতনৰ সূচক হিচাপে ব্যৱহাৰ কৰা হয়। বিবাহৰ বাহিৰত ছেক্স কৰি যি পিতৃ-পৰিচয়হীন সন্তান জন্ম দিয়া হ’ল সি হ’ল ‘জহৰা’ : পুৰুষতন্ত্ৰৰ জিঘাংসা ইমানেই ভয়ংকৰ যে নাৰীৰ উক্ত অপৰাধৰ কলংক সন্তানটোৱে আজীৱন ভোগ কৰিবলগা হয় জহৰা হিচাপে। কেৱল নাৰীকহে যে যৌনভাৱে শোষণ কৰা হয় তেনে নহয়। বিষমলৈংগিক যৌনতা আৰু একক বিবাহৰ ব্যতিক্ৰম, তাৰ প্ৰতি সমস্যা বা অস্বস্তিৰ সৃষ্টি কৰিব পৰা যিকোনোধৰণৰ যৌন আচৰণ বা চিন্তাই হ’ল পুৰুষতন্ত্ৰত অবৈধ-অসিদ্ধ-নিষিদ্ধ। হস্তমৈথুন হ’ল একপ্ৰকাৰ মুক্ত আৰু আত্মনিমগ্ন যৌনতা, সন্তান উৎপাদনৰ সৈতে তাৰ কোনো সম্পৰ্ক নাই। সেইবাবে তাক এক ভয়াৱহ নৈতিক পতন হিচাপে চিত্ৰিত কৰা হয়। কিন্তু হস্তমৈথুনক সম্পূৰ্ণ অস্পৃশ্য বুলি ক’ব নোৱাৰি বাকীসমূহ ব্যতিক্ৰমী যৌন আচৰণৰ তুলনাত। কাৰণ তাক ‘কৈশোৰ কালৰ দুষ্টামি’ বুলি ৰেহাই দিব পাৰি, আৰু বয়স হোৱাৰ পাছত ল’ৰাই ‘বেয়া কাম, বেয়া চিন্তা’ এৰি বিবাহৰ পৱিত্ৰ বান্ধোনত সোমোৱাৰ লগে লগে এই সমস্যাৰ সমাধান হৈ যায়। কিন্তু বাকীসমূহ যৌন পৰিচিতি তথা আচৰণৰ ক্ষেত্ৰত কথাটো বেলেগ। ‘হিজৰা’সকল হ’ল বিষমলৈংগিক পৰিয়ালৰ প্ৰতি ডাঙৰ প্ৰত্যাহ্বানস্বৰূপ। সেয়ে তেওঁলোকক সমাজৰ প্ৰান্তত অন্ধকাৰৰ মাজত থাকিবলৈ বাধ্য কৰোৱা হৈছে যাতে সমাজৰ মূলসুঁতিৰ নৈতিক জীৱনত তেওঁলোকে সমস্যাৰ সৃষ্টি কৰিব নোৱাৰে। (ধৰ্মীয়-মাংগলিক অনুষ্ঠানবিশেষত তেওঁলোকৰ উপস্থিতিয়ে কথাটো ভুল প্ৰতিপন্ন নকৰে।) সি যি নহওক, নাৰী, যৌন সংখ্যালঘু (এল জি বি টি), নিম্নবৰ্ণ-নিম্নবৰ্গ পুৰুষ আদি বিভিন্ন শ্ৰেণীৰ বিৰুদ্ধে পুৰুষতন্ত্ৰৰ ব্যৱস্থাগত হিংসাক পৱিত্ৰ যৌন নৈতিকতাৰ যি আৱৰণেৰে ঢাকি ৰখা হয় তাৰ পৱিত্ৰতাকে অশ্লীলতাই আক্ৰমণ কৰে। সেইবাবেই অশ্লীলতাক দমন কৰিবলৈ বুলি পুৰুষতান্ত্ৰিক হিংসা উদগ্ৰ ৰূপত মূৰ তুলি উঠে।\nএতিয়া আহো আন দুটা প্ৰসংগলৈ – বেশ্যালয় আৰু পৰ্ন’গ্ৰাফি। এই দুইটালৈকে আমাৰ উদাৰ মানৱতাবাদী আৰু বাঁও-গণতান্ত্ৰিক উভয় শিবিৰেই খুব ভয় কৰে। অৱশ্যে এয়া কেৱল অসমৰে সমস্যা নহয়, ভাৰতীয় প্ৰেক্ষাপটতো কথাটো বৰ বেছি বেলেগ নহয়। প্ৰায়সকল নাৰীবাদীৰ দৃষ্টিভংগীও এই ক্ষেত্ৰত একে। ইয়াৰ কাৰণ হ’ল পুৰুষতান্ত্ৰিক যৌন নৈতিকতা আৰু একক পৰিয়ালৰ প্ৰমূল্যৰ অবিসম্বাদী আধিপত্য। বেশ্যালয় আৰু পৰ্ন’গ্ৰাফিৰ নাৰীসকলৰ কথা মাত্ৰ তেতিয়াহে ক’ব পাৰো যেতিয়া তেওঁলোক আমাৰ সন্মুখত ভুক্তভোগী বা ভিক্টিম হিচাপে আহি খাৰা হয়। তেওঁলোকে আহি আমাৰ আগত কান্দি-কাতি ক’ব লাগিব যে তেওঁলোক উক্ত ব্যৱস্থাটোৰদ্বাৰা চূড়ান্তভাৱে শোষিত, তেওঁলোকৰ জীৱন নাৰকীয় পৰিস্থিতিৰ মাজেৰে অতিবাহিত হৈছে, তেওঁলোকে এতিয়া মাত্ৰ এটা কথাই কামনা কৰে আৰু সেইটো হ’ল সেই পৃথিৱীখনৰপৰা কেনেকৈ বাহিৰ ওলাই আহিব পাৰি। তেওঁলোকে যদি আত্মচেতনাসম্পন্ন আৰু স্বাধীনমনা ব্যক্তি হিচাপে আমাৰ সন্মুখত খাৰা হয়হি, তেন্তে আমি তাক সহ্য কৰাটো সম্ভৱ নহয়। এনে কাৰণতে আমি মাজে-সময়ে বেশ্যালয়ৰপৰা নাৰীক উদ্ধাৰ কৰি মহানতাৰ অৱতাৰ হিচাপে অৱতীৰ্ণ হোৱা ব্যক্তি বা সংগঠনক দেখিবলৈ পাওঁ। এনে পদক্ষেপত বিৰোধ কৰিবলগীয়া একো নাই। কিন্তু সমস্যাটো হ’ল ইয়াৰ (ভিক্টিম ৰূপত) বাদে আন কোনো ৰূপতে আমি বেশ্যালয়ৰ যৌনকৰ্মীসকলৰ কথা ভদ্ৰ সমাজত পাতিব নোৱাৰো কিয়? এনে পদক্ষেপৰ জৰিয়তে কেৱল শোষিত যৌনকৰ্মীসকলক উদ্ধাৰ কৰাই নহয়, পুৰুষতান্ত্ৰিক পৰিয়ালৰ শ্ৰেষ্ঠত্বও প্ৰতিপন্ন কৰা হয়, যৌন নৈতিকতাৰ পৱিত্ৰতা ৰক্ষাৰ আত্মতৃপ্তিও লাভ কৰা হয়। যদি বেশ্যালয়ৰ কথা পাতিব লাগে, যৌনকৰ্মীৰ প্ৰতি দায়িত্ব পালন কৰিব লাগে, তেন্তে পাতিব লাগিব – কিদৰে পুৰুষতন্ত্ৰৰ পাশৱিক হিংসাৰ বলি হৈ যৌনকৰ্মীসকলে সমাজৰ এচুকত জীৱন নিয়াইছে, তেওঁলোকে কেনেদৰে সংগ্ৰাম কৰিছে। সহানুভূতি নহয় – যদি সহমৰ্মিতা আছে তেন্তে তেওঁলোকৰ সৈতে একে সমদলত থিয় দিয়ক, তেওঁলোকৰ সংগ্ৰামৰ সহযোদ্ধা হওক। এটা কথা ঠিক যে পুৰুষতান্ত্ৰিক শোষণৰ চূড়ান্ত বিন্দু হ’ল বেশ্যালয়। কিন্তু যৌনকৰ্মীসকলে কেৱল শোষণৰ ভিক্টিম হিচাপে কান্দি-কাতি থকা নাই। শোষণৰ মাজতে তেওঁলোকে নিজৰ বাবে এক স্থান নিৰ্মাণ কৰিবলৈ চেষ্টা কৰিছে য’ত নিজৰ আত্মচেতনা আৰু আত্মমৰ্যাদা থাকিব। তেওঁলোকে নিজৰ অধিকাৰৰ হকে যুঁজ দিছে, শ্ৰমিক হিচাপে তেওঁলোকক শ্ৰম আইনৰ আওতাত সামৰি ল’বলৈ ৰাষ্ট্ৰৰ ওচৰত দাবী জনাইছে, কৰ্মপৰিবেশৰ উন্নতি আৰু নিৰাপত্তা, সন্তানৰ ভৱিষ্যৎ সুৰক্ষাৰ বাবে আন্দোলন কৰিছে, তেওঁলোকৰ ওপৰত গ্ৰাহক-এজেণ্ট-পুলিচৰ নিপীড়নৰ বিৰুদ্ধে থিয় দিছে। মুঠতে তেওঁলোকে ৰাজনৈতিক সংগ্ৰামী হিচাপে নিজৰ পৰিচয় গঢ়ি তুলিছে। গতিকে তেওঁলোক একে সময়তে ভিক্টিম আৰু আত্মচেতনাযুক্ত কৰ্মী। যৌনকৰ্মীৰ এইখন ছবি আমি চাব নোখোজো, কাৰণ সি আমাৰ পুৰুষতান্ত্ৰিক প্ৰমূল্যত কুঠাৰাঘাত কৰিব।\nএতিয়া আহো পৰ্ন’গ্ৰাফিৰ কথালৈ। কিছু দিনৰ আগতে কোনোবা এটা ৰাষ্ট্ৰীয় চেনেলত পৰ্নষ্টাৰৰপৰা এতিয়া হিন্দী চিনেমাৰ অভিনেত্ৰীত পৰিণত হোৱা ছানি লিয়’নিৰ এটা ইণ্টাৰভিউ প্ৰচাৰিত হৈছিল। ইণ্টাৰভিউটোত সাংবাদিকজনে প্ৰথম প্ৰশ্নটো কৰিছে এইবুলি যে ছানিয়ে জীৱনত এনে কি ভুল কাম কৰিছে যাৰ বাবে পাছত অনুতপ্ত হ’বলগা হৈছে। সাংবাদিকজনক নিৰাশ কৰি ছানিয়ে কিন্তু সহজভাৱে পাৰিবাৰিক জীৱনৰ কথা এটাৰে উত্তৰ দিলে। কিন্তু সাংবাদিকজনে ইণ্টাৰভিউৰ শেষলৈকে সেই একেটা চেষ্টাকে কৰি থাকিল, সেইটো হ’ল – এটা সময়ত পৰ্ন’গ্ৰাফিত অভিনয় কৰি জীৱনত ডাঙৰ এটা ভুল কৰা বুলি আৰু তাৰ বাবে এতিয়া অনুতপ্ত হোৱা বুলি ছানিয়ে স্বীকাৰ কৰিব লাগে। কিন্তু ছানিয়ে সহজভাৱে আৰু সাহসেৰে বাৰে বাৰে এইবুলি জনালে যে তেওঁ সম্পূৰ্ণ স্বইচ্ছাই আৰু জানি-বুজি পৰ্ন’গ্ৰাফিত অভিনয় কৰিছিল আৰু তাক প্ৰফেছন হিচাপে বাছি লোৱাটোত কিবা আপত্তিজনক কথা আছে বুলি তেওঁ স্বীকাৰ নকৰে। স্বাভাৱিকতেই এই কথাটো উক্ত সাংবাদিকজনে কোনোমতেই হজম কৰিব পৰা নাছিল। আমি নীতিবাগীশ সমাজখনেনো কেনেকৈ হজম কৰিম? সেইকাৰণে আমি পৰ্ন’গ্ৰাফিৰ বিষয়ে কথা পাতিব নোৱাৰো। কিন্তু পৰ্ন’গ্ৰাফি চোৱাত অসুবিধা নাই। সি যি নহওক, শোষণমূলক উদ্যোগ হিচাপে পৰ্ন’গ্ৰাফিৰ চৰিত্ৰও বেশ্যালয়ৰ সৈতে কম-বেছি পৰিমাণে একে। কিন্তু একেধৰণেই, ইয়াৰ মাজত নাৰীসকলে কেৱল ভিক্টিম ৰূপে অসহায়ভাৱে শোষণৰ বোজা মূৰ পাতি লোৱা নাই, নিজৰ মাজতে নিজৰ স্বায়ত্ততাৰ স্থান নিৰ্মাণ কৰিছে – আত্মচেতনাসম্পন্ন আৰু স্বাধীনমনা ব্যক্তি হিচাপে উদ্যোগটোৰ ক্ষমতা-সম্পৰ্কসমূহ নিজৰ স্বাৰ্থত ব্যৱহাৰ কৰিছে, ৰাজনৈতিক দৰ-দাম কৰিছে। এইখিনিতে পৰ্ন’গ্ৰাফি বস্তুটোনো প্ৰকৃততে কি, সেই সম্পৰ্কে কিছু কথা কোৱা দৰকাৰ। ই হ’ল এক ফেণ্টাছি। Sexualisation of everything – এয়াই হ’ল এই ফেণ্টাছিৰ মূল বৈশিষ্ট্য। সমগ্ৰ বিশ্ব চৰাচৰ ইয়াত ডুব যায় যৌনতাৰ মাজত – সকলো বাধা-বিঘিনি, বিভাজন, পদানুক্ৰম গলি যায় যৌনতাৰ উত্তাপত। ইমান চূড়ান্ত পৰ্যায়ৰ আত্মনিমগ্নতা কেৱল শিশুৰ বাবেহে সম্ভৱ – পৰ্ন’গ্ৰাফিৰ পৃথিৱীত প্ৰতিজন মানুহেই শিশুত পৰিণত হয়। এয়া আন একো নহয়, পুৰুষতান্ত্ৰিক সমাজত সৰ্বব্যাপ্ত শিলীভূত যৌন কামনাৰে ফেণ্টাছি ৰূপ। গতিকে পুৰুষতন্ত্ৰৰ হিংসা পৰ্ন’গ্ৰাফিৰ অন্তৰ্নিহিত বৈশিষ্ট্য। একে আষাৰে ক’বলৈ গ’লে, পৰ্ন’গ্ৰাফিত ভাল বা মুক্তিকামী একো বুলিবলৈ একো নাই – সি হ’ল গোটে-পাতেই প্ৰতিক্ৰিয়াশীল বস্তু এটা। কিন্তু পৰ্ন’গ্ৰাফিত দুটা বস্তু নাই – সেয়া হ’ল যৌন অৱদমন আৰু ভণ্ডামি, যি দুটা হ’ল আমাৰ যৌন নৈতিকতাৰ প্ৰধান স্তম্ভস্বৰূপ।\nতাত সকলো মুক্ত আৰু অবাধ, ইমানেই মুক্ত আৰু অবাধ যে তাতকৈ চৰা আন একো থাকিব নোৱাৰে। সি যি নহওক, আমাৰ সমাজত ইণ্টাৰনেটৰ জৰিয়তে পৰ্ন’গ্ৰাফিৰ ব্যাপক প্ৰসাৰ নিঃসন্দেহে এটা ডাঙৰ সাংস্কৃতিক পৰিঘটনা। পুৰুষতান্ত্ৰিক যৌন নৈতিকতাৰ পৱিত্ৰ জ্যোতিৰ্মণ্ডলটোত কুঠাৰাঘাত কৰাৰ ক্ষেত্ৰত ই নিশ্চয় অশ্লীলতাৰ আন কাৰকবিলাকে এৰি থৈ যোৱা বাকীখিনি কাম সমাপন কৰিব। সেই জ্যোতিৰ্মণ্ডলটো যিমান সোনকালে খহি পৰে সিমানেই মংগল।\nকিন্তু উদ্ধাৰৰ বাট কেনি? বিশ্বায়নৰ পৰৱৰ্তী কালত হোৱা সাংস্কৃতিক পৰিবৰ্তন, নাৰীবাদী আন্দোলন, এল জি বি টি আন্দোলন আদিৰ প্ৰভাৱত পুৰুষতন্ত্ৰৰ বিষমলৈংগিক যৌন ব্যৱস্থাপনা তথা তৎকেন্দ্ৰিক প্ৰমূল্যৰাজিৰ স্বৰূপ উন্মোচিত হৈছে। কিন্তু বৈকল্পিক যৌন ৰাজনীতিৰ কোনো স্পষ্ট পথ নিৰ্মাণ হোৱা বুলি ক’ব নোৱাৰি। নাৰীবাদী আন্দোলন, এল জি বি টি আন্দোলনসমূহ ঘাইকৈ উদাৰনৈতিক ব্যক্তিবাদৰ মাজত আবদ্ধ থকা দেখি সেইবোৰে বহল সমাজৰ বাকীসমূহ নিপীড়িত অংশক সামৰি ল’ব পৰা নাই। এইখিনিতে জনপ্ৰিয় সংস্কৃতিৰপৰা এটা উদাহৰণ ল’ব খুজিছো। ‘পিংক’ নামৰ হিন্দী চিনেমাখনত নাৰীৰ যৌন উৎপীড়নৰ বিৰুদ্ধে থিয় দি অমিতাভ বচ্চনে অভিনয় কৰা অধিবক্তা চৰিত্ৰটোৱে এটা শ্লোগান দাঙি ধৰিছে এনেদৰে – No means no,abig no. কোৱা হৈছে যে পুৰুষে যৌনভাৱে আগ বাঢ়ি যাব বিচাৰিলে যদি কোনো নাৰীয়ে ন’ বুলি কয় তাৰ অৰ্থ হ’ল পুৰুষৰ সেই ক্ষেত্ৰত কোনো অধিকাৰ নাই, লাগিলে সেই নাৰী পত্নীয়েই হওক, গাৰ্লফ্ৰেণ্ডেই হওক, যৌনকৰ্মীয়েই হওক। প্ৰকৃতাৰ্থত ক’বলৈ গ’লে, ইয়াতকৈ মিছা কথা আন একো হ’ব নোৱাৰে। চহৰীয়া মধ্যবিত্ত নাৰীৰ ক্ষেত্ৰতহে কিছু দূৰলৈ এয়া প্ৰযোজ্য হ’ব পাৰে – বাকী নাৰীসমাজৰ বাবে য়েছ বা ন’ৰ কোনো মূল্য নাই। ঘাইকৈ চহৰীয়া মধ্যবিত্ত পৰিচালিত এল জি বি টি আন্দোলনসমূহেও লেছবিয়ান, গে’ আদি যৌন পৰিচিতি তথা আচৰণক কেৱল ব্যক্তিগত চইচ বা প্ৰাইভেচিৰ বিষয় হিচাপেই ঘাইকৈ উপস্থাপন কৰিছে। উদাৰনৈতিক ব্যক্তিবাদৰ এই গণ্ডীৰ ভিতৰত পুৰুষতান্ত্ৰিক যৌন হিংসাৰ বলি হোৱা সমাজৰ বাকীসকল নাৰী, যৌন সংখ্যালঘু, যৌনকৰ্মীৰ সংগ্ৰামক সামৰি লোৱাটো সম্ভৱ নহয়। আনহাতে, সমাজতান্ত্ৰিক শিবিৰতো যৌন ৰাজনীতিৰ প্ৰশ্নটোৰ প্ৰতি যথোচিত গুৰুত্ব দিয়া নহয়। বৰং তাৰ প্ৰতি এক ভীতিগ্ৰস্ততাহে বিদ্যমান। যৌনতাই সমাজৰ ‘প্ৰকৃত ইছ্যু’বিলাকৰপৰা (অৰ্থনৈতিক-ৰাজনৈতিক) মানুহক আঁতৰাই লৈ যায় বুলি ভবা হয়, প্ৰায়ে নাৰীবাদীসকলৰ যৌন ৰাজনীতিক বুৰ্জোৱা অধঃপতন হিচাপে চিত্ৰিত কৰা হয়। অৱশ্যে তেওঁলোকে যৌন দ্বিচাৰিতা আৰু ভণ্ডামিক সমালোচনা কৰে, আৰু সমাজতান্ত্ৰিক সমাজত এক মুক্ত আৰু সমতাপূৰ্ণ যৌন নৈতিকতা প্ৰতিষ্ঠা হোৱাৰ কথা কয়। কিন্তু সমাজতান্ত্ৰিক সমাজৰ যৌনতাৰ কথা কওঁতেও তেওঁলোকে যৌনতাক ঘাইকৈ প্লেটনিক আৰু আত্মিক ৰূপতেই উপস্থাপন কৰে, ইয়াৰ কাৰণো হ’ল যৌন আনন্দৰ যি তীব্ৰতা আৰু তৎজনিত আত্মনিমগ্নতা, তাৰ প্ৰতি থকা সংশয়। এংগেলছে একক বিবাহকেন্দ্ৰিক পৰিয়ালৰ উৎপত্তি দৰ্শাইছে ব্যক্তিগত সম্পত্তিৰ ফলস্বৰূপে উদ্ভৱ হোৱা বুলি। কিন্তু ব্যক্তিগত সম্পত্তিৰ উচ্ছেদৰ কথা ক’লেও তেওঁ একক বিবাহ তথা পৰিয়ালৰ উচ্ছেদৰ কথা কোৱা নাই। বৰং তেওঁ তাক গৰিমামণ্ডিত ৰূপত তুলি ধৰিছে – কৈছে যে পুঁজিবাদে আনি দিয়া ভেজালখিনিৰপৰা মুক্ত হৈ এক পৰিয়ালে অধিক উচ্চতৰ বিকাশ লাভ কৰিব। পৰৱৰ্তী দীঘলীয়া কাল জুৰি এংগেলছৰ চিন্তাই এই ক্ষেত্ৰত সমাজবাদী আন্দোলনসমূহক প্ৰভাৱিত কৰি আহিছে। গতিকে এটা কথা ঠিক যে মাৰ্ক্সবাদীসকলে যৌন ৰাজনীতিৰ প্ৰশ্নটোক সমাজতান্ত্ৰিক সংগ্ৰামৰ সৈতে অংগাংগীভাৱে আৰু পূৰ্ণ মৰ্যাদাসহ কেনেকৈ সংলগ্ন কৰিব পাৰি সেই সম্পৰ্কে তাত্ত্বিক আত্মসমালোচনা কৰা দৰকাৰ। উদাৰনৈতিক ব্যক্তিবাদ বা লেছবিয়ান পৃথকতাবাদ – ইয়াৰ কোনোটোৱেই নাৰীমুক্তি তথা যৌন ৰাজনীতিৰ প্ৰশ্নটোক পূৰ্ণাংগ আৰু চূড়ান্ত ৰূপত আগ বঢ়াই নিব নোৱাৰে। তদুপৰি কেৱল আইনৰ পথেৰে বা প্ৰতিবাদী সাংস্কৃতিক আন্দোলনেৰে পুৰুষতন্ত্ৰৰ ভেটি খহাব নোৱাৰি – তাৰ সৈতে আমূল আৰ্থ-সামাজিক ৰূপান্তৰৰ সংগ্ৰামো সংযুক্ত হ’ব লাগিব। পুৰুষতন্ত্ৰৰ নিশ্চয়কৈ উচ্ছেদ হ’ব লাগিব – তাৰ লগতে উচ্ছেদিত হ’ব বাধ্যতামূলক বিষমলৈংগিক যৌনতা আৰু তাৰ ওপৰত ভিত্তি কৰি থকা একক পৰিয়াল ব্যৱস্থা। যৌন নৈতিকতা হ’ব লাগিব মুক্ত আৰু বহুত্ববাদী, য’ত বিভিন্ন যৌন পৰিচিতি আৰু আচৰণৰ সহজ প্ৰকাশ সম্ভৱ হ’ব। তাত বিষমলৈংগিক যৌনতাও থাকিব, সমলৈংগিক যৌনতাও থাকিব, বিষমলৈংগিক একক পৰিয়ালো থাকিব, পৰিয়ালৰ অন্যান্য ৰূপো থাকিব – কিন্তু সেই সকলোবিলাক হ’ব পুৰুষতন্ত্ৰই জাপি দিয়া বাধ্যবাধকতা আৰু শোষণৰপৰা মুক্ত, আৰু ব্যক্তিৰ স্বেচ্ছাপ্ৰণোদিত।\nএইখিনি হ’ল যৌন ৰাজনীতিৰ বহল দিশ। কিন্তু সদ্যহতে আমি কি কৰিম সেই লৈ সন্দিহান হ’বলগা একো নাই। অশ্লীলতাক নহয় – আমি সমালোচনা কৰা দৰকাৰ পুৰুষতান্ত্ৰিক যৌন নৈতিকতাক। সেই নৈতিকতাই নিষিদ্ধ কৰি থোৱা বিষয়বোৰ আলোচনা কৰা দৰকাৰ – ‘হিজৰা’সকলৰ কথা, যৌনকৰ্মীসকলৰ কথা, পৰ্ন’গ্ৰাফিৰ কথা, ইত্যাদি ইত্যাদি। যিবোৰ মাত-কথাক অশ্লীল বোলা হয় অথচ যিবোৰ নিম্নবৰ্গীয়-নিম্নবৰ্ণীয় বিশাল জনসাধাৰণৰ জীৱন-আচৰণৰ অভিন্ন অংশস্বৰূপ, সেইবোৰৰ কথাও পতা দৰকাৰ। এনেকৈ আমি মুকলি কৰিব লাগিব এক বিকল্প যৌন ৰাজনীতিৰ পথ।\nNo Comments : "শুচিবায়ুগ্ৰস্ততাৰ বিপৰীতে - (জিতেন বেজবৰুৱা)"


দুৰ্যোগৰ সময়ত সাহাৰ্য নে ৰাজনীতি? ৰাহুল গান্ধীৰ ফটো থকা মোনাত সাহাৰ্য বিতৰণ ৰকিবুল হুছেইনৰ ! - Dimpu Baruah\nHome VIRAL NEWS দুৰ্যোগৰ সময়ত সাহাৰ্য নে ৰাজনীতি? ৰাহুল গান্ধীৰ ফটো থকা মোনাত সাহাৰ্য বিতৰণ ৰকিবুল হুছেইনৰ !\nদুৰ্যোগৰ সময়ত সাহাৰ্য নে ৰাজনীতি? ৰাহুল গান্ধীৰ ফটো থকা মোনাত সাহাৰ্য বিতৰণ ৰকিবুল হুছেইনৰ !\nDATA ONE April 16, 2020 VIRAL NEWS,\nবিশ্বৰ চাৰিওফালে এতিয়া মহামাৰী covid 19 ৰ বাবে আতংকময় পৰিবেশ। লকডাউনৰ বাবে ৰাইজৰ মাজত খাদ্যৰ সংকতেও দেখা দিছে । কিন্তু এই সময়তো যেন সুবিধা লবলৈ এৰা নাই এচাম ৰাজনৈতিক নেতাই। ৰাজ্যৰ দৰিদ্ৰ লোকক সাহাৰ্য্য বিলোৱাৰ নামত চলাইছে দলৰ প্ৰচাৰ। এনে ৰাজনৈতিক নেতাৰে যেন পৰিচয় তুলি ধৰিছে চামগুৰি সমষ্টিৰ বিধায়ক ৰকিবুল হুছেইনে! লক ডাউনৰ বাবে চামগুৰি সমষ্টিত খাদ্য সংকটত পৰা দৰিদ্ৰ ৰাইজক সাহাৰ্য বিলোৱাত ব্যস্ত ৰকিবুল হুছেইন। ৰকিবুল হুছেইনে দৰিদ্ৰ ৰাইজক আগবঢ়াইছে খাদ্য সামগ্ৰীৰ টোপোলা। আনকি বিহুৰ দিনা চিৰা,মিঠৈ,দৈ আদিও বিতৰণ কৰিছে বিধায়ক ৰকিবুল হুছেইনে। এইক্ষেত্ৰত প্ৰশংসনীয় কামেই কৰিছে তেওঁ।\nকিন্তু প্ৰাক্তন মন্ত্ৰীজনে শেহতীয়াকৈ সাহাৰ্য সামগ্ৰীৰ লগত দিয়া এখন পোষ্টাৰ আৰু কেইটামান বিশেষ মোনা এতিয়া বিশেষ চৰ্চাৰ বিষয় হৈ পৰিছে। প্ৰদেশ কংগ্ৰেছৰ প্ৰতিনিধি সকলৰ ছবি থকা পোষ্টাৰ আৰু মোনা বিতৰণ কৰিছে ৰকিবুল হুছেইনে। চামগুৰি সমষ্টিৰ হিন্দু বসতিপ্ৰধান অঞ্চলত পোষ্টাৰ বিলোৱাৰ বিপৰীতে সংখ্যালঘু বসতি প্ৰধান অঞ্চলত আৰু এখোপ ওপৰলৈ গৈ পোষ্টাৰৰ লগতে বিতৰণ কৰে ৰাহুল গান্ধী আৰু ৰকিবুল হুছেইন ফটো সংকলিত মোনা। একপ্ৰকাৰে এই দুৰ্যোগৰ সময়তে ৰকিবুল হুছেইনে নিজৰ সুবিধাবাদী চৰিত্ৰ উদঙাই ৰাইজৰ মাজত সাহাৰ্য্য বিতৰণৰ অচিলা লৈ ভোট ক্ৰয় কৰাৰ চেষ্টা কৰিছে বুলি চৰ্চা চলিছে সচেতন মহলত ।\nWritten by DATA ONE at April 16, 2020


Assam GK Online Test Part-22 - REPUBLIC WORLDS\nAssam GK Online Test Part-22\n15 October 20216November 2021 bbkrocks No Comments\n#1. Which forest is single-handedly planted by Jadav Payeng ( যাদৱ পায়েঙে কোনখন অৰণ্য এককভাৱে ৰোপণ কৰিছে ) ?\n#2. The Bodoland Territorial Council was established in the year ( ___ চনত বড়োলেণ্ড টেৰিটৰিয়েল কাউন্সিল প্ৰতিষ্ঠা কৰা হয় ) :\n#3. In which year, Kaziranga was designateda“Reserve Forest” for the first time ( কোন বছৰত, কাজিৰঙাক প্ৰথমবাৰৰ বাবে “সংৰক্ষিত বন” হিচাপে মনোনীত কৰা হৈছিল ) ?\n#4. Which one was the capital of the Kachari kingdom ( কোনখন কচাৰী ৰাজ্যৰ ৰাজধানী আছিল ) ?\n#5. Which one district is declared as the first carbon free district in India ( কোনখন জিলাক ভাৰত ৰ প্ৰথম কাৰ্বন মুক্ত জিলা হিচাপে ঘোষণা কৰা হয় ) –\n#6. In which year, Kaziranga has been declaredaWorld Heritage Site by UNESCO ( কোন বছৰত ইউনেস্কোৰ দ্বাৰা কাজিৰঙাক বিশ্ব ঐতিহ্যক্ষেত্ৰ হিচাপে ঘোষণা কৰা হয় ) ?\n#7. Which place is known as the heart of the Assamese neo-Vaishnavite culture ( কোন ঠাইক অসমীয়া-বৈষ্ণৱী সংস্কৃতিৰ হৃদয় বুলি জনা যায় ) ?\n#8. In which year, Malladev (Nara Narayan) acquired the title Narayan [ কোন বছৰত মল্লদেৱে (নৰ নাৰায়ণ) নাৰায়ণ উপাধি লাভ কৰে ] ?\n#9. Which one district is not under the BTAD council ( কোনখন জিলা বিটিএডি পৰিষদৰ অধীনত নাই ) ?\n#10. By population, Assam is the _______ largest state of India ( জনসংখ্যা অনুসৰি, অসম হৈছে ভাৰতৰ ____ সৰ্ববৃহৎ ৰাজ্য ) :\nQuiz Name Assam GK Part-22\n#3. In which year, Kaziranga was designateda"Reserve Forest" for the first time ( কোন বছৰত, কাজিৰঙাক প্ৰথমবাৰৰ বাবে "সংৰক্ষিত বন" হিচাপে মনোনীত কৰা হৈছিল ) ?\n#5. Which one district is declared as the first carbon free district in India ( কোনখন জিলাক ভাৰত ৰ প্ৰথম কাৰ্বন মুক্ত জিলা হিচাপে ঘোষণা কৰা হয় ) -\nলগতে অংশ লওক Assam GK Mock Test Part-21\nHope that today you have done all the questions of Assam GK Online Test Part- 22. If you still want to ask anything regarding this, then message us in the comment section and we will reply to you soon.\nIndian Sports Mock Test Part-4\nIndia GK Online Test Part-3